
A umple şi a goli 


Scriptura spune: „Fără credinţă, nu se poate împlini 
voia lui Dumnezeu”. Eu aş zice: „Cu credință se 
împlineşte voia lui Dumnezeu”. Aveţi în vedere: ideea de 
Dumnezeu e dată de credinţă. Scriptura spune că, prin 
voinţa lui Dumnezeu, ceea ce cerem ni se va da. Această 
credință nu este una obişnuită, nu este cea pe care o au 
oamenii în general, ci cea a copiilor - o veţi găsi la ei. 
Trebuie să aveţi credinţa copiilor, nu a adulţilor. Aş vrea 
ca aceia care mă ascultă să nu creadă că sunt adulţi. 
Dacă cred cu adevărat asta, n-au de ce să vină aici; nu e 
nevoie de bătrâni pe Pământ, ei sunt pentru Cer. Veţi 
spune: „Am cincizeci, şaizeci de ani”. Nu vă înşelaţi în 
privinţa vârstei. După părerea mea, vârsta omului se 
formează după experienţa lui. Cu cât creşte experienţa, 
cu atât avansează vârsta, şi invers. Important este ce 
bogății purtaţi în rucsac în viața voastră. Puteţi să 
purtaţi o greutate de cincizeci de kilograme care costă 
cincizeci de leva; dar se mai poate să purtaţi doar un 
gram de diamant, care costă mii de leva. Importantă nu 
e greutatea, ci calitatea a ceea ce duceți. 

Unii zic: „Ştiu că Soarele se roteşte”. Dar soarele tău 
se roteşte? Voi ziceti: „Ştiu că Luna e pe jumătate sau 
plină”. Dar luna ta e pe jumătate, sau e plină? Aici se 
ascunde ştiinţa - ştiinţa a ce e bine şi ce e rău. Vedeţi 


dacă inima vi se umple de bine sau se goleşte de rău. 
Aceasta înseamnă să ştiţi ce este golit şi ce este umplut. 

Ştiţi că Luna se umple 14 zile şi scade alte 14 zile. 
Aşadar, inima vi se va umple de bine 14 zile şi alte 14 
zile va respinge toate murdăriile voastre şi ale societăţii. 
După aceea, veți simţi o liniştire. Tot aşa fac şi doctorii. 
Când oamenii văd că pe cineva îl doare stomacul sau are 
diaree, cheamă imediat doctorul ca să-l vindece. În acest 
caz, cel mai bine este să se aştepte ca bolnavul să 
vomite, ca să se uşureze, ca tot răul să se scurgă. Un om 
s-a înfuriat şi a început să strige. Nu-l opriţi, să 
continue să strige, ca să dea totul afară. Dacă asta vă 
deranjează, astupaţi-vă urechile, îndepărtaţi-vă, nu e 
treaba voastră să opriţi canalul. Aceasta este filosofia 
învăţăturii noi, este învăţătura creştinismului. 

Se întâmplă ca soţul să se supere, să se înfurie pe 
soţie, şi ea vrea să-l oprească. Să aştepte să vomite. „Da, 
dar o să mă murdărească!” Stai la distanţă, nu în faţa 
lui, adu-i un lighean şi stai în spatele lui, până dă tot 
afară. Nu-l opri, vino-i în ajutor şi mulţumeşte că s-a 
eliberat de povară. Or, ce face femeia? Se duce din casă 
în casă şi spune: „Ştiţi ce nenorocire mi s-a întâmplat? 
Soţul meu a vomitat”. Dimpotrivă, asta e o fericire, căci 
s-a uşurat. 

Aşadar, chiar de acum, veţi vorbi mai puţin şi veţi 
face mai mult. Aşa fac profesorii cu elevii în şcoli. Ca să- 
i înveţe să lucreze, le dau să facă compuneri, teme 
pentru acasă etc. Când intraţi în lumea spirituală, să nu 
credeţi că sunteţi deja sfinți şi puri. Asta va veni de la 
sine, nu vă fie teamă. Dacă vedeţi o lumânare şi vă 
întrebaţi cum arde, când arde mai bine etc., toate astea 
nu vă privesc. Lăsaţi deoparte reflecţiile, luați mai 


degrabă un chibrit, aprindeţi lumânarea şi faceţi-o utilă 
pentru voi. 

Vi se cere să năzuiţi să-L slujiţi pe Dumnezeu cu 
toată deplinătatea. Acest Dumnezeu despre care vorbesc 
vă vede, căci are milioane de ochi şi de urechi. Vă vede 
prin pisici, prin muşte, vă vede când le alungaţi. 
Dumnezeu vede tot, căci are multe locuri ascunse prin 
care vă observă. Dumnezeu nu se află nici în pisici, nici 
în muşte, dar vede prin ele. Când vă vede trecând pe 
lângă un păr sau privind o floare, vă cunoaşte deja 
intenţiile. Totul este cunoscut de Dumnezeu. Când beţi 
puţină apă, vă cunoaşte prin ea interiorul. 

Lucrurile cele mai importante şi mai necesare 
pentru voi sunt supunerea şi atenţia. Ce înseamnă 
supunerea? Supunerea înseamnă să faci ceva şi, când 
Dumnezeu face ceva, tu trebuie să fii atent. Astfel, 
trebuie acum să fiți supuşi şi atenţi! Dacă sunteţi trimişi 
cu un furtun de udat în grădină, vi se cere s-o udaţi, nu 
să vă gândiţi de ce aţi fost trimişi voi să udaţi, şi nu 
altcineva. Tu ai fost găsit, tu ţii furtunul, udă atunci şi 
nu mai gândi, căci cel care udă grădina divină profită de 
roadele ei. 

Citiţi partea a patra din Apostolul Daniel. Ea este în 
legătură strânsă cu ceea ce vi se spune să faceţi. Nu vă 
cunoaşteţi viitorul, e ascuns de ochii voştri, nu ştiţi ce 
plan are Dumnezeu. Se spune: „Roagă-te ca să nu fii 
ispitit”. 

Mulţi dintre voi au mult de lucru, dar există o treabă 
mai importantă pentru care aţi venit. Voi fi scurt. 
Trebuie să reflectaţi în sinea voastră patru-cinci minute, 
ca să vedeţi dacă sunteţi pregătiți să faceţi această 
lucrare, fără să regretati apoi. Şi anume, într-un răstimp 
de zece zile, începând de la 27 iunie, vă veți trezi 


dimineaţa pe la ora patru şi, între patru şi cinci, veţi citi 
partea a noua din Daniel, veţi reflecta la ea cu atenţie, 
vă veţi ruga la Dumnezeu, ca în fața unui preot, pentru 
păcatele apropiaților, pentru păcatele poporului vostru. 
Şi, dacă Dumnezeu hotărăşte, o să vă ierte. În acest fel, 
o să vă trimiteţi cererea lui Dumnezeu şi El va hotărî. 
Totuşi, apropiații care au plecat din această lume să se 
roage şi ei pentru voi, şi astfel va exista o rugăciune jos 
şi alta sus, aşa cum copacul se hrăneşte şi de sus, şi de 
jos. O să vă supuneţi influenţei lui Dumnezeu. O să 
mâncaţi de două ori pe zi: nu unt, nu ouă, doar hrană 
vegetală. O să mâncaţi dimineaţa după rugăciune şi 
seara înainte de rugăciune. Seara, veţi mânca înainte de 
apusul soarelui, în timp ce rugăciunea şi lectura din 
partea a noua le veţi face după apusul soarelui, pe la opt 
seara. Dumnezeu a supus lumea întreagă la post. Când 
veți mânca dimineaţa şi seara, îi veţi mulțumi mult lui 
Dumnezeu. În aceste zece zile, o să respectaţi un post 
absolut al inimii şi al raţiunii: fără gânduri rele, fără 
dorinţe rele, fără cuvinte rele rostite despre aproapele 
vostru. În aceste zile, cereţi-l lui Dumnezeu doar lucruri 
importante şi necesare, nu lucruri vane. O să-L rugaţi 
pe Dumnezeu să-i susțină pe toţi fraţii şi surorile 
voastre, oriunde s-ar afla, să-i ajute pe cei care suferă, 
pe toţi cei care luptă cu răul. Puteţi folosi rugăciunea 
Tatăl Nostru şi altele. Încercaţi să fiți sinceri şi inima să 

vă fie mereu călduroasă. 
Mergeţi spre Dumnezeu cu credință! Credeţi în 
blândeţea şi bunătatea Lui. Veţi vedea atunci rezultatele. 
Sofia, 26 iunie 1918 


Conferinţă despre energia sufletului 


Vei fi o cunună strălucitoare în mâna Domnului... 
Isaia 62, 3 
Cuvântul „cunună” are două semnificaţii. Prin acest 
cuvânt se înțelege dreapta mişcare în cerc, dreapta 
dăruire. Toate corpurile din spaţiu care îşi conservă 
energia se deplasează pe o orbită de formă circulară. 
Ceea ce este adevărat pentru corpurile cereşti este 
adevărat şi pentru om. lată de ce omul care vrea să-şi 
conserve energia trebuie să înainteze urmând o orbită 
rotunjită sau, mai simplu, astfel această lucrare se 
realizează în modul cel mai uşor. Cunoaşterea modurilor 
sau metodelor de conservare a energiei spirituale este o 
Ştiinţă necesară pentru dezvoltarea adevărată a omului. 
Toate suferinţele din zilele noastre, individuale sau 
comune, sunt cauzate de aceste pierderi de energie 
divină. Cât sunteţi tineri, energia pe care o aveţi în 
organism este atât de mare, încât credeţi că nu va înceta 
niciodată. Dar este doar o iluzie a vieţii de pe Pământ. 
Această energie poate să fie pierdută aşa cum vă pierdeţi 
banii. Ea curge din voi aşa cum curge apa dintr-o sticlă 
spartă. Aşa fac podgorenii care ascund sub pământ 
vinul câţiva ani, unde fermentează încetişor. În acei ani, 
în vin se formează o anumită cantitate de dioxid de 
carbon şi deschiderea trebuie să se facă foarte precis, 
căci tot lichidul se poate scurge dintr-odată. La fel şi 
energia omului, care este ascunsă în suflet, în anumite 
momente poate să se scurgă brusc, ceea ce se întâmplă 
cu ocazia unei bucurii mari sau a unei mari dureri. De 
aceea, omul trebuie să ştie cum să se bucure şi cum să 


sufere. Aceasta este o artă. În acest caz, nu trebuie 
comise greşeli, căci s-ar putea ca omul să fie afectat. 

O să vă dau un exemplu prin care se poate vedea cu 
claritate care sunt consecinţele unei mari bucurii. În 
Istanbul, premiul la loterie a fost o navă englezească, 
care costa 4-5 milioane de leva. Un docher a câştigat-o şi 
a fost invitat să-şi vadă câştigul. Or, pe drum, şi-a 
pierdut minţile de bucurie. Oamenii îşi pierd judecata la 
o bucurie mare sau la o durere mare. Ce înseamnă a 
pierde judecata? înseamnă pierderea energiei sufletului 
sau neînţelegerea limbii spirituale. N-ai de ce să fii 
nebun de bucurie, nici să suferi mult, căci prin bucurie 
mare se înțelege o suferință mare şi invers. Este o lege 
adevărată. Voi ziceţi: „Când o să mergem la Cer, o să fim 
foarte mulțumiți, dar, când o să coborâm în iad, o să 
suferim”. Eu întreb de ce anume cei care sunt sus se 
bucură. Care este diferenţa între suferință şi bucurie? 
Durerea provine din faptul că am pierdut ce ni s-a dat. 
De exemplu, dacă ne pierdem sănătatea, banii, urechea 
sau altceva, o să suferim. 

În consecință, trebuie să învăţăm cum să păstrăm 
ce ne-a dat Dumnezeu. Ca să putem păstra ce ne-a fost 
dat, trebuie cu orice preţ să ne dublăm energia; de 
aceea, în Evanghelie a fost menţionată o lege: dublarea 
este o lege a seminţei - dacă nu seamănă, agricultorul 
pierde. În acest caz, creierul vostru este un ogor ce 
trebuie semănat. Dumnezeu a pus sămânţa în hambar 
şi, când vine sorocul, Dumnezeu zice: „Seamănă 
ogorul!”. Voi răspundeţi: „Anul acesta n-o să semăn, 
fiindcă am destulă hrană, o să mă odihnesc”. Vă lăsaţi 
creierele necultivate şi ele ajung să se atrofieze, cum se 
zice în limbaj ştiinţific. Arta supremă în felul de a păstra 
energia mentală este să ştii să cultivi creierul omenesc. 


Există trei moduri în care se consumă energia 
omenească: prin organismul fizic (braţe, picioare, 
muşchi, stomac, plămâni), prin gândirea omului şi 
reflecţie, prin pasiunile omului. 

Elementele cele mai periculoase pentru consumul 
energiei sunt pasiunile. Şi aceia dintre voi care se plâng 
că memoria îi lasă puţin câte puţin or să alle că 
pasiunile sunt la ei în exces. Acest fapt poate fi remarcat 
la fetele şi la băieţii de 15-16 ani. Este vârsta la care se 
îndrăgostesc şi încep astfel să uite şi nu mai reuşesc să- 
şi înveţe lecţiile. La fel li se întâmplă şi adulţilor care se 
îndrăgostesc de lucruri diferite, dar asta nu e Iubire, e o 
iubire la prima vedere, cum ar fi iubirea de a bea. Asta e 
situația beţivului, care iubeşte paharul: se uită în el şi e 
mulțumit. La fel se întâmplă şi în lumea ideilor: în sens 
ocult, există idei fizice, idei de dorinţe şi idei spirituale. 
Ideile de dorinţe sunt cele de care suferă societatea din 
zilele noastre, adică epoca în care oamenii trăiesc acum 
are această natură. 

Această mişcare din noi, acest elan trebuie să fie 
cununa din mâna lui Dumnezeu. Prin expresia „mâna 
lui Dumnezeu” trebuie să înţelegem voinţa lui 
Dumnezeu. În lumea de astăzi, omul trebuie să aibă o 
voință puternică, iar eu vă ofer metodele prin care s-o 
întăriți pe a voastră. Voi credeţi că aveţi voinţă. Da, 
aveţi, dar e obişnuită. Ca să ai voinţă, trebuie să ştii să 
te roteşti în cerc. Când vrem să dăm jos fructele din 
pom, îl scuturăm. Când aveţi în minte o idee monotonă, 
de exemplu nu suferiţi pe cineva, îi trimiteţi gânduri care 
trec de la voi la el şi de la el la voi şi, după una-două 
zile, simţiţi un disconfort mental. O să mă întrebaţi: de 
ce o anumită persoană vă ofensează cu cuvintele ei? V-a 
vorbit astfel ca să vă încerce voinţa. În Scripturi stă 


scris: „Trebuie să ai un coif ca să lupţi cu duşmanul. 
Duşmanii din lumea invizibilă pot să vă trimită o idee 
rea prin oricine: soţie, soţ, copii sau altă persoană. Chiar 
şi cei care vă iubesc cel mai mult pot să vă transmită o 
astfel de idee de care nici măcar n-aţi auzit. Trebuie să 
respingeţi aceste idei. 

Aţi auzit aceste cuvinte străvechi: „Dumnezeu va 
face totul”. Cum o să facă totul? Să presupunem că 
creşteți într-o cameră viermi de mătase şi-l introduceţi 
acolo pe băieţelul vostru, un copilaş de unu-doi ani. Ce 
o să facă el cu coconii? Va călca pe ei şi-i va strivi. Tot 
aşa, puteţi lăsa să treacă o idee tânără de doi ani prin 
sufletul vostru, şi ea va strivi într-o oră toţi coconii. Prin 
cuvântul „cocon” înţeleg un gen special din gândurile, 
faptele sau dorinţele voinţei voastre. 

În viaţă, trebuie să urmăm cu precizie metodele 
oferite de natură. În natură, nu ne putem imagina 
Soarele ca pe un cerc negru, căci nu va fi niciun Soare; 
trebuie să ni-l imaginăm întotdeauna de culoare 
deschisă. Lumina este o mişcare în cerc, în primul rând, 
să rețineţi că fiecare gând, dorinţă, faptă a voastră este 
trimisă de lumea invizibilă şi să şiiţi că ceea ce se 
întâmplă trebuie să aibă loc în mod obligatoriu. Dacă 
înțelegeţi această lege a mişcării, veţi afla că un gând 
trimis de o persoană, care a trecut de la un capăt al 
orbitei voastre la capătul opus, va dispărea singur. Dacă 
vă aflaţi la acel capăt, îl puteţi capta. De aceea, nu 
primiţi niciodată pe loc o idee venită când vă traversează 
orbita de la primul capăt. De aceea, Hristos a spus: „Nu 
te opune răului”. Ceea ce înseamnă: nu i te opune, ci 
aşază-te la celălalt capăt şi apucă.-l. 

Acum, bineînţeles, aveţi nevoie de experienţă, în ce 
constă această experiență? Mulţi m-au întrebat cum 


trebuie să evolueze, să avanseze, cum văd una şi alta. 
Vreau nu numai să vedeţi lucrurile, ci să le şi 
cunoaşteţi. Una e să vedeţi un bob de grâu, alta e să-l 
plantați. Aşadar, nu este de ajuns să simţiţi o idee 
divină care vă este dată, ci trebuie s-o şi stăpâniţi şi s-o 
puneţi în aplicare. Vreţi, de exemplu, să vedeţi un înger. 
Se poate să vedeţi mulți îngeri, vă puteţi duce să-i 
vedeţi, dar, la întoarcere, rămâneţi aceiaşi, doar povestiți 
ce-aţi văzut, ca la un spectacol, şi cu asta treaba s-a 
terminat. Trebuie să adoptați aceste principii. Este 
important să intraţi în relaţie cu inteligenţa, cu spiritul 
îngerului pe care îl întâlniți. La fel şi în natură, întâi 
simțim lucrurile, apoi le vedem. Există multe animale 
care ne simt, dar nu ne văd. Într-o zi, după ce vor evolua 
şi vor ajunge la nivelul nostru, vor zice: „Acum, vedem 
lucrurile pe care altădată nu reuşeam să le vedem”. 

Vă voi da o încercare, pe care o puteţi face timp de o 
lună. Mulţi dintre voi o pot face. Să nu credeţi că, atunci 
când faceţi încercări, totul e perfect şi duce la un 
rezultat bun. Se poate să ajungeţi la un rezultat prost, 
dar asta nu trebuie să vă descurajeze, rezultatele cele 
mai rele pot să fie deseori cele mai bune. O să vă dau un 
exemplu ca să vă explic această idee. Soţia unui turc a 
râs mult, maxilarul i s-a deplasat şi gura i s-a deformat. 
Au căutat medici ca să-i pună la loc maxilarul, dar 
nimeni nu era în stare s-o facă. De aceea, soțul a decis 
s-o ducă într-o zi cu şareta la un doctor bun. Dar, pe 
drum, caii s-au speriat, au răsturnat şareta, femeia a 
căzut şi maxilarul a revenit la locul lui. Turcul pornise la 
drum ca s-o trateze la un specialist, dar Dumnezeu a 
găsit ceva mai bun, s-o facă să cadă pe acea femeie din 
şaretă şi astfel să-i pună la loc maxilarul... Iată de ce să 


nu credeţi că a cădea din şaretă e un lucru rău, pentru 
că asta ar putea să vă pună la loc maxilarul! 

Să vedem care este încercarea. În primul rând, când 
vă vine în minte un gând de ură, schimbaţi-l cu iubirea. 
Vă voi arăta o metodă prin care veţi putea să schimbaţi 
ura în iubire. Puneţi-vă imediat în locul celui pe care îl 
urâţi, presupuneţi că faceţi aceeaşi greşeală față de 
Dumnezeu şi ziceţi: „Dumnezeu mă iubeşte cu toate 
defectele mele, de aceea voi face şi eu la fel cu acest om, 
o să-l iubesc!”. Indiferent de greşeala sau de 
comportamentul unei anumite persoane faţă de voi, vă 
găsiți cu ea în aceeaşi situație ca în raport cu 
Dumnezeu. Dumnezeu nu şi-a schimbat până în acel 
moment comportamentul față de voi, vă iubeşte. Începeţi 
să vă deplasaţi gândul îndreptându-l spre Dumnezeu, 
apoi transmiteţi-vă gândul spre ceilalţi, spre cel pe care 
îl urâţi. lubirea pe care Dumnezeu o are pentru voi va 
trece de la voi spre cealaltă persoană şi va ocupa acelaşi 
loc în raport cu voi, în aceeaşi situaţie în care vă găseaţi 
în raport cu Dumnezeu, adică în conştiinţa acelui om se 
vor crea aceleaşi relaţii. 

În al doilea rând, în cursul acestei luni, nu vorbiţi pe 
nimeni de rău sau, când sunteţi vorbiţi de rău, tăceți, 
comportaţi-vă ca şi cum n-ar fi vorba despre voi. E 
posibil să deveniți cam înăcriţi, dar purtaţi-vă ca şi cum 
n-aţi fi. Dacă o femeie bagă mâna într-o cocă alterată, îi 
sunt alterate şi mâinile? Chiar dacă tot corpul devine 
înăcrit, să ştiţi că sufletul nu este. Să nu credeţi că 
înăcreala exterioară se produce şi în interior. Să nu 
credeţi că e uşor să renunţțațţi la vorbele rele, e o caznă 
serioasă. Nu vă cer să renunţaţi pentru totdeauna la 
bâria, ci doar să vă reţineţi o lună. Nu mai bârfiți exact o 
lună, ca să vă încercaţi voinţa. 


Sfatuindu-vă să schimbaţi ura cu iubirea, prima nu 
va dispărea pe loc, ci va continua să se arate. Dacă 
încercarea voastră reuşeşte de fiecare dată, veţi simţi o 
linişte interioară şi apariţia unei mici energii. Dacă însă 
încercarea nu reuşeşte o zi, veţi avea o mică pierdere de 
energie. În aceste treizeci de zile, veţi avea şi pierderi, şi 
reuşite, dar important e ca rezultatul final să fie bun. E 
posibil să cădeţi din şaretă, dar maxilarul vostru va fi 
până la urmă îndreptat. Vă propun aceste două 
încercări deoarece lucrează în mod natural, aşa cum 
lucrează îngerii în acest moment în lume. Veţi avea 
cooperarea lor. 

În al treilea rând, creaţi în voi înşivă o idee bună şi 
rețineţi-o toată luna. Când faceţi această încercare, 
gândiți-vă întotdeauna că sunteţi liberi, nu vă gândiţi că 
lumea exterioară sau relaţiile voastre cu oamenii pot să 
facă ceva împotrivă. Înainte de a începe încercările, 
ziceţi: „în acest moment, când încep încercările, grație 
forţei divine din mine, pot să fac totul!”. Să nu vă fie 
teamă de cuvântul „totul”, el cuprinde tot binele, nu tot 
răul. Nu există forţe, în acel moment, care să vă poată 
învinge. Țineți bine minte ideea: de fiecare dată când 
omul vrea să facă un bine, conştiinţa divină este 
întotdeauna trează. Când hotărâți să faceţi un bine, se 
creează o legătură între voi şi Dumnezeu, purtaţi deja 
un dialog, în moment în care hotărâți să faceţi un bine 
pentru Dumnezeu, El se gândeşte la voi. 

Aceste trei încercări pe care vi le propun vor fi o 
bază pentru purificarea ideilor şi inimii voastre înainte 
de a începe să luptaţi. Văd că mulţi dintre voi trăiesc ca 
unii care au cumpărat bilete la loterie şi aşteaptă 
câştigul. În al doilea an, mai cumpără un bilet, la fel şi 
în al treilea an, dar puţin probabil să câştige ceva. Nu 


aşa se intră în împărăţia lui Dumnezeu. Aceasta trebuie 
să fie cucerită prin Forţă, Ştiinţa se dobândeşte prin 
Forţă, totul în lume se dobândeşte prin Forţă. Forţa 
înseamnă acele ființe raționale superioare îngerilor. Ele 
sunt forțele lui Dumnezeu şi totul se obţine prin ele. 
Aceştia sunt arhanghelii. 

Mai târziu, după ce veţi face aceste încercări, o să 
puteţi alunga reumatismul, durerea de cap, tahicardia, 
ftizia şi alte boli, care există nu numai în organism, ci şi 
în minte şi în inimă. 

Stă scris în scripturi: „Vei fi cununa de slavă din 
mâna Domnului”. Prin cuvântul „cununa se înţeleg 
fiinţele angelice superioare. A fi cununa Domnului 
înseamnă să fii în relaţie cu duhurile supreme ale 
Iubirii, care sunt şi izvorul Iubirii divine. Celui care bea 
din acest izvor nu-i va fi niciodată sete. Există două 
categorii: cununa şi slava. Slava reprezintă arhanghelii 
care poartă voinţa lui Dumnezeu în plan fizic. Când vreţi 
să vă întăriţi voința, chemaţi un arhanghel, care e 
puternic, are putere. Este o lege care lucrează prin forța 
inspiraţiei. Indiferent care ar fi fost idealul pe care mama 
l-a avut în timpul sarcinii, copilul ei aşa va fi. Ideile şi 
dorințele noastre sunt asemenea ființelor la care ne 
gândim în acel moment. Dacă o femeie s-a îndrăgostit de 
un tânăr stupid, aşa va fi copilul lor. Ea îl vede pe tânăr 
altfel, şi-l imaginează perfect, dar, în realitate, nu este; 
ideea ei nu se potriveşte cu realitatea. Trebuie să fim 
atenţi la faptele lui. Nu trebuie să dăm atenţie 
exteriorului, că e frumos, că e curat etc. Un cap poate să 
fie curat, dar, în acelaşi timp, să fie lipsit de inteligenţă. 

Înţelegeţi faptele ca pe ceva raţional. A fi curat 
înseamnă o situaţie în care ai un picior rupt şi cineva 
vine să ţi-l pună la loc sau îţi uşurează durerile când 


suferi. Să luăm un exemplu. Un om crede că e curat; el 
intră la o reuniune de rugăciuni şi are idei urâte despre 
unul sau despre altul. Iată ce înseamnă oamenii curati, 
care vin să strice ambianța unei reuniuni de rugăciune! 
Dacă sunteţi curaţi, trebuie să intrați cu o bună- 
dispoziţie pe care să le-o transmiteţi şi celorlalți. 
Altminteri, nu sunteţi precum cununa sau slava lui 
Dumnezeu şi, în realitate, într-o astfel de reuniune, 
omul va îmbătrâni curând. Cum să nu îmbătrânească? 
Dacă vreunuia dintre voi îi spun întruna că e urât, veţi 
vedea că într-o lună o să se facă mai negru la față. Dacă 
îi spuneţi unei persoane că e frumoasă, chiar va deveni 
frumoasă. Când vă văd uneori negri la faţă, zic: „Cineva 
a lucrat asupra voastră!”. În casa lui Dumnezeu, nu 
vreau viermi! Dacă există viermi, să rămână afară! Dacă 
cel care a trecut bine peste aceste încercări cade, îl voi 
ridica şi îl voi pune pe picioare. E o încercare perfectă. 

Când m-am hotărât să le vorbesc femeilor, era un 
timp ploios. Mi-am zis: „Această vreme arată că femeile 
n-au noroc”. Dar văd că azi e mai frumos, ceea ce 
înseamnă că li s-a acordat încredere femeilor. Soarele 
care străluceşte arată că şi el este de acord. Nu este doar 
o consolare, ci şi un fapt. 

Când începeţi să faceţi primele încercări, nu vă 
poticniţi. Nu vă pierdeţi sentimentele, ideile şi credinţele 
religioase pe care le aveţi. Fiecare bărbat şi femeie 
trebuie să-şi aplice experienţa. Am venit pe Pământ ca 
să câştigăm, ca să ne întoarcem bogaţi la Dumnezeu. A 
pierde e uşor, dar a câştiga este o artă, căci cei mai 
mulți dintre voi nu gândesc. Această „pierdere” este 
numită de ocultişti demagnetizare. Dacă nu reuşiţi să 
efectuaţi singuri aceste încercări, chemaţi pe cineva în 
ajutor, lucraţi în colectiv. Dar trebuie să aveţi răbdare. 


În mod normal, începeţi să faceţi încercările dimineaţa 
sau când aveţi chef. O să întrebaţi dacă vi se va primi 
rugăciunea. Suntem obligaţi să ne rugăm, dar nu 
trebuie să ne intereseze dacă Dumnezeu ne va auzi sau 
nu ruga. 

Ca să reuşiţi în această viaţă, trebuie să aveţi o 
voinţă puternică, o minte puternică şi o inimă puternică. 
Ele se dobândesc doar când omul duce o viaţă pură şi 
sănătoasă. Altfel, nu ne putem aştepta la niciun fel de 
reuşită. Dacă urmărim istoria de la un capăt la altul, 
vedem că bărbaţii şi femeile care au reuşit cel mai mult 
au dus o viaţă pură şi sănătoasă. Dacă sunteţi murdari, 
înseamnă că vi s-a întâmplat să beţi şi aţi căzut. Greşim 
dacă credem că mama ne-a adus pe lume în păcat. Toţi 
cei care nu împlinesc voia lui Dumnezeu sunt născuţi în 
păcat; cei care împlinesc voia Domnului nu sunt născuţi 
în păcat. Cineva a zis: „Suntem păcătoşi”. Da, nu neg, 
comitem erori, dar nu ne-am născut în păcat. Toţi cei 
care împlinesc voința lui Dumnezeu s-au născut din 
Iubire. 

Hristos vrea ca omul să fie drept în sufletul lui; ceea 
ce reprezintă acolo sus să fie la fel şi jos. Eşti tulbure, n- 
o ascunde. Când eşti tulbure, înseamnă că pruncii din 
tine sunt neraționali. Dar asta se va rezolva. 
Străduindu-te astfel, toate inconvenientele vor dispărea 
şi binecuvântarea va coborî peste lume, în acest fel, 
oamenii vor fi. obligați să nu mai fure şi să nu mai 
mintă. Acum, o să vă exersați voința ca să deveniți puri 
şi sănătoşi. Când veți reuşi, o să aveți forța să luați 
fructele din pomul vieţii, ca să vedeţi că totul e posibil. 
Numai aşa viaţa va fi interesantă. 

De acum înainte veţi fi permanent la şcoală. Până 
acum, n-aţi fost într-o astfel de şcoală. Până acum, ați 


spălat vasele, aţi tăiat ceapa etc.; de acum înainte, veţi 
începe cu litera „a”, care este vocea voinţei. Numai aşa 
vă veţi exersa voința. 

Sofia, 26 iunie 1918 


Cel care clipeşte 


Cine clipeşte din ochi este o pricină 
de întristare, şi cine are o gură 
nesocotită se prăpădeşte singur. 
Pilde 10,10 


În această lună, aş vrea să citiți toate pildele lui 
Solomon şi să le învăţaţi pe de rost pe cele care v-au 
impresionat mult. 

Observaţi că, dintre toate organele omului, ochiul 
ocupă unul dintre locurile cele mai importante. Ochiul 
se foloseşte de lumină şi mulţumită ei atingem obiectele. 
Sensibilitatea urechii se datorează vibraţiilor deosebite 
ale aerului. În cazul mirosului, mirosurile se răspândesc 
graţie particulelor din aer. Dar, când este vorba despre 
gust şi pipăit, trebuie să ne servim de mijloace pur fizice: 
limba sau degetele. În consecinţă, ochiul este un simţ 
pur mental. 

Clipitul conţine două mişcări: una când închidem 
ochiul, cealaltă când îl deschidem. Când îl deschidem e 
ziuă, e un moment. Când deschidem şi închidem ochii, 
trece o perioadă de 24 de ore. Când închidem ochii, 
atunci au loc toate crimele din societate. Toţi clipiţi. 
Când vă trece prin cap o idee rea, clipiţi. Cel ce comite 
greşeli clipeşte des. Tânăra îi clipeşte tânărului şi el îi 
face cu ochiul. În acest fel se efectuează o mişcare 
nedreaptă a minţii omeneşti. A clipi înseamnă a cobori 
cu un pas. Ochii oamenilor care clipesc devin mai mici, 
iar despre oamenii care au ochii mici se spune să sunt 
şireți. Acesta este rezultatul clipitului. Rațiunea vi se 
degradează prin aceeaşi lege. Când ochii devin mai mici, 
rațiunea se degradează, toate ideile şi sentimentele 


generoase dispar. Asta demonstrează că lumea voastră 
devine mai mică şi cercul cunoştinţelor se micşorează şi 
el. Solomon spune: „Cine clipeşte din ochi este o pricină 
de întristare”. Pentru cine? Pentru sufletul său. Căci 
ferestrele sale devin mai mici şi intră prin ele mai puţină 
lumină, dar tocmai prin ferestre intră viața. Dacă vă vine 
o idee divină, ziceţi: „încă n-a venit timpul”. Asta 
înseamnă că aţi clipit. Vi se cere să faceţi o treabă, dar 
voi ziceţi: „N-a venit încă vremea”. Aţi clipit. Clipiţi azi, 
clipiți mâine, poimâine; fata îi face cu ochiul unui tânăr, 
la doi, la trei, toţi se iau după ea şi iese un adevărat 
scandal. Dacă o tânără e serioasă, niciun băiat nu se 
ține după ea. În viaţă, există mulţi băieţi de acest fel, şi 
să nu credeţi că sunt doar la nivel fizic, ci sunt şi în 
inima şi în mintea lor. După un clipit înţelegeţi omul 
care nu vrea să înveţe legile divine. 

Când omul îşi pierde starea mentală normală, dă 
din cap, clipeşte şi-şi mişcă picioarele, dar aceste 
mişcări sunt incorecte, seamănă cu un vârtej care nu 
face decât să învârtă praful. 

Tot aşa se explică legea durerii. Un om zice: „Sufăr!” 
Bine, ţine-ţi ochii deschişi! „Dar sufletul meu suferă 
mult!” Ţine-ţi ochii deschişi! „Mă doare spatele.” Stai la 
soare, ţine-ţi mintea deschisă, trează şi stai cu ochii 
îndreptaţi spre Dumnezeu! însă zici: „A, nu, nici vorbă 
să mă gândesc acum la Dumnezeu!”. Cu aceste cuvinte, 
ai închis ochii. O fată se îndrăgosteşte de un băiat şi iată 
că deja închide ochii pentru mama şi tatăl ei, pentru 
toată lumea din casă, se gândeşte numai la băiat. Aşa 
facem şi noi, închidem ochii, sufletul şi inima şi ne 
gândim doar la lucruri provizorii. 

Omul are trei feluri de ochi: unii sunt fizici, alții se 
găsesc în suflet, ultimii, în minte. Dacă aveţi o bănuială, 


faceţi o mică încercare. Dacă vă treziți de dimineaţă cu o 
indispoziţie, rămâneţi pe loc şi ziceţi: „N-am să clipesc!” 
îndreptaţi-vă mintea spre Dumnezeu, începeţi să vă 
gândiţi la Dumnezeu pentru tot ce e bun, pentru îngeri. 
Ce faceţi acum ca să vă îngrijiţi? Vă sculaţi dimineaţa, 
vă luaţi rucsacul şi vă duceţi la vecin ca să-i spuneţi: 
„Ştii ce mult sufăr?” Celălalt răspunde: „Ştii ce mi s-a 
întâmplat?” Amândoi mergeţi la un al treilea ca să-i 
povestiți durerea voastră. Dar şi al treilea se plânge de 
necazurile lui. Şi ce se întâmplă? Fiecare îşi poartă 
propriul rucsac. Nu faceţi astfel! Adunaţi-vă toți trei, 
aşezaţi-vă cu faţa spre răsărit, reflectaţi vreo zece- 
cincisprezece minute, şi mintea vi se va împrospăta, o 
lumină va pătrunde în ea. Atunci, îndată ce vă vine o 
idee, puneţi-o în practică. 

„Şi cine are o gură nesocotită se prăpădeşte singur.” 
în această pildă vedem simbolurile gurii. Cel care 
clipeşte pricinuieşte întristare, iar cel cu gura nesocotită 
este cel care a clipit mult timp. Judecata lui a devenit 
nesocotită prin faptul că a clipit mult timp, adică 
vorbeşte vrute şi nevrute. Toţi oamenii din zilele noastre 
suferă de asta. Soţul ţi-a spus cuvinte care te-au jignit şi 
te duci din casă în casă ca să spui cum se comportă. 
Când repeţi deseori un lucru, îl bagi în aceeaşi oală cu 
alții: „Soţul meu e crud, vagabond, îl credeam generos!” 
Cealaltă răspunde: „Soţul tău e o floricică, ştii cum e al 
meu?”. A cui e vina? Soţul tău a clipit, şi acum a venit 
rândul tău. Soţul tău a clipit şi iată-te deja cu gura 
nesocotită. Desfrâul din lume, cele mai mari nenorociri 
sunt provocate de aceste imagini nearmonice şi lipsite de 
frumuseţe. De exemplu, îi vorbeşti cuiva şi el îşi strâmbă 
gura. Ce înseamnă această deformare? 


Dacă aluneci, o să cazi. Aşadar, sufletul celui care 
clipeşte va suferi, iar această împiedicare nu va fi nimic 
altceva decât pierzanie. Ţi se întâmplă să cazi de pe un 
pod în urma unui accident; e o împiedicare. Căderea e 
întotdeauna o pierdere a echilibrului din suflet. Cu 
ocazia unei astfel de căderi se întâmplă cele mai mari 
nenorociri. Cel mai important este să-ţi ţii rațiunea 
deschisă şi pură. O altă regulă importantă este să te 
gândeşti bine înainte, când urmează să vorbeşti despre 
ceva. Reflectează la ce ai de spus, va fi util pentru tine 
sau pentru alţii. Dacă ceea ce urmează să spui nu 
instruieşte pe nimeni, foloseşte gura pentru altceva. 
Gura nu e un canal pentru apă murdară. Din gura 
noastră trebuie să iasă doar cuvinte despre lucruri 
supreme şi pure, tot ce poate să ducă la generozitate. 

Vă voi arăta această lege, modul în care se mişcă 
fizic o idee. Dacă nu vă ţineţi mintea deschisă, adică nu 
vă controlaţi gândurile, acele impurități vor ieşi din gura 
voastră şi, după un timp, o să vă constipaţi, drept care 
va fi necesar să vă faceţi o clismă. Ziceţi despre cineva 
că e constipat. Eu zic că a clipit, că nu şi-a ţinut în frâu 
vorbele. Fiecare idee produce un act fiziologic asupra 
noastră şi de aceea este indispensabil ca din gura 
noastră să iasă doar cuvinte pure. Altfel, veți chema 
doctorul. Nu aveţi nevoie de doctor, ci trebuie să căutați 
motivul fiecărei boli. Veţi zice: „Fac din gura mea un 
canal, va trebui s-o spăl!”. Toţi oamenii au făcut din 
gura lor un canal şi vor să trăiască bine. Gura voastră 
trebuie să fie jsheabul unui robinet. Dacă aveţi 
constipaţie, vă lipseşte priceperea. Stomacul şi 
intestinele trebuie să fie libere. 

Mai târziu, o să vă spun care este legătura dintre 
cap şi stomac. Între suflet şi mintea din corp există o 


legătură foarte strânsă. Aveţi în vedere că stomacul este 
capul sufletului. Stomacul e un bărbat, între acest 
bărbat şi cap există o legătură strânsă, se înţeleg bine, 
căci amândouă sunt de parte bărbătească. Plămânii 
sunt femeile creierului, iar inima e copilul lor. Stomacul 
are şi el o femeie şi un copil. Vreau doar să vă faceţi o 
idee, ca să înţelegeţi că fiecare gând care apare va 
provoca un anumit rezultat în organism, un rezultat 
care se va produce pe loc sau într-o altă viață. Dacă nu 
vă refaceți gândurile, vor rămâne aşa chiar o mie de ani. 
Cineva va zice: „Sunt salvat prin mila divină”. Cum? 
Când cazi în apă şi te salvez, eşti salvat din milă, dar, 
după salvare, trebuie să începi să munceşti. 

Interpretez versetul pe care l-am citat, căci ştiu că 
vă înghesuiți slujindu-vă de guri. Ştiţi că gura unui om 
este una dintre armele cele mai rapide, este o mitralieră. 
Până acum, a fost în mâini străine, şi trebuie s-o 
eliberăm. Un om care nu greşeşte se loveşte cu capul de 
zid. După cap există următoarea clasificare a oamenilor: 
unii al căror cap e raţional şi cei al căror cap este doar 
un dovleac. În cazul în care capul vostru este doar un 
dovleac, n-aveţi posibilitatea să reuşiți. Trebuie să vă 
forțați creierul ca să lucreze bine şi să-si facă treaba. 

Nu vreau să vă pierdeţi speranţa şi să vă opriţi din 
lucru. Când constataţi o eroare, să ştiţi că vine din 
afară, ea nu este o calitate a sufletului. Duceţi un 
rucsac, dar să nu credeţi că v-aţi născut cu el. Dacă 
aveţi în minte o idee rea, să ştiţi că nu e a voastră, 
alungaţi-o! Când vă spun că aveţi o idee rea, nu vă faceți 
griji, deoarece ideea mea este să vă fac perfecţi în 
interior. Gândul pe care îl aveţi vă va face să suferiţi. Ca 
să treacă aceste gânduri, trebuie să le găsiți în loc 
gânduri opuse. Nu clipiţi, ci găsiţi idei bune. Hristos a 


zis: „Cel ce intră cu ură este hoţ şi bandit”. Fiecare gând 
care ajunge la voi trebuie să treacă prin ochi şi prin 
creier. Fiecare gând care a intrat prin inimă e un bandit. 
Un astfel de gând nu trebuie să vă tulbure, dar să-l 
ţineţi la distanţă. 

În interiorul omului există trei unităţi. În Biserica 
Ortodoxă există trei subdiviziuni rânduite de o mie de 
ani. Ele arată dezvoltarea omului, în primul rând este 
secțiunea care ne instruieşte, apoi credincioşii şi, în al 
treilea rând, cea a preotului, care ţine slujba şi înţelege 
felul în care trebuie slujit Dumnezeu. Preotul este 
Maestrul. Altarul este locul Maestrului, care iese de 
acolo, pune foc şi tămâie în cădelniță şi o arde. Dacă 
popii de astăzi clipesc, de ce ard tămâie? Ei nu ştiu de 
ce. Eu ştiu. Şi voi faceţi uneori la fel: puneţi tămâie în 
cădelniţele voastre şi-l urmăriţi pe diavol. Diavolul nu se 
alungă cu tămâie, care este doar un produs 
dezinfectant. A arde tămâie înseamnă că inima voastră 
trebuie să fie la fel de caldă. Ideile bune din inima 
voastră trebuie să iasă ca să purifice atmosfera în care 
trăiţi. Dacă tămâiaţi la fel, ați înţeles simbolul tămâii. 
Dar, dacă duceţi abecedarul sub braţ fără să-l citiţi, nu 
vă va sluji la nimic. lată de ce Dumnezeu v-a dat ochi, 
care sunt ferestrele sufletului vostru. 

În consecinţă, de fiecare dată când e lumină, trebuie 
să ne ţinem ochii deschişi, ca să primim câtă lumină 
avem nevoie. Uneori, ziceţi: „E multă lumină!”. Alteori 
ziceţi: „E întuneric”. Atunci, deschideţi şi mai mult ochii. 
Unii oameni călătoresc noaptea, când e întuneric, dar şi 
noaptea e lumină, însă, ca s-o vedeţi, aveţi nevoie de 
organe mai sensibile, care s-o poată capta. Această 
lumină este folosită de  clarvăzători. Adevăratul 
clarvăzător vede mai bine în timpul nopţii decât ziua, 


fiindcă nu clipeşte. Îşi ţine ochii deschişi. Încercaţi să 
rețineţi permanent ideea că trebuie să aveţi ochii 
deschişi. Se spune despre cineva că „a murit cu ochii 
deschişi” şi ceilalți se grăbesc să-i închidă. Lăsaţi acel 
mort cu ochii deschişi. Acum toţi maeştrii şi toți preoţii 
țin să le închidă ochii oamenilor. Deschideţi-le ochii 
oamenilor! De exemplu, cineva nu e serios în viaţă şi voi 
spuneţi: „Şi crezi că vei deveni creştin! Eşti în urmă, noi 
cunoaştem deja multe lucruri!”. Asta înseamnă să 
închizi ochii. Ce ştiţi voi? Nu, nu faceţi aşa! Spuneţi-i 
fratelui vostru: „Frate, ai început bine”. Nu e importantă 
ora sosirii. Eu, când mă duc să mă plimb, merg încet, 
mă uit la toate sălbăticiunile, la tot ce întâlnesc pe 
drum, şi atunci ajung. Nu e necesar să te grăbeşti ca să 
ajungi la Piscul Negru. Când pleci ca să ajungi la Piscul 
Negru, observă pe drum izvoarele, priveşte animalele, 
fluturii şi, dacă ai mintea trează, o să vezi cum îşi 
împlineşte Dumnezeu lucrarea. Aş vrea ca ochii tuturor 
să fie deschişi. 

Voi întrebaţi: „Ce trebuie să facem ca să ne 
mântuim, cum să ne mântuim?” Cel ce nu clipeşte e 
mântuit, iar cel ce clipeşte se îneacă. Să nu descurajaţi 
pe nimeni. Feţele voastre, privindu-i, au un aer sever, 
dar nu sunt aşa fiindcă aveţi un caracter serios, ci mai 
degrabă din cauza unei tristeţi a tinereţii pierdute. Vă 
spuneţi: „Altădată eram tânăr, frumos!” Nu sunteţi 
bătrâni, nu vă înşelaţi. Ideile pe care le aveţi sunt vechi, 
dar sufletul e tot tânăr. Când corpul îmbătrâneşte, nu 
mai e în stare să vă interpreteze ideile, şi Dumnezeu le 
zice atunci îngerilor: „Du-te şi dezbracă-mi copilul ale 
cărui haine sunt murdare şi nu se mai pot spăla!” Eu 
spun: „Frate, vei fi dezbrăcat”. Sau, cum spuneți voi, 
„trebuie să pleci şi să revii a doua oară”. 


Când vorbesc despre ochi deschişi, aş vrea să vă 
ţineţi corpul întotdeauna curat. O să vă spun ce 
influenţă au ideile bune asupra corpului vostru fizic. La 
sfinții care au dus o viaţă pură se formează un parfum 
plăcut deosebit, un miros interior numit nux. Când aveţi 
o bună dispoziţie mentală, când aveţi o reflecţie 
oarecare, simţiţi un miros plăcut, care aparţine unei 
minţi elevate ce v-a vizitat. Există credincioşi care se 
roagă mult, dar nu văd nimic, se gândesc doar să fie 
mântuiţi. Renunţaţi la astfel de gânduri! Există suferinţe 
în cealaltă lume, dar aici sunt mai rele. Când comiteţi o 
crimă, simţiţi că vă aflaţi într-un mare iad. Fiecare a 
simţit acest iad în suflet, de ce căutaţi altul? Celălalt iad 
e doar un joc. Cel din interior este îngrozitor, şi atunci 
ziceţi: „Viermele acesta lucrează întruna, când o să 
slârşească?”. Seamănă cu o tenie. Luaţi medicamente ca 
să scăpaţi de ea, o daţi afară, dar îi rămâne capul. 
Întrebaţi: „De ce mi-a venit tenia asta?”. Pentru că aţi 
avut ochii închişi. Prin această boală a intrat în voi un 
spirit impur care suge întruna. O să dispară îndată ce 
veţi învăţa să vă ţineţi ochii deschişi şi gura voastră nu 
va fi nesocotită. Vă puteţi antrena voința astfel încât 
tenia să iasă într-un minut. 

Aşadar, noi, oamenii de astăzi, ne putem trata 
singuri, nu avem nevoie de doctor. Trebuie să vă căliți. 
Ca să ştiţi dacă gândirea vă e puternică sau nu, faceţi 
lucrul următor: aveţi reumatism şi nu reuşiți să vă 
vindecaţi cu medicamente. Vedeţi întâi ce hrană vă 
trebuie şi apoi, prin forţa voinţei, începeţi să vă mişcați 
dintr-un loc în altul cu tot corpul. Când începeţi să vă 
deplasaţi dintr-un loc în altul, spuneţi: „Domnule, ai 
intrat în organismul meu când ochii mei erau închişi, 
ieşi acum pe uşa din spate!”. Există multe uşi din spate. 


Când o persoană răceşte, medicii îi prescriu aspirină, 
care provoacă transpiratie. Uşile prin care se face 
transpiraţia reprezintă uşile din spate. Nu zic că nu 
trebuie să transpiraţi, ci doar că o idee care ne intră în 
corpul fizic trebuie să iasă prin aceşti pori. Porii se 
sacrifică pentru ochii noştri şi zic: „Suntem gata să ne 
slujim stăpânul”. Toate impurităţile ies prin uşi. Când 
omul face o greşeală în lumea morală, simte că în el se 
adună multe sedimente. Nu respingeţi această suferință, 
ci căutaţi-i cauza. Cineva a spus: „Vreau să fiu sănătos!” 
Dacă vreţi să fiți, mergeţi pe drumul celor sănătoşi. 
Numai că, îndată ce simţiţi un junghi în spate, veniţi la 
mine.  Indispoziţiile, necazurile, suferințele sunt 
necesare; nu vă descurajați, ci căutați mai degrabă o 
modalitate de a le utiliza. Diavolul a intrat în noi şi nu 
trebuie să-l aruncăm afară, ci să-l punem la treabă şi 
să-i zicem: „Am muncit pentru tine opt milioane de ani, 
acum e rândul tău să ne slujeşti!”. Diavolul e o creatură 
inteligentă şi, de aceea, trebuie pus la treabă. 

Exercițiul principal pe care trebuie să-l faceți în 
această lună este: dezvoltarea voinței. Dar nu cea pe 
care o aveți, ci aceea care este rațională, voința lui 
Dumnezeu. Cu ocazia dezvoltării voinței, ideile voastre 
trebuie să fie foarte precise. Nu trebuie să aveți două idei 
în minte în acelaşi timp. Totul e legat în noi ca într-un 
lanţ. Mai clar: urmărim un plan divin, trasat cu 
claritate, şi fiecare îşi face treaba diferit. Să zicem că 
unul dintre voi e ţesător, altul, scriitor, al treilea 
munceşte la vie etc. Comerciantul îşi va investi ideile în 
comerţ, ţesătorul, în ţesături, lucrătorul la vie, în 
lucrările lui; fiecare, în domeniul lui. Cel care e ţesător 
va ţese trainic, firul lui nu trebuie să se deşire. Fiecare 
idee se ţese prin gândurile şi dorinţele care apar. Şi 


astfel se formează ideea întreagă. Acest fir trebuie să fie 
solid şi ţesut după toate regulile. Acest fir ţesut astfel se 
va manifesta ca Forţă a voinţei voastre, căci voința 
trebuie să-şi dovedească întotdeauna trăinicia în lumea 
materială. 

Acolo unde vrem să interpretăm ideile proprii, vom 
avea dificultăți şi obstacole. Lumea aceasta este un 
puzzle pentru noi. De exemplu, vă căsătoriţi cu un 
bărbat şi vreţi să fiți fericite, dar nu reuşiţi să vă 
înțelegeţi. Cine e de vină? îi lipseşte ceva soțului vostru, 
dar şi vouă: amândoi aţi intrat în căsătorie cu ochii 
închişi. Dacă are capul puţin aplecat sau plat la spate, 
dacă ochii îi sunt prea mici şi buzele subţiri, ce aşteptaţi 
de la un astfel de bărbat? Asta arată că nu sunteţi făcuți 
unul pentru altul. Bun, ce vă rămâne? Să vă faceți 
buzele mai groase, să vă dezvoltați inima. Ca să vă 
dezvoltați inima, trebuie să vă puneţi la treabă voinţa. 

Frenologii spun că oamenii din zilele noastre au 41 
de uşi prin care pot să primească vizitatori. Voi încercaţi 
să treceţi printr-o uşă, nu puteţi să intraţi, încercaţi alta 
şi, în cele din urmă, o să găsiţi o uşă prin care veți reuşi 
să intraţi. Aşadar, aveţi multe moduri de a influenţa 
oamenii. Chiar şi copilul cunoaşte această lege şi, când 
vrea ceva, începe cu cuvintele: „Mami, dă-mi asta!” - „Nu 
acum!” începe atunci să te mângâie, să te sărute şi până 
la urmă consimţi. A deschis una dintre porţile tale şi a 
intrat. E un copil inteligent, deoarece şi-a folosit în acest 
fel voinţa. Tu vei replica: „Nu vreau să fiu ipocrit”. N-ai 
de ales, vei mângâia, îl vei face să strălucească pe acel 
om. Mâna lui e murdară, tu o vei spăla, îi vei face un 
pansament. Trebuie să studiaţi sufletul omenesc, nu-i o 
artă uşoară. Vorbesc despre relaţiile dintre oamenii 
sănătoşi. Dar, dacă amândoi sunteți bolnavi, veți chema 


un confrate. Se naşte copilul; el îi va vindeca pe tatăl şi 
pe mama lui. Fiecare membru poate să salveze întreaga 
casă. 

Deschideţi-vă ochii spre Dumnezeu! Să ştiţi că nu 
există nimic mai inteligent, mai binevoitor, mai sensibil 
decât Dumnezeu. Cineva a întrebat: „Bine, dar acest 
Dumnezeu de ce S-ar ocupa de mine?” îl faceţi să sufere 
pe Dumnezeu neavând încredere în El. Filosofii zic: „Nu 
e posibil ca Dumnezeu să se ocupe de tine, eşti doar un 
pismeu!” Să ştiţi că Dumnezeu are grijă chiar şi de 
creaturile cele mai mici din ocean, le ascultă. De ce 
credeţi că pe voi nu vă va asculta? Totuşi, oameni din 
secolul al XX-lea, vă ţineţi ochii închişi şi vă lipsiţi de 
lumina Lui divină. Dacă locuim într-un beci vreo zece 
ani, trebuie să suportăm multe boli. Pretind că asta e 
adevărat nu numai pentru planul fizic, ci şi pentru 
lumea spirituală. Ne rugăm la Dumnezeu, dar nu ieşim 
din beciuri. Primul lucru este să deschidem ochii spre 
Dumnezeu. Dar veţi zice: „Nu ştiu ce este Dumnezeu”. 
Asta n-are importanţă. Se poate ca şi eu să nu cunosc 
elementele Soarelui, dar asta nu mă împiedică să mă 
întorc spre el ca să profit de razele lui. Oamenii de 
Ştiinţă zic: „Nu te expune razelor lui, căci nu-i cunoşti 
forţa!”. Omul care se apropie de Dumnezeu, chiar dacă 
nu-L cunoaşte prea mult, e mântuit, indiferent că e bun 
sau rău. 

Să ştiţi că, în această doctrină despre care vă 
vorbesc, omul nu e sortit pierzaniei. Chiar dacă se 
întâmplă să vă pierdeţi mâinile, picioarele, ochii, 
urechile etc., nu vă aşteaptă pierzania. Totuşi, voi ziceti: 
„A fost alungat”. Nu-i nimic, a fost alungat din şcoli un 
an, doi, apoi îşi va reîncepe studiile. Cel ce seamănă 
tulburare va fi alungat. Dacă nu sunteţi în stare să 


aplicaţi ce sunteţi învăţaţi, veţi fi alungaţi, ca să vină 
alţii care vor să asculte şi să pună în practică. 

În prezent, pe plan spiritual, vă aud deseori bătând 
în bănci. Nu se poate învăţa o ştiinţă în acest fel. Cel ce 
are voință va exersa nu doar asupra băncilor, ci şi a 
reumatismului sau a burţii, când îl doare. Primiţi idei 
pure, ca să vedeţi care este puterea influențelor pure. 
Dacă avansați fie şi cu o sutime de milionime de 
milimetru, este deja mult. Să nu credeţi că, odată cu 
începutul învăţării acestei doctrine, veţi progresa pe loc. 
Şi eu avansez încet, nu vă pierdeţi speranţa. Orice 
învăţat care vrea să observe înaintează încet. Dar voi 
vreţi să ajungeţi repede la capăt şi să spuneţi: „Sunt 
pregătit să devin profesor”. Acea sutime de milionime de 
milimetru este veşnică şi măsura cea mai precisă. 

Vă voi prezenta o figură. Imaginaţi-vă proiecția unui 
centru al infinităţii şi presupuneţi că, în 24 de ore, 
trebuie să formeze un cerc. Ştiţi ce viteză trebuie să aibă 
ca să facă 100 de milioane de kilometri? Aici, se mişcă 
foarte lent, însă sus se mişcă cu o viteză mai mare. În 
centru, viteza este mică, dar sus creşte. Dacă materia 
inimii voastre circulă cu o viteză asemănătoare, inima şi 
mintea voastră vor ajunge să se topească. De aceea, jos 
trebuie să înaintezi lent, pentru ca sus mişcarea să fie 
armonică. Şi mai ales nu vă pierdeţi speranţa! 

Ca să vă puteţi exersa voinţa, trebuie să 
transformați de fiecare dată o stare neplăcută în una 
plăcută. Vă voi prezenta o metodă ca să vă întăresc 
voinţa. De exemplu, aveţi un sentiment neplăcut şi nu 
reuşiți să scăpaţi de el. Ridicaţi-vă şi consacraţi o oră 
pentru vizitarea unei familii care se găseşte într-o stare 
mult mai gravă decât a voastră. Nu ziceţi: „imi arde 
capul, de ce m-aş duce să-i văd pe alţii!”. Vizitaţi o astfel 


de familie, căreia îi lipsesc lemnele, pâinea, care nu are 
nimic, staţi acolo zece-cincisprezece minute şi vedeţi 
dacă cineva se plânge sau nu. Întoarceţi-vă acasă şi 
comparati situaţia voastră cu a ei. 

Aş vrea să vă construiți propria clădire. Indiferent de 
ideea generoasă care vă stă pe suflet, puneţi-o în 
practică. O veţi pune în practică nu aşa cum scrie în 
cărți, ci aşa cum vă împinge inima s-o faceţi. O veţi face 
nu din obligaţie, ci prin legea voinţei divine. Vă puteţi 
zice: „întâi, îmi voi repara casa”. Oare nu toți oamenii 
sunt „clădirile” lui Dumnezeu? Dacă măcar unei singure 
persoane îi puteţi veni în ajutor, să ştiţi că şi aceea este 
clădirea lui Dumnezeu. Nu vă împotriviţi legii părinţilor 
voştri, păstraţi-vă voinţa în acord cu a lor, şi veţi fi 
mântuiți. 

Nu abuzaţi cu călitul voinţei. E de-ajuns să faceți 
zilnic un lucru mic. De exemplu, să-i daţi un pahar cu 
apă unui om; este suficient. O să spuneţi: „Chiar un 
lucru atât de mic!”. Este un fapt real. 

Altă regulă: Nu vă duceţi la oameni sau la familii 
când vă simţiţi nefericiți şi disperaţi, ca să vă uşurați. 
Nu vă duceţi coşul de gunoi la apropiații voştri, nu 
trebuie să vă uşuraţi sufletul în acest fel. Dacă vă duceți 
în alte case în scopul de a vă uşura sufletul şi a vă lăsa 
acolo mizeriile, toată lumea îşi va da seama şi n-are să 
vă mai primească. Vreau ca toţi să fiți curațţi, să n-aveţi 
nimic sub unghii. Curăţaţi-vă hainele, spălaţi-vă, şi 
atunci îl veţi putea chema pe Dumnezeu! Gândul de a fi 
curat cere voinţă, ideea de a te duce curat în faţa lui 
Dumnezeu îţi reflectă conştiinţa. Dacă nu eşti curat, 
scoate-ţi hainele, spală-te şi du-te în faţa lui Dumnezeu 
să te rogi. Un elev neîngrijit nu este admis. Ceea ce nu 
înseamnă să fii maniac şi să controlezi curăţenia 


oamenilor. Fiecare trebuie să şi-o controleze pe a lui. Cel 
care se ocupă de mizeriile aproapelui se murdăreşte. 

Astfel, o să începem cu fizicul ca să ajungem la 
spiritual. Îi aprob pe oamenii de lume, căci au un 
început bun, acordă multă atenţie curăţeniei fizicului. 
Le este de ajuns să facă un pas înainte ca să intre în 
împărăţia lui Dumnezeu. Dacă posedă această artă 
(curăţenia fizică), vor putea să treacă cu uşurinţă la 
nivelul spiritual. Aceste lucruri sunt utile pentru crearea 
unei atmosfere  binefăcătoare pentru gândirea 
omenească. Tocmai prin impuritatea ideilor se creează o 
atmosferă proastă, în urma căreia elevii se 
demagnetizează. Pentru funcționarea rațiunii, trebuie să 
existe mereu curățenie. Ca să observăm cerul, e nevoie 
de curățenie. Astfel, Hristos, zicând că cei care au inima 
curată îl vor vedea pe Dumnezeu, ne spune că această 
curățenie este o condiție pentru vedere. Aşadar, rețineți: 
curăţenia este o necesitate pentru întărirea voinței. Se 
poate stăpâni doar prin ucenicie. Este o religie. 

Trebuie să ştim cum să utilizăm puterile pe care ni 
le-a dăruit Dumnezeu. Există un blocaj în suflet şi în 
inimă ce trebuie utilizat rațional. Ziceți despre ceva: 
„Legaţi-l cu o funie ca pe bou”. Nu putem să facem aşa. 
Ce reprezintă funia? Funia e o lege cu care puteţi să vă 
conduceţi gândurile sufletului, raţiunea şi inima. Nu 
daţi atenţie dacă aveţi sau nu bună-dispoziţie. Faceţi o 
scurtă lectură şi, când ziua se sfârşeşte, vedeţi ce-aţi 
învăţat. Scrieţi asta într-un carnet. Până acum, viața 
voastră a fost foarte confuză: vă sculaţi dimineaţa şi 
staţi în bucătărie până la amiază, şi după-amiaza altă 
agitaţie, şi seara vă culcaţi obosiţi. Vă întrebaţi: „Mâine 
ne aşteaptă acelaşi lucru, când ne vom elibera?”. N-o să 


vă eliberaţi, căci prin această muncă câştigaţi 
cunoştinţe, vă căliți voința mulțumită acestor greutăți. 

Nu-i judecaţi pe ceilalţi, lăsaţi-i cu greşelile lor, dar 
cei mai puternici să le vină în ajutor celor mai slabi. Nu 
există rugăciune mai bună decât ajutorul dat fratelui 
tău. Dumnezeu la care te rogi este inteligent şi zice: „Nu- 
mi mai vorbi, mai bine ieşi afară şi fa această treabă!”. 
Dar tu vei zice: „Doamne, sunt ocupat”. Eşti ocupat, căci 
ţi-ai pus în spate o povară mai grea decât poţi să duci. 
Ca şi cum un copil a luat o algebră să se uite în ea, 
chiar dacă nu ştie să numere. La fel se întâmplă cu 
gândurile voastre. Uneori aveţi gânduri şi sentimente 
bune şi vă ziceţi: „Sunt într-o dispoziţie foarte bună”. 
Această dispoziţie vine de la un prieten care tocmai v-a 
vizitat şi v-a hrănit. Nu vă înşelaţi, mâine n-o să se mai 
repete. Principalul lucru pentru voi este să vă apucaţi de 
treabă şi să ştiţi că zilnic terminaţi o treabă importantă 
pentru voi. Păstraţi-vă inima pură, sufletul proaspăt, 
judecata trează şi mintea puternică! 

În această lună, ajutaţi-vă unii pe ceilalţi. Nu vă 
spuneţi între voi că maestrul a zis asta sau aia ca să vă 
sperie. Eu spun lucruri reale, voi interpretaţi greşit 
lucrurile. Cel care se instruieşte este mereu în frunte, iar 
cel care nu se instruieşte este întotdeauna la coadă. 
Există multe suflete omeneşti care s-au înălțat atât de 
sus, încât au ajuns la îngeri, şi mulţi îngeri s-au 
prăbuşit. Având în vedere că aveţi posibilitatea să vă 
instruiți şi n-o faceţi, ăsta e un păcat al sufletului 
vostru. Doar diavolul e bătrân. Gândiţi-vă că sunteţi 
tineri în această cunoaştere divină, ca să vă folosiţi 
întreaga voinţă! 

Unii oameni sunt bogaţi, alţii, săraci. Sărăcia e o 
muncă, bogăţia e un repaus. Există o sărăcie bună şi 


alta rea, adică o muncă bună şi una rea. Munca bună 
este cea pe care ştii s-o faci, iar cea rea, atunci când nu 
ştii să munceşti. La fel, există o bogăţie bună şi alta rea. 
Dar e posibil ca aceste situaţii să-şi schimbe rolul. 
Astăzi eşti sărac şi zici: „Slavă Domnului, am de lucru!”. 
Şi începi să lucrezi. Mâine eşti bogat şi zici: „Astăzi o să 
mă odihnesc”. 

Acum zic: „în seara asta vom face să se miște lumea 
cu o sutime de milionime de milimetru, dar trebuie să 
lucrăm în colectivitate”. Când vă spun să transformați 
ura în iubire, sunteţi stupefiaţi, dar putem oricând să 
îndepărtăm ura, căci se află în interiorul nostru. 

Ştiţi cum e cel care mă ascultă şi nu pune în 
practică? Ca şi cum l-aţi duce să viziteze un mic 
restaurant doar ca să miroasă felurile de mâncare şi 
apoi să plece, cu toate că lui îi e foarte foame. Dar nu 
putem trăi doar ca să mirosim. În același fel, mulţi sunt 
cei care doar miros creştinismul şi zic: „E perfect, e 
delicios!”. Cel ce vrea să fie creştin prin cunoştinţele sale 
trebuie să ştie că poate fi mântuit, poate fi îngrijit, poate 
fi îmbrăcat, dar cunoştinţele nu pot să vină din milă. 
Aceasta este o înţelegere omenească. Petru zice: „în 
parte cunoaştem, în parte ne instruim”. Nu trebuie doar 
să reflectăm. Să gândeşti e datoria ta. Să te rogi arată că 
trebuie să plăteşti pentru ce ţi se cuvine. Zici: „Respir”. 
Eşti obligat să respiri, nu e o muncă a minţii tale. 
Cunoaşterea provine din minţi omeneşti, din înţelegerea 
voinței divine. Vreau să fiți liberi, să reflectați, aici 
dispoziţia voastră n-are importanţă. Profesorul nu poate 
să pună o notă elevului prin har ceresc. Dacă acesta nu 
învaţă, nu i se poate da o notă perfectă; nota perfectă se 
află în interiorul vostru. Eu n-am note perfecte, dar nu 
dau nimic din milă. Ce înseamnă nota perfectă? Este o 


lege a progresului, a dezvoltării. Când primeşti şapte, 
aceasta este legea perfecțiunii. 

Vreţi să începeţi cu lucruri importante, dar trebuie 
să vă întoarceţi puţin. Când Hristos a venit din cealaltă 
lume, Dumnezeu L-a pus înapoi la scoală. S-a instruit 
treizeci şi trei de ani, chiar dacă provenea dintr-un loc 
superior, şi s-a supus; era dulgher şi făcea scaune. 
Scaunul simbolizează o situaţie importantă, pe care 
omul trebuie s-o ocupe în lume. Există certuri în casă, 
peste tot, doar pentru scaune. Hristos a învăţat arta de a 
face scaune, ca să vă aşezaţi pe ele cu plăcere. Hristos 
avea dorința de a mântui oamenii. Cum? îi instruia să 
mănânce hrană sfântă. Trebuie să-ţi hrăneşti sufletul cu 
hrană sănătoasă, judecata, cu idei sănătoase, inima, cu 
sentimente sănătoase. 

Sofia, 7 noiembrie 1918 


O mică analiză 


Cuvintele împăratului Lemuel. 
Învățătura pe care i-o dădea mama sa. 
Pildele lui Solomon 31,1 


Prin cuvântul „împărat se înțelege mintea 
omenească. Prin cuvântul „mamă” se înțelege 
Dumnezeu, mama divină, care a instruit-o pe aceasta. 

Ce să-ți spun, fiule? Ce să-ți spun, fiul trupului meu? 
(31, 2) 

Cuvântul „fiu” înseamnă omul care se află pe 
Pământ. 

Ce să-ți spun, fiule, rodul juruinţelor mele? (31,2) 

Natura-mamă îşi trimite întotdeauna dorințele spre 
copiii ci. 

Nu-ti da femeilor vlaga şi dezmierdările tale, celor ce 
pierd pe împărati (31, 3). 

Primul lucru este să nu-ți dai vlaga femeilor. Aici, 
prin cuvântul „femeie” se înțelege inima omului, care a 
pierdut calea cea dreaptă. De aceea, să nu-i dai vlaga ta. 
Prin „cele ce te pierd” se înțeleg defectele omeneşti, 
mândria. 

Nu se cade împăraţilor, Lemuele, nu se cade 
împăraţilor să bea vin, nici voievozilor să umble după 
băuturi tari; ca nu cumva, bând, să uite Legea şi să calce 
drepturile tuturor celor nenorociti (31, 4-5). 

Pentru mintea omenească, prima regulă este să nu 
bea vin. Prin „băuturi tari” se înţeleg vin cu miere, zahăr 
şi piper negru. Prin cuvântul „vin” se înţeleg bani. Chiar 
şi cel mai desăvârşit om, dacă i se dau bani, poate să-şi 
piardă capul. Prin cuvântul „vin” se înţeleg şi toate 
slăbiciunile care tulbură judecata omului, indiferent că e 


vorba de idei, dorinţe sau fapte care conduc dorinţele 
spre o cale greşită. 

„Cei nenorociţi” sunt toate ideile şi dorinţele bune 
ale omului. Orice om care îşi face nefericite dorinţele se 
întoarce cu faţa de la el însuşi. Dacă faci astfel în 
interior, la fel vei fi şi la exterior. Legea divină spune că 
omul la exterior reprezintă lumea fizică, iar cel care se 
întoarce spre interior, lumea divină. Niciodată oamenii 
din jurul tău nu-şi pot ameliora viața dacă tu însuţi nu 
eşti în stare s-o faci. Iar aceia dintre voi care aşteaptă 
norocul să vină din afară se înşală şi sunt dezamăgiţi 
deseori. Nu vă aşteptaţi norocul să vină de afară, el se 
află în voi. Cui trebuie să i se dea vin şi băuturi tari? 
Daţi băuturi tari celui care piere şi vin celui cu tristeţea 
în suflet: să bea să-şi uite sărăcia şi să nu-şi mai 
amintească necazurile (31, 6-7). Daţi băuturi tari celor 
aflaţi în pericol şi vin celor care sunt nefericiţi, furioşi, 
posaci. Daţi-i să bea celui care e rău, celui care e furios! 
Nu reuşiţi să înţelegeţi de ce trebuie să i se dea de băut 
şi de mâncat celui rău, şi nu celui bun; nu sunteți în 
stare să înţelegeţi această contradicţie. Dacă aveţi o 
curea tare, trebuie s-o băgaţi în ulei ca să se înmoaie. 
Cureaua moale nu poate să fie înmuiată în ulei. Asta 
înseamnă că energia dură trebuie să fie hrănită, să fie 
înmuiată în ulei, ca să devină moale. Omului nefericit 
care e dur daţi-i vin, pâine, şi va fi pregătit pentru 
muncă. Omul care e bun are în el această moliciune. 
Deschideţi gura pentru mut, pentru cauza tuturor celor 
părăsiţi (31,8). „Deschideţi gura pentru cel mut” 
înseamnă că omul raţional trebuie să-l apere pe cel ce 
nu poate să vorbească, iar cel ce poate să vorbească nu 
trebuie să fie apărat. Deschideţi gura, judecaţi cu 
dreptate şi apăraţi-i pe cel nenorocit şi pe cel sărac (31, 


9). Voi, femeile care sunteţi mame, trebuie să judecaţi cu 
dreptate. Când bărbatul se aşază în scaunul 
judecătorului, trebuie să uite toate relaţiile personale, 
nu trebuie să gândească pentru sine, ci să devină o 
unitate cu Dumnezeu, cu omenirea, adică interesele lui 
Dumnezeu trebuie să fie ale sale, ca şi interesele 
omenirii. Cel mare înţelege micile interese, pe când cel 
mic include în sine pe un altul mic. 

Cine poate să găsească o femeie cinstită? Ea este 
mai de preţ decât mărgăritarele (31, 10). Prin „femeie 
cinstita! se înţelege o inimă bună. În Scripturi stă scris: 
„Le voi dărui o inimă de carne şi le voi scoate inima de 
piatră”. O femeie bună are inimă bună. O astfel de inimă 
are mai multă valoare decât mărgăritarele. 

Inima bărbatului se încrede în ea şi nu duce lipsă de 
venituri (31, 11). „Bărbatul înseamnă rațiunea 
omenească, care are şi inimă. Se zice „se încrede în ea”, 
căci inima despre care se vorbeşte este raţională. 
Reflectaţi la inima voastră! Dacă una dintre dorinţe vă 
dă posibilitatea să reflectaţi, atunci este o dorinţă 
raţională, dar, dacă nu aveţi această posibilitate, este 
periculoasă. Vedeţi care este reacţia voastră când sunteţi 
prost-dispuşi: izbucniţi imediat şi nu vă gândiţi la 
consecinţe. Femeia stupidă se ascunde în voi, adică 
inima stupidă. 

Belşugul înseamnă toate bucuriile pe care le dorim. 
Bucuriile provin de la inimă, ea reprezintă pământul pe 
care cresc toate bunurile divine. Ea îi face bine, şi nu 
rău, în toate zilele vieţii sale (31, 12). Când nu faceţi rău 
nimănui, veţi avea mai mulți prieteni, vă vor iubi mai 
mulți oameni. 

Ea face rost de lână şi de in şi lucrează cu mâini 
harnice (31, 13). Hristos a zis: „Căutaţi, bateţi la uşă şi 


cereţi”. Aşadar, potrivit acestui verset, ea caută în mod 
evident. A căuta înseamnă dorințele raționale ale 
omului. Ea caută în toate zilele ei. Ce? Lână şi in. Lâna 
şi inul au două calități diferite: lâna reţine căldura, în 
timp ce inul o lasă să treacă. Este o problemă de igienă, 
de purtat haine de in în timpul verii şi de lână în timpul 
iernii. Preoţii evrei au purtat întotdeauna lenjerie de corp 
din in. Femeia raţională caută şi lucrează lâna şi inul, 
iar prin acestea două din urmă se înţeleg două dorinţe 
generoase. Lâna şi inul produc cele mai bune roade. 

Prin cuvântul „mână” se înţelege că acea femeie are 
o voinţă raţională ca să ţeasă lâna şi inul. Inul este 
gândul şi lâna este dorința. Când simte şi reflectează, 
ştie ce trebuie să facă cu ele. Prin „lână” se înţeleg 
dorinţele calde şi „inul” se presupune a avea puţin 
sânge-rece. Cuvintele „şi lucrează cu mâini harnice” 
înseamnă că ştie foarte bine să-şi pună la treabă voinţa. 

Ea este ca o corabie de negot; de departe îşi aduce 
pâinea (31, 14). 

Aceasta înseamnă că ea are cârma şi ştie 5 J să 
conducă corabia. Care este cârma omului? Limba. 
Corabia este gura, unde aduce pâinea de departe, din 
interior. Aşadar, ştie că aduce a navă comercială. 

Ea se scoală când este încă noapte... (31, 15). 

Aşadar, Soarele n-o vede culcată în pat. Ea este deja 
sculată, înainte să sosească stăpânul ei. 

... şi dă hrană casei sale şi împarte lucrul de peste zi 
slujnicelor sale (31, 15). 

Casa înseamnă corpul. Inima, rațiunea şi toate 
dorinţele sunt slujnicele, cărora le împarte lucrul. 

Se gândeşte la un ogor şi-l cumpără; din rodul muncii 
ei sădeşte o vie (31, 16). 


Ea zăreşte un ogor cu ochii, căci ochii sunt o 
fântână a adevărului. Vede ce este şi ce nu este drept şi 
cumpără ogorul. Prin „ogor” se înţeleg condiţiile 
exterioare fizice oferite de Dumnezeu. Prin „rodul muncii 
ei” se înţelege lumea inimii sale. „Via” înseamnă că toate 
ideile şi dorinţele sunt plantate în ea. Despre o astfel de 
persoană se zice că este magnetizată. Ea îşi încinge 
mijlocul cu putere şi îşi oțeleşte brațele (31, 17). Prin „îşi 
încinge mijlocul” se înţelege voinţa ei. E o femeie care îşi 
lucrează corpul, face gimnastică, nu leneveşte. Are 
corpul frumos, fără defecte. Îşi defineşte bine faptele, 
dorinţele şi gândurile şi astfel îşi oţeleşte braţele. Vede 
că munca îi merge bine, lumina ei nu se stinge noaptea 
(31, 18). Prin „noapte” se înţelege starea în care vin 
durerea şi necazurile. Dar, chiar şi atunci, lumina ei nu 
se stinge. O femeie care suferă la necaz şi zice: „Până 
acum mergeam la biserică, credeam în Dumnezeu, dar 
începând de acum n-am să mai merg” este o femeie fără 
lumină. 

Ea pune mâna pe furcă, şi degetele ei țin fusul (31, 
19). Oamenii din zilele noastre au descoperit că 
Pământul se învârteşte în jurul axei sale ca o furcă de 
tors. Or, femeile de altădată au ştiut că, dacă Pământul 
se învârteşte în jurul axei, atunci şi ele trebuie să se 
învârtească în jurul lor. Aşadar, fiecare femeie trebuie 
să-şi întoarcă cele două feţe spre Soare. Cele două părți 
sunt bucuria şi tristeţea şi trebuie să le rotească în 
acelaşi timp. Faţa care este bucuria este luminoasă şi 
cealaltă este neagră. De aceea femeia trebuie să-şi 
rotească furca de tors. Când vin necazurile, rotiți furca. 
Întrebaţi-vă: „Oare furca mea se roteşte?”. Totuşi, voi ce 
faceţi? Vă lăsaţi furca de tors şi ziceţi: „Pământul se 
roteşte”. Da, Pământul se roteşte, de aceea şi femeia 


trebuie să se rotească. Dacă Pământul nu s-ar mai roti, 
toată lumea ar muri şi, graţie acestei mame, toţi sunteți 
îmbrăcaţi. 

Furca de tors înseamnă lumea divină. Acel fir arată 
energia. Fusul este sistemul solar. Furca se pune în 
şold. Calea Lactee înseamnă şodul spiritului omenesc. 
Sistemul solar încearcă să prindă acest şold. Toată 
lumea trebuie să aibă un fus. Dacă fusul nu se mai 
învârteşte, dacă n-are furcă şi fus, totul se învârteşte 
invers. 

Ea îşi întinde mâna către cel nenorocit, îşi întinde 
brațul către cel lipsit (31, 20). Nu puteţi să vă întindeți 
mâna către cel nenorocit fără să vă fi spălat şi tors lâna. 
Cuvântul „nenorocit” din acest verset înseamnă sămânţa 
care n-a fost încă semănată. Întinzi mâna, iei aceste 
seminţe şi le semeni în grădină, şi astfel faci un bine. 
Odată ce-ţi întinzi mâna spre nenorocit, asta înseamnă 
că ai voinţă. Când faci un bine cuiva, îl ajuţi pe cel slab, 
nu pe cel puternic; şi nenorociţii sunt viitorul lumii. 

Nu se teme de zăpadă pentru casa ei, căci toată casa 
ei este îmbrăcată cu cărămiziu (31, 21). Cărămiziul 
înseamnă veşminte magnetice în lumea ocultă. Există 
oameni care contractează uşor orice boală; ei sunt goi. 
Orice persoană care se înfurie şi se îndoieşte este goală. 
Şi este adevărat. Adam şi Eva, după ce au comis 
păcatul, s-au dezbrăcat şi n-au putut să reziste la 
luptele exterioare. Puterea creştinismului constă exact în 
asta: toată lumea poate să fie îmbrăcată. Când începem 
să ne îmbrăcăm cu un veşmânt magic, percepem în noi 
o Putere. Acest fapt poate fi observat în viaţa noastră 
zilnică: când îmbrăcăm o haină, simţim o plăcere, o 
căldură, dar, dacă o scoatem, simţim o nemulțumire. 
Supărarea nu este altceva decât sentimentul că haina 


ne-a fost furată. Când suntem mulțumiți şi voioşi, avem 
haina pe noi. Această lege este foarte corectă. Când 
copiii sunt veseli, sunt îmbrăcaţi, dar încercaţi să le 
scoateţi hainele, şi imediat devin nefericiți. Aşadar, toate 
necazurile pe care le aveţi sunt provocate de faptul că vă 
lipseşte haina. Dacă aţi fi fost clarvăzători, ați fi putut să 
faceţi diferenţa între a fi îmbrăcat cu această haină şi a 
fi fără ea. 

Ea îşi face învelitori, are haine de in subțire şi 
purpură. Soţul ei este bine văzut la porţi, când şade cu 
bătrânii țării (31, 22, 23). 

Prin „soț? se înțelege rațiunea. Când raţiunea 
vorbeşte, toată lumea o ascultă, căci soțul unei astfel de 
femei este onorabil. Dacă e leneşă, nimeni n-o ascultă, 
căci soțul ei nu este onorabil. 

Ea face cămăşi şi le vinde şi dă cingători 
negustorului. Ea este îmbrăcată cu tărie şi slavă şi râde 
de ziua de mâine. Ea deschide gura cu înțelepciune, şi 
învățături plăcute îi sunt pe limbă (31, 24-26). 

Această lege a învățăturilor plăcute este folositoare 
pentru oricine. Reflectaţi asupra acestor versete şi eu o 
să vi le interpretez altă dată. 

Ea veghează asupra celor ce se petrec în casa ei şi 
nu mănâncă pâinea lenevirii (31, 27). 

Această femeie nu consumă o hrană oarecare, ci 
alege doar una curată. Este cunoscut că lenea este 
mama tuturor viciilor. În fond, oamenii din zilele noastre 
sunt foarte leneşi. Merg la biserică ca să-L înşele pe 
Dumnezeu, aprind o lumânare şi zic: „Hai să ne rugăm, 
să aprindem o lumânare ca să obţinem ceva”. lau un 
bilet la loterie şi apoi se duc la cafenea ca să aştepte 
tragerea. Când vine ziua cea mare, văd că n-au câştigat; 
atunci, cumpără alt bilet şi merg la biserică, ca să 


aprindă o lumânare şi să se roage. Ei cumpără acţiuni, 
dar cursul lor scade şi pierd totul. Aceşti oameni sunt 
leneşi. Nu faceţi şi voi la fel, apucaţi-vă de treabă, 
exploataţi tot ce aveţi! Necazurile pe care le aveţi provin 
din lenea voastră şi plătiţi cu ele datorii vechi. 

De ce nu mănâncă ea pâinea lenevirii? Găsim 
deseori cazuri asemănătoare în societatea de astăzi, 
unde se consumă pâinea lenevirii. Un tânăr îi face curte 
unei tinere într-o anumită casă; el e bine îmbrăcat, 
existenţa lui pare bine asigurată, însă are datorii pe ici, 
pe colo. O caută pe acea fată bogată ca să-şi plătească 
datoriile. Tatăl şi mama ei îl agaţă repede şi, fără să-i 
cunoască starea materială, aranjează căsătoria tinerilor. 
Cei care i-au împrumutat bani încep să vină unul câte 
unul şi-şi zic: „E bogat acum, o să-şi plătească datoriile”. 
Părinţii se miră şi spun: „Ce ciudat, părea băiat bun!”. 
Da, dar pentru că v-aţi unit cu acest băiat leneş, veţi 
suporta acum consecinţele. 

Fiii ei se scoală şi o numesc fericită; bărbatul ei se 
scoală şi-i aduce laude zicând: „Multe fete au o purtare 
cinstită, dar tu le întreci pe toate” (31, 28, 29). 

Este adevărat că astfel de mame sunt respectate de 
copiii lor, ca şi de lume. În aceste versete, Solomon 
descrie femeia perfectă sau elanul sufletului omenesc. 

Dezmierdările sunt înşelătoare, şi frumusețea este 
deşartă, dar femeia care se teme de Domnul va fi lăudată 
(31, 30). 

Prin expresia „se teme de Domnul” se înţelege că 
fiecare femeie credincioasă va fi lăudată. 

Răsplătiți-o cu rodul muncii ei, şi faptele ei s-o laude 
la porțile cetăţii (31, 30). 

În această lună, studiaţi tot capitolul. 


Veţi încerca să înţelegeţi aceste formule vechi, să 
vedeţi care este forța magică a furcii de tors. Când aveţi 
mintea tulburată, veţi face următoarea încercare: vă 
imaginaţi zece kilograme de lână, luaţi o copăiţă şi 
spălați mental acea lână. O spălaţi o dată, de două ori, 
de trei ori, de patru ori, de cinci ori, până devine curată. 
Luaţi apoi un darac, dărăciţi o jumătate de oră şi faceţi 
din ea sculuri mari. Puneţi unul în furcă şi începeţi să 
toarceţi. Aş vrea să-mi povestiţi acest proces, să-mi 
spuneţi ce sentimente aveţi când toarceţi. O să-mi faceţi 
însemnări la fel ca naturalistul care observă la 
microscop un proces asemănător. Observaţi care este 
sentimentul pe care îl încercați după fiecare scul. 
Această formulă este furnizată de ocultism şi, într-o 
jumătate de oră, vă poate instrui mai mult decât un 
pedagog într-un an. Dacă cineva face gripă spaniolă, 
când stă în pat, să spele lână. 

Dacă aceste încercări dau rezultate, sunt adevărate 
şi corecte. Ce e inventat şi rezumat de noi nu putem 
experimenta. Să nu vă înşelaţi în privinţa anumitor 
cunoştinţe, care nu vă pot da forță. Dacă vă vine o idee, 
reflectaţi asupra ei, păstraţi-o una-două zile în minte şi, 
dacă naşte ceva, e utilă. Nu reţineţi dorinţe şi idei care 
nu vă aduc nimic, învârtiţi permanent fusul, al cărui fir 
trebuie să cadă de sus, şi faceţi astfel două-trei fusuri. 
Acest proces trebuie să aibă loc în voi. Nu se cer doar 
rugăciuni, ci şi muncă. 

Ce înseamnă rugăciunea? Respirația se datorează 
sângelui care circulă. Când sângele pătrunde în plămâni 
şi se purifică, aceasta este rugăciunea. Dacă plămânii 
voştri n-au sânge, de ce respiraţi şi vă rugaţi? Ca să vă 
rugați, aveţi nevoie de oxigenul care purilică sângele. 
Uneori, vă rugaţi fără să ştiţi de ce. Ziceţi: „Doamne, aş 


vrea să am o situaţie mai bună!”. Sunteţi într-o situaţie 
proastă? Veţi replica: „Vrem să fim ca ceilalți”. Nu 
sunteţi ca ceilalți? Unii întreabă: „De ce să ne rugăm?” 
Ca să vă purificaţi sângele, ideile şi dorinţele! Dacă n-o 
faceţi de bunăvoie, providența va crea condiţii de 
rugăciune. Căci şi oamenii duri se roagă: se 
îmbolnăvesc, cheamă doctorul şi-i spun: „le rog, 
doctore, ajută-mă!”. 

Dacă Dumnezeu te privează de ceva, te duci repede 
la cineva să ceri şi te rogi. O persoană sugerează: „Eu nu 
vreau să mă rog la Dumnezeu”. Bine, atunci alege pe 
altcineva. Există oameni care roagă caii: „Hai, mergi, 
calule!”. Te rogi la calul tău cu speranţa că te va ajuta 
să-ţi porţi povara. Din punct de vedere psihic, 
rugăciunea este o lege necesară. A te ruga la Dumnezeu 
este corect, înseamnă aer curat, în afara acestei 
rugăciuni, vei cădea din ce în ce mai jos. Cei mai buni 
pe care îi vei întâlni vor fi din ce în ce mai impuri. Dacă 
nu eşti dispus să te rogi, coboară în stomac şi lucrează 
acolo. 

> 

Când lucraţi la aceste încercări, elanul vostru să nu 
fie egoist; toţi trebuie să studiaţi legile divine în acelaşi 
fel în care învăţaţi celelalte materii: ştiinţele naturii, 
bulgara, geometria şi altele. Orice persoană care a intrat 
la şcoală trebuie să verifice ce e corect şi ce nu este. Nu 
e ca în ziare, din care afli azi că un oraş a fost cucerit şi, 
peste câteva zile, scrie în ziar că a fost cucerit din nou. 
De exemplu, s-a scris că românii au intrat în Dobrogea, 
şi toată lumea şi-a pierdut încrederea. Apoi, ieri-seară, 
s-a scris că românii n-au intrat acolo. Semănațţi cu acea 
tânără care a visat că se căsătorise şi că avusese un 
copil care murise. Dimineaţa, când s-a trezit, i-a povestii 


totul mamei sale. Şi amândouă, foarte îngrijorate, au 

început să plângă. Vă necăjiţi mult cu lucruri fictive. 
Când intraţi într-o şcoală, trebuie să aveţi un 
anumit spirit critic, ca să verificaţi lucrurile, să aveţi o 
opinie despre lumea invizibilă şi legile ei. Doar în acest 
fel veţi putea avea un caracter solid. Eu vreau să spălați 
lâna singuri, s-o dărăciţi şi s-o toarceţi. Dacă nu ştiţi 
cum se face, o să vă învăţ. Este singura modalitate prin 
care oamenii devin mai nobili şi ating un nivel superior. 
Trebuie să lucraţi, să lucraţi şi iar să lucraţi! Când 
suferiți şi sunteţi trişti, să vă ziceţi: „Mă apuc de lucru!”. 
Sofia, 5 decembrie 1918 


Introducere în Iubire 
Efeseni 4 


Ca introducere la cuvintele de mai sus vă voi da un 
exemplu. Imaginaţi-vă că trece pe drum un şir de şarete 
şi fiecare dintre voi conduce una. Şaretele unora dintre 
voi merg bine, fără zgomot, în timp ce altele fac mult 
zgomot. Ce trebuie făcut ca să nu se mai işte atâta 
zgomot? Luaţi o găleată de catran şi ungeți osiile roţilor, 
ca să înceteze scârțâitul. Acesta înseamnă suferințele 
din viaţa voastră. Aşa că ungeţi-vă sufletul când 
scârțâie! 

Veţi studia cuvintele lui Pavel pentru Efeseni în 
legătură cu Pildele. Fiecare să se oprească la pasajele 
cele mai importante ale acestui capitol. 

Această introducere este utilă, de aceea trebuie s-o 
rețineţi. Să ştiţi că fiecare suferinţă este o introducere în 
Iubire. O persoană întreabă: „De ce sufăr?”. Pentru că 
acum se scrie cartea ta, o introducere la iubire. Făcând 
această introducere, să nu credeţi că ştiţi totul. Cel care 
crede că ştie mult îmbătrâneşte de timpuriu. Ca să nu 
îmbătrânească, cel mai bun lucru pe care poate să-l facă 
omul este să creadă că are încă multe de învăţat. 
Aceeaşi dorinţă se manifestă la copii: vor să le ştie pe 
toate. Să nu ziceţi niciodată că asta e valabil pentru 
tineri, căci, dacă ziceți că sunteți bătrâni, veţi rămâne cu 
acest gând şi chiar veţi ajunge bătrâni. Nici nu o să vă 
daţi seama când o să vă cocoşațţi, veţi deveni ca semnele 
de întrebare şi toată lumea vă va spune că sunteți 
bătrâni. 

Voi continua explicându-vă capitolul al patrulea. 

Vă sfătuiesc, dar, eu, cel întemnițat pentru Domnul, 
să vă purtaţi într-un chip vrednic de chemarea pe care ați 


primit-o, cu toată smerenia şi blândeţea, cu îndelungă 
răbdare; îngăduiți-vă unii pe alţii în dragoste şi căutați să 
păstraţi unirea Duhului, prin legătura păcii (4, 1-3). 

„Întemniţat” înseamnă omul hărăzit şcolii lui 
Dumnezeu. Pavel zice: „Eu, care am fost convocat în 
şcoala lui Dumnezeu, vă îndemn să studiaţi, aşa cum eu 
am studiat, cu toată smerenia, blândeţea şi răbdarea, 
îngăduindu-i pe ceilalți cu dragoste”. Rămânând în 
şcoală, se poate ca cineva să vă rănească, dar să vă 
spuneţi: „Nu-i nimic, camera e mică, lubirea poate să 
îngăduie!” 

„Căutaţi să păstraţi unirea Duhului, prin legătura 
păcii” înseamnă să căutaţi să legaţi o lecţie cu alta, să 
faceţi legătura interioară realizată de Duh, adică de 
învăţător. 

Şi Pavel a mai vrut să spună: „L-am ascultat pe 
acest învăţător cu foarte mare atenţie”. 

În versetul următor, el scrie: 

Este un singur trup, un singur Duh, după cum şi voi 
ați fost chemaţi la o singură nădejde a chemării voastre 
(4, 4). 

Pavel vrea să spună: „Mi-am conceput trupul pentru 
Duh, slujindu-l în speranţă”. 

Este un singur Domn, o singură credință, un singur 
botez. Este un singur Dumnezeu şi Tată al tuturor, care 
este mai presus de toți, care lucrează prin toți şi care este 
în toti (4, 5, 6). 

În acest verset, Pavel zice: „Am făcut aceasta căci 
am ascultat şi am pus în practică ideile singurului 
Dumnezeu, care îmi vorbea despre o singură credinţă, 
credința în Sfântul Duh”. Un singur botez înseamnă a 
împlini, a simţi toate durerile şi dificultățile cu 
recunoştinţă. Botezul nu înseamnă să fii cufundat în 


cazan, botezul este un examen prin care trebuie să treci. 
Pavel a zis: „De fiecare dată când învățătorul mă întreba, 
eu făceam Bine, adică ştiam răspunsul corect, căci îmi 
învăţam bine lecţiile”. 

Prin „un singur Dumnezeu” înţelegem locul, 
condiţiile care i-au fost date lui Pavel de Dumnezeu, căci 
Paul zice: „Trăim şi mergem întru singur Dumnezeu”. 
Adică suntem în aceeaşi şcoală. 

Dar fiecăruia din noi harul i-a fost dat după măsura 
darului lui Hristos (4, 7). 

Prin acest verset, Pavel spune: „Eu am pus în 
practică acest har divin”. Harul constă în aceea că, 
atunci când aveţi nevoie, duhuri mai elevate, numite 
îngeri, coboară ca să vă dea aripi, ca să vă ajute, să vă 
lămurească unele probleme. Această lămurire se poate 
face în diferite feluri. Ea vă poate veni ca un vis, prin 
inspirarea unei anumite idei când dormiţi, iar dimineaţa, 
când vă treziţi, să-l aveţi pregnant în minte. Ajutorul nu 
vine întotdeauna prin cuvinte. Există trei feluri de a 
vorbi: din exterior, din interior şi de sus, adică a-i vorbi 
corpului, inimii şi minţii. O persoană zice: „Haideţi să 
mâncăm, masa e gata!”. Asta înseamnă să-i vorbeşti 
corpului. Eu zic: „Să ne iubim!”. Asta înseamnă să-i 
vorbeşti inimii. Acest al doilea fel de a vorbi nu este la fel 
de bine înţeles ca invitaţia la masă. Cum veţi înţelege 
lubirea? Când vă spun: „Haideţi să-L cunoaştem pe 
Hristos!” asta înseamnă a-i vorbi minţii. Cum îl vom 
cunoaşte pe Hristos? Reflectaţi asupra Iubirii şi a 
modului în care să-L cunoaşteţi pe Hristos. Explicaţi-mi 
cum iubiţi şi cum îl cunoaşteţi pe Hristos. 

De aceea este zis: „S-a suit sus, a luat robia roabă şi 
a dat daruri oamenilor”. Şi acest „S-a suit” ce înseamnă, 
decât că înainte Se coborâse în părțile mai de jos ale 


pământului? Cel ce S-a coborât este acelaşi cu Cel ce S-a 
suit mai presus de toate cerurile ca să umple toate 
lucrurile (4, 8-10). 

Hristos, care a fost pe Pământ, a împlinit totul şi a 
zis: „Am învins lumea”. Cealaltă victorie, cea a trupului, 
ne-a lăsat-o nouă. Există trei lucruri care tulbură viaţa, 
mai exact trupul, lumea şi diavolul. Adversarul cel mai 
redutabil este trupul. El este legătura dintre om şi lume, 
iar lumea este legătura dintre trup şi diavol. Hristos, 
care a învins lumea, a rupt legătura dintre trup şi diavol. 
Ai o fată care corespondează cu iubitul ei, iar tu, ca 
mamă, distrugi această legătură, şi corespondenţa se 
opreşte. Astfel, Hristos a distrus legătura dintre trup şi 
diavol, care nu mai are loc la voi, decât dacă-l invitaţi. 
Pavel a zis: „Am trecut pe această cale, unde lupta 
noastră era mare”. 

Sub toate cerurile, toţi înţeleg prezenţa lui 
Dumnezeu în viaţa omului. 

Şi El a dat pe unii apostoli; pe alții, prooroci; pe alții, 
evanghelişti: pe altii, păstori şi învăţători, pentru 
desăvârşirea sfinților, în vederea lucrării de slujire, 
pentru zidirea trupului lui Hristos (4,11, 12). 

Observaţi că toate aceste lucruri sunt date pentru 
desăvârşirea sfinţilor. Cine sunt apostolii? Sunt cei 
cărora le vorbeşte Hristos. Proorocii sunt cei cărora le 
vorbeşte Duhul. Evangheliştii vin după prooroci, urmaţi 
de păstori şi învăţători. Găsiţi în voi ce este potrivit ca să 
deveniți apostoli. 

Reflectaţi asupra acestui verset: cum sunt apostolii, 
proorocii, evangheliştii, păstorii, învățătorii? Cuvântul 
„prooroc” a fost utilizat înainte de Hristos. Găsiţi 
legătura dintre prooroc, evanghelist etc. Omul trebuie 
să-şi dezvolte darul de apostol. Apostol este cel căruia i 


se vorbeşte din exterior. Prooroc este cel căruia i se 
vorbeşte din interior. Evanghelistul este cel ce a supus 
lucrurile. Când mâncaţi un măr, veţi spune vorbe bune 
şi veţi zice: „Este delicios”. Cine e păstorul? Păstorul este 
mama care hrăneşte copilul, ciobanul este cel care duce 
oile la păscut, învățătorul este cel care dă lecții. 

Până vom ajunge toți la unirea credinței şi a 
cunoștinței Fiului lui Dumnezeu, la starea de om mare, la 
înălțimea staturii plinătății lui Hristos (4, 13). 

Apostolii mergeau la Hristos, îl ascultau, îi 
interpretau doctrina. Duhul a lucrat în ei. Erau 
douăsprezece persoane. Profeţii au continuat treaba 
apostolilor şi erau mai numeroşi decât ei. Evangheliştii 
au fost şi mai numeroşi, iar păstorii şi învățătorii, cei 
mai numeroşi. Vedeţi câţi profeţi au fost. Trebuie să fi 
fost cel puţin un profet într-o biserică. În fiecare 
societate, oricât de mică, trebuie să existe cel puţin un 
profet. Fiecare profet trebuie să aibă cel puţin zece 
evanghelişti. E calea înmulţirii, darurile cresc în acelaşi 
fel. Fiecare poate fi profet pentru sine. Profet este fiecare 
persoană trezită, care vede lucrurile de departe. A 
învăţat la şcoală, a făcut studii şi începe să-şi realizeze 
cunoştinţele, face calcule şi, în sfârşit, prevede că o 
cometă va reveni în anii cutare sau cutare. Când 
predicția se realizează, oamenii spun: „Uite un profet”. 
Toate aceste daruri le-am primit ca să-L cunoaştem pe 
Fiul lui Dumnezeu, ca să ajungem la starea de om 
perfect la o anumită vârstă, la vârsta plenitudinii lui 
Hristos. 

Alt verset spune: „Avem duhul lui Hristos”. Pavel 
înțelege prin asta legătura dintre sufletul şi corpul lui 
Dumnezeu. Zicând că mintea vă va călăuzi, Hristos 
aşază mintea la un nivel superior în raport cu sufletul. 


În unele cazuri, sufletul este pus între minte şi corp. 
Pavel spune: „Ca să aveţi duhul lui Hristos, trebuie să 
aveţi acea legătură dintre minte şi corp”. 

Ca să nu mai fim copii, plutind încoace şi încolo, 
purtați de orice vânt de învățătură, prin viclenia 
oamenilor şi prin şiretenia lor în mijloacele de amăgire (4, 
14). 

Prin asta se vede că nu trebuie să mai fim copii. 
Poate un copil să meargă pe Muntele Vitoşa într-o 
noapte cu furtună? Ca să mergi acolo pe o astfel de 
vreme, trebuie să fii adult. Iată de ce Pavel zice: „Nu mai 
sunt copil”. În urmă cu vreo cincizeci de ani, la Varna 
apăruse o ţigancă ce prezicea viitorul cu un melc. A fost 
foarte cunoscută şi veneau la ea oameni de peste tot. 
Țiganca câştiga mulţi bani, de aceea, într-o noapte, a 
fost atacată de nişte vagabonzi ca s-o jefuiască. Ea 
prevedea totul pentru ceilalți, dar n-a putut să prevadă 
că va fi jefuită. Oricine vrea să-şi cunoască viitorul, dar 
numai ca să se joace. În mod normal, viitorul se ghiceşte 
într-o ceaşcă de cafea, în cărţi, după cântatul cocoşului 
şi după partea în care întoarce, după răgetele măgarului 
etc. Când omul porneşte la drum, are şi el clarviziuni: de 
exemplu, întâlneşte o şaretă goală sau un preot şi începe 
să se îngrijoreze. Aceste lucruri se află în voi de mii de 
ani, doar că aţi uitat cheia pentru a le interpreta, de 
aceea vă tulburaţi. De ce vă tulburaţi când trece prin 
faţa voastră o şaretă goală sau o pisică neagră? Ce 
trebuie să faceţi? Trebuie să ştiţi în ce moment nu va 
trece prin faţa voastră, când pisica se ascunde şi nu iese 
din ascunzătoare. 

Ci, credincioşi adevărului, în dragoste, să creştem în 
toate privințele, ca să ajungem la Cel ce este Capul, 
Hristos (4, 15). 


Pavel înţelege Iubirea spirituală pură, unde nu 
există doi poli, de iubire şi de ură. În lumea spirituală, 
Iubirea apare doar prin atracţie. Şi iubirea prin atracţie 
şi distincţie o cunoaşteţi: faceţi cunoştinţă cu cineva, îl 
atrageţi, dar după puţin timp vă săturațţi şi-l respingeţi. 
Aşa se întâmplă cu tinerii, dar şi cu bătrânii. Un tânăr 
iubeşte o tânără, apoi o respinge. Aceasta este legea 
Pământului: când două ființe se unesc pe Pământ, se 
resping în mod obligatoriu. Nu se poate fără această 
zdruncinătură. Să presupunem că staţi culcaţi pe un pat 
de o singură persoană. Să admitem că, din lipsă de loc, 
iubita voastră se culcă pe voi. O veţi suporta o jumătate 
de oră, nu mai mult, şi, deoarece e grea, veţi începe s-o 
împingeţi cu piciorul. Pe Pământ, nu există condiţii de 
iubire. Când iubeşti pe cineva, trebuie să-l ţii la o 
jumătate de metru de tine. În iubire, în mod normal, 
unul dintre cei doi va începe să se urce în spatele 
celuilalt. Se spune: „Să-ţi iubeşti aproapele ca pe tine 
însuţi”. Ceea ce înseamnă să-l ţii la o jumătate de metru 
de tine. Dacă-l iubeşti mai mult decât pe tine, îl vei 
purta în spate. 

Într-o povestire din Halima se spune că un domn 
care voia să treacă un râu a văzut pe mal un bătrân ce 
nu putea să-l treacă. L-a luat în spinare şi au trecut 
amândoi. Când să se dea jos, bătrânul n-a mai vrut şi 
domnul a fost obligat să-l poarte mai multe zile în spate. 
Deodată, i-a venit ideea să scoată sticla de vin, ca să-l 
îmbete pe bătrân. A băut din vin şi bătrânul l-a strâns 
de gât, vrând şi el să bea. Domnul i-a dat şi i-a tot dat 
până când bătrânul s-a îmbătat. I-a dat atunci drumul 
domnului şi amândoi au început să danseze. Aşadar, 
când iubitul nu vrea să-ţi dea drumul, dă-i să bea, şi pe 
urmă veţi dansa amândoi. 


Acum, toți suferiţi din iubire. Eu numesc oamenii de 
pe Pământ nefericiți din iubire. Toţi oamenii suferă din 
iubire şi apoi se plâng că nimeni nu-i iubeşte. Eu vă 
sfătuiesc să aveţi mai puţină iubire, ca suferinţele să 
scadă. 

Iată, dar, ce vă spun şi mărturisesc eu în Domnul: să 
nu mai trăiţi cum trăiesc păgânii, în deşertăciunea 
gândurilor lor (4, 17). 

Credeţi că sunteţi învăţaţi. Omul învăţat e sănătos, 
n-are abcese, nici afecţiuni, e bogat. Păgânii vorbeau 
mai multe limbi şi nu reuşeau să se înţeleagă. Oamenii 
care nu se înţeleg vorbesc mai multe limbi. Unii cunosc 
limba stomacului, alții, pe cea a inimii, alţii, pe cea a 
minţii. Unii zic: „Cunoscându-L pe Hristos, vom avea 
mai multă mâncare”. Dacă vreţi să-L cunoaşteţi pe 
Hristos ca să aveţi mai multă mâncare, asta nu e o bună 
înţelegere. A mânca este o necesitate atâta timp cât ai o 
şaretă. Aşadar, cât timp ai o şaretă, trebuie să ai o 
găleată mică cu catran. Dacă laşi şareta, nu mai ai 
nevoie de catran. Rămâi doar cu calul, şi atunci vei duce 
doar desaga cu hrana ta şi a calului. Când ajungi într- 
un loc abrupt, o să-ţi laşi calul, o să laşi desaga cu 
mâncarea lui şi-o vei lua doar pe a ta. Tu ai un soţ, aşa 
că vei purta o găleată cu catran pentru el. Se poate să 
nu vrei, dar ce e legat nu trebuie să se dezlege. Ai copii, 
aşa că o să le duci găleata cu catran. Reflectaţi care sunt 
relaţiile dintre copii şi părinţi, dintre soț şi soţie şi 
invers. De ce bărbatul caută femeia şi femeia, bărbatul? 
Scrieţi despre acest subiect ca şi cum ar fi un exerciţiu. 

Având mintea întunecată, sunt străini de viaţa lui 
Dumnezeu, din pricina neştiinței în care se află în urma 
împietririi inimii lor (4, 18). 


Eu interpretez această idee invers. Când inima e 
împietrită, e mai puţin de lucru şi, când e mai puţin de 
lucru, judecata se întunecă. O inimă împietrită nu poate 
să creeze nimic. O să mâncaţi mai puţin, iar, atunci 
când mănânci mai puţin, judecata se împietreşie. 
Cuvântul „inimă” este folosit în legătură cu pământul. 
Corpul trebuie să fie în mod obligatoriu sănătos. Inima 
înseamnă condiţiile, viaţa, adică ce se produce prin 
inimă, iar judecata înseamnă rodul procesului interior. 

Ei şi-au pierdut orice pic de simtire, s-au dedat la 
desfrânare şi săvârşesc cu lăcomie orice fel de necurăţie 
(4, 19). 

Pavel zice că puritatea este necesară în viaţă. Când 
inima, stomacul sunt împietrite, în interior se petrece o 
descompunere, miroase urât. De aceea, ele nu trebuie să 
fie împietrite. 

Voi însă n-aţi învățat aşa pe Hristos (4, 20). 

Doctrina lui Hristos este doctrina vieţii, înseamnă să 
înţelegi legile fundamentale, dar nu aşa cum sunt în 
Cer, ci cum se dezvoltă pe Pământ. Dacă îl cunoaşteţi pe 
Hristos, când vă înfuriaţi, când nu sunteţi mulţumiţi de 
ceva, trebuie să vă polarizaţi imediat şi să vă schimbaţi 
starea, redobândindu-vă calmul. Dacă suprafaţa mării 
este tulbure, asta nu înseamnă că la fel este şi adâncul 
ei. Cunoscându-L pe Hristos, vom avea acea Forţă de a 
nu ne tulbura şi de a ne da porunci nouă înşine. Vreţi 
să dați ordine unor forţe care se află în natură. Nu, daţi 
ordine forțelor din voi. Nu poţi să dai ordine oricui, 
înainte de a-i cunoaşte limbajul. Atâta timp cât nu 
înţelegi limba unui animal, nu-l poţi înţelege. Când îi 
spui calului „Dii!”, el porneşte. Trebuie să învăţăm limba 
acelor forţe vii din noi şi, când îi vom spune inimii să se 


calmeze, ea să devină calmă, şi când îi spunem judecății 
să fie liniştită, ea să ne dea ascultare. 

Cu privire la felul vostru de viață din trecut, să vă 
dezbrăcaţi de omul cel vechi care se strică după poftele 
înşelătoare; şi să vă înnoiți în duhul minţii voastre, şi să 
vă îmbrăcaţi în omul cel nou, făcut după chipul lui 
Dumnezeu, de o neprihănire şi sfințenie pe care o dă 
adevărul (4, 22-24). 

„Omul cel vechi” înseamnă toate ideile şi dorinţele 
false care vin din trecut şi se produc acum. Acele vechi 
obiceiuri reprezintă un veşmânt vechi tocit, prin care 
trece vântul cu uşurinţă. Omul cel vechi este stricat, pe 
când cel nou este sănătos. Mintea este forța care îl 
uneşte cu rațiunea. 

A fi reînnoiţi înseamnă a adăuga zilnic puţin ulei. 
Mintea este o forţă care transformă munca în carburant 
şi rațiunea îl utilizează. Omul nou trebuie să fie creat 
asemenea lui Dumnezeu în Dreptate, Siinţenie şi 
Adevăr. În Dreptate, în raport cu trupul; în Sfinţenie, în 
raport cu sufletul; în Adevăr, în raport cu rațiunea. De 
aceea, respingeţi minciuna, care e un defect al raţiunii, 
şi spuneţi-le întotdeauna adevărul apropiaților voştri. 
Toate neînțelegerile dintre oameni au loc din cauza 
minciunii, fiindcă ne înşelăm unii pe alţii. 

De aceea, lăsaţi-vă de minciună. Fiecare dintre voi să 
spună aproapelui său adevărul, pentru că suntem 
mădulare unii altora (4, 25). 

Nu vă înşelaţi! Nu vă înşelaţi nici stomacul. În 
America, deseori, când le este foame, oamenii beau 
cafea. Nu vă înşelaţi stomacul cu cafea, ceai sau altceva. 
Şareta nu poate să meargă astfel. Veţi pune în stomacul 
vostru ceva potrivit. 


Mâniaţi-vă şi nu greşiți. Să nu apună soarele peste 
mânia voastră. Nici nu dati prilej diavolului (4, 26,27). 

Un alt defect este mânia, care ţine de inimă. Inima 
să nu vă ardă, căci este periculos. Nu-i oferiţi acces 
diavolului, care locuieşte în corp, nu-i daţi posibilitatea 
să trăiască acolo. 

Cine fura să nu mai fure; ci mai degrabă să lucreze 
cu mâinile lui la ceva bun, ca să aibă ce să dea celui lipsit 
(4, 28). 

Să nu întristați pe Duhul Sfânt al lui Dumnezeu, prin 
care aţi fost pecetluiţi pentru ziua răscumpărării. Orice 
amărăciune, orice iuțeală, orice mânie, orice strigare, 
orice clevetire şi orice fel de răutate să piară din mijlocul 
vostru. Dimpotrivă, fiți buni unii cu alții, miloşi şi iertați-vă 
unul pe altul, cum v-a iertat şi Dumnezeu pe voi în Hristos 
(4, 30-32). 

Lucrul vostru în această lună va fi să găsiţi ideile 
cele mai importante din spusele lui Pavel. O să găsiţi idei 
care se referă la corp, la suflet şi la minte, încercaţi să 
găsiți o metodă ca să realizaţi această doctrină în viaţa 
voastră. Subiectul e important şi, de aceea, dacă 
realizați doar o parte, va fi foarte bine. Să nu credeţi că 
vreau să deveniți învăţaţi pe loc. Este important să 
înțelegeţi exerciţiul într-un anumit moment. Găsiţi 
legătura dintre cuvintele către Efeseni şi Pilde. 

Al doilea lucru pe care trebuie să-l faceţi este să vă 
rețineţi când vorbiţi. Gândiţi-vă dinainte la ce urmează 
să spuneţi. Dacă sunteţi enervaţi, nu vorbiţi. Spuneţi 
doar ce este mai important, controlaţi-vă limba şi 
cuvântul. Şareta voastră să nu facă zgomot, calul vostru 
să nu se împiedice. 

Al treilea exerciţiu, pe care o să-l faceţi cel puţin o 
dată pe zi, este următorul: vă aşezaţi confortabil pe un 


scaun sau staţi în picioare, deschideţi o fereastră, lăsaţi 
un moment jos rucsacul, ca să fiți bine-dispuşi, şi 
închideţi nara dreaptă, apoi trageţi aer pe nara stângă 
numărând în gând până la zece. Apoi închideţi nara 
stângă şi trageţi aer pe nara dreaptă ca mai sus. Veţi 
face acest exerciţiu de zece ori la rând, de cinci ori cu 
fiecare nară. Înainte să realizaţi exerciţiul, citiți din 
cuvintele pentru Efeseni zilnic zece versete, începând cu 
primul capitol. Aveţi grijă să  înţelegeţi ideile 
fundamentale din aceste versete şi să le reținetți pe cele 
mai importante. 

Sofia, 16 ianuarie 1919 


Această învățătură 


Oricine o ia înainte, şi nu rămâne în învățătura lui 
Hristos, n-are pe Dumnezeu. Cine rămâne în învățătura 
aceasta are pe Tatăl şi pe Fiul. Dacă vine cineva la voi, şi 
nu vă aduce învățătura aceasta, să nu-l primiţi în casă şi 
să nu-i ziceti: „Bun venit!” 2 Ioan 1, 9, 10 

Aceste cuvinte reprezintă nucleul mesajului. 

Există două semnificaţii. De exemplu, copilul face 
primii paşi şi ce bucuroasă este atunci mama lui! Se 
duce să le spună vecinilor că odrasla ei a început să 
meargă. Înţelegeţi bucuria mamei? Copilul, care până 
atunci mergea doar de-a buşilea, ca un animal, începe 
să se ridice, să meargă, şi asta e bucuria mamei. 

Apostolul spune: „Oricine o ia înainte, şi nu rămâne 
în învăţătura lui Hristos, n-are pe Dumnezeu. Cine 
rămâne în învăţătura aceasta are pe Tatăl şi pe Fiul”. 
Cred că mulţi îndrăznesc s-o ia înainte, dar aici este o 
dublă crimă. Când omul se înfurie, în sufletul lui intră 
ura şi el o ia înainte. 

Dacă un om o ia înainte în acest fel, nu mai rămâne 
în învăţătura lui Hristos. Învățătura lui Hristos este 
divină, este o doctrină a vieţii veşnice, nu a vieții 
omeneşti, care e provizorie. Viaţa poate fi împărţită în 
trei categorii: a animalului, a omului şi viaţa divină. 
Viaţa animalului este una de suferinţe infinite, a omului 
este una de muncă infinită, viaţa divină fiind viața 
Iubirii infinite sau a beatitudinilor. 

Principiul uman şi cel divin se schimbă în inima 
tuturor. De exemplu, iubiţi pe cineva - o prietenă vă face 
daruri, o invitaţi la voi, unde e binevenită. Dar, într-o zi, 
ziceţi: „Acum o urăsc”. Cum este posibil ca iubirea să se 
transforme în ură? Această iubire este omenească, o 


iubire cu motive. Şi astăzi toate societăţile suferă de o 
astfel de iubire. Dacă sunteţi bogaţi sau învăţaţi şi 
intraţi în vreo societate, toată lumea vă primeşte bine, 
căci are ce să ia. După ce ia ce aveţi, vă arată uşa pe 
care aţi intrat. Cu toate că aţi intrat şi ați ieşit de 
nenumărate ori, tot n-aţi învăţat lecţia. 

Când este vorba despre această învățătură, vă ziceţi: 
„Nu mă priveşte pe mine”. Latura bună sau rea a unei 
învățături vă priveşte, căci, dacă suferiţi, o faceţi pentru 
voi înşivă, ori, dacă sunteţi mulţumiţi, sunteţi pentru voi 
înşivă. Nimeni nu poate să intre în bucuria sau suferința 
voastră. În consecință, în acest caz, fiecare îşi poartă 
crucea. Mai mulți dintre voi vor ca altcineva să le ia 
suferința, de aceea o povestesc la una, la două, la trei 
persoane şi aşa mai departe şi zic că oamenii nu îi 
înțeleg. Să presupunem că v-aţi luxat piciorul şi căutaţi 
un vecin să vi-l pună la loc, dar el, neştiind cum să facă, 
îl răsuceşte şi vă face şi mai rău. Căutaţi atunci alt 
vecin, dar nici el nu reuşeşte şi vă face şi mai rău. Cine 
e de vină, voi, sau cel care nu se pricepe? Voi sunteţi de 
vină, fiindcă vă daţi piciorul pe mâna unora care nu se 
pricep la această treabă. Trebuie să vă lăsaţi pe mâna 
cuiva cu experienţă. Stă scris în Scriptură: „Vorbiţi 
despre păcatele voastre unii altora”. Acum o să vă mai 
cer ceva: „ Ascundeţi-vă păcatele unii de alţii”. Dacă vă 
mărturisiţi păcatele unii altora aşa cum vă încredinţaţi 
picioarele vecinilor care n-au destule cunoştinţe, nu se 
va ajunge la nimic. De aceea, mărturisiţi-vă necazurile 
celor care înţeleg. 

Învățătura lui Hristos reconstruieşte armonia divină 
sau virtuțile pierdute din sufletul omenesc, în primul 
rând, trebuie să vă facă inima pură. Veţi replica: „Este 
posibil ca omul să aibă o inimă pură în această lume?”. 


Da, e posibil. Când omul stă în apă, este permanent 
curat. A doua schimbare pe care o poate produce 
învăţătura lui Hristos este să vă facă sufletul virgin. În 
ce constă asta? Agricultorul numeşte teren virgin pe 
acela care este bogat în sevă, căci cel sărac în sevă nu e 
virgin. În consecinţă, dacă sufletul vostru poate să dea 
viaţă la ceva bun, sublim, este virgin. Altfel, nu e virgin. 

loan spune: „Să rămânem în această învățătură”. A 
rămâne în ea este ca şi cum aţi ieşi afară la aer curat şi 
ați rămâne acolo să-l respiraţi. Când interpretăm 
învăţătura lui Hristos, când începe să trăiască în noi, 
vom simţi cu siguranță o uşurare, o Puritate. Aşadar, 
puritatea va veni de la învăţătura însăşi. Fizicienii din 
zilele noastre au nişte discuri mari cu care se purifică. 
Când cineva face o încercare şi nu reuşeşte să se 
purifice, intră în acel disc, aprinde electricitatea şi în 
cinci minute devine curat. În învăţătura lui Hristos 
există o astfel de electricitate divină şi, când o lăsaţi să 
pătrundă în sufletul vostru, va produce în voi acea 
Puritate. 

Dacă unii dintre voi nu pot să reuşească să 
progreseze, s-au îndepărtat de ceva, dar nu asemenea 
copiilor mici. Când ne îndepărtăm de o anumită lege 
divină, ne pierdem imediat echilibrul şi liniştea. Pentru 
ca un om să poată trăi liniştit în această lume, trebuie 
să cunoască această învățătură, căci ea este hrana 
sufletului. Aşa cum avem nevoie de hrana zilnică pe care 
s-o transformăm în forță, şi învăţătura lui Hristos 
trebuie transformată în Forță permanentă. Observ că 
mulți dintre voi, în loc să devină calmi şi liniştiţi, devin 
nervoşi, iritaţi - este o stare maladivă. Şi mai faceţi o 
greşeală: credeţi că ştiţi multe, şi pentru asta fiecare 
dintre voi îi judecă deseori pe ceilalți. Mulţi aşteaptă să 


le vină o forță, o revelaţie, ca să arate lumii că 
Dumnezeu este cu ei. Dar Dumnezeu se află în sufletele 
voastre de mii de ani, aşa că nu este necesar să le 
arătaţi ceva celorlalți. Lumea are nevoie de Soare. 
Credeţi că aprinzând o lumânare educați lumea. Alţii vor 
aprinde o lumânare mai mare decât a voastră şi a 
voastră va fi inferioară. Trebuie să aplicaţi învăţătura lui 
Hristos pentru starea de bine a sufletelor voastre. 

Când vă amintesc un adevăr, văd că întoarceţi 
privirea spre ceilalți şi credeţi că acele cuvinte îi privesc 
pe ei. Nu exclud pe nimeni, vorbesc tuturor. Răul e tot 
rău, chiar dacă sunteţi îmbrăcaţi în aur. Dacă aveţi 
corpul lepros, nu puteţi fi iubiţi. Sufletul conduce 
trupul. Când sufletul e pur, când în el trăieşte 
învăţătura lui Hristos, corpul vostru este sănătos şi 
toate lucrurile care vi se întâmplă le veţi suporta cu 
uşurinţă, veţi primi cu bucurie chiar şi cele mai mari 
suferinţe. 

Nu uitaţi că viața pământească nu este una de 
plăceri. Observaţi cum pescuieşte copilaşul. Ia o undiţă 
mică, pune un viermişor şi o aruncă în apă; peştele 
înghite viermele şi se prinde în undiță. Deseori înghițiți 
momeala şi vă prinde diavolul. Prinzându-vă de undiță, 
credeţi că sunteţi pe Calea cea bună. Primul lucru pe 
care trebuie să-l faceţi este să rupeţi firul, apoi să 
chemaţi doctorul ca să vă scoată acul din gât. Vad că 
mulți aveţi astfel de undiţe, care vin din trecutul vostru. 
Câte gloanţe nu rămân în corpul soldatului! Medicii 
spun că vor ieşi cu timpul, dar, când e vreme rea, 
durerile revin. Învățătura lui Hristos este una a Iubirii 
divine şi veşnice. În consecinţă, dacă cineva este în stare 
să vă iubească de zece ori pe zi şi în acelaşi timp să vă 
urască de zece ori pe zi, nu credeţi învăţătura lui şi nu 


primiţi în casă o astfel de persoană. Iubirea este aceea 
care dăruieşte viaţă veşnică. Dacă aveţi această viaţă în 
voi, o să puteţi înţelege secretele lui Dumnezeu. 

Aş vrea să puneţi în aplicare aceste două principii în 
viața voastră. O femeie care nu ştie să ţeasă va strica 
pânza. Nu lăsaţi în bucătărie o servitoare care nu ştie să 
gătească. Un bărbat care n-a făcut studii nu trebuie 
lăsat să vă educe copiii. Nu primiţi leproşi, căci acea 
lepră va rămâne în sufletul vostru. 

Nimic impur nu trebuie să intre în Ceruri, iar Cerul 
este sufletul vostru. Acum, păstraţi în voi acest principiu 
- să nu fiți ca elevii leneşi şi să-i cereți profesorului să fie 
indulgent. Asta nu trebuie să se întâmple. De exemplu, 
un arhitect şi-a terminat studiile, dar profesorul a fost 
indulgent cu el. Care e profitul? îi spuneţi acestui 
arhitect să vă facă un plan. Va fi ca acela care trebuia să 
construiască la Varna un edificiu acum zece ani şi, nu 
demult, din el s-a prăbuşit un zid. Ce s-a întâmplat cu 
oamenii aflaţi înăuntru? Aşadar, orice om care şi-a 
terminat studiile cu indulgență va produce o falsă 
învățătură, iar ideile şi dorinţele lui vor fi distruse. 

Nu zic că nu sunteţi pe Cale, că nu căutaţi acum 
Adevărul. Căci elevul care găseşte o soluţie ştie dacă e 
corectă sau nu. De multe ori, soluţiile au un rezultat 
dat, prin care se pot verifica. Elevul care nu-şi înțelege 
sarcina cere ca răspunsul să fie dat ca în carte; dar 
elevul bun zice: „Răspunsul la această soluţie dată în 
carte e greşit”. Aşadar, trebuie să corectaţi răspunsurile 
din carte şi să faceţi soluţiile după regulile matematicii. 
Acest proces, prin care veți trece, va fi foarte util pentru 
voi. 

Învățătura lui Hristos este vie. Cum vi-L imaginaţi 
pe Hristos? Apostolul Pavel zice: „Nu-L cunoaştem pe 


Hristos aşa cum a fost”. Atunci, cum îl cunoaştem? 
Aşadar, există diferite modalităţi de a-L recunoaşte, de 
a-L simţi pe Hristos. Când zic că-L putem cunoaşte pe 
Hristos, înţeleg că Lumina poate fi cunoscută doar cu 
ochii, nu prin pipăit, nici prin miros, nici cu urechile. 
Cum recunoaştem înțelepciunea? Grație urechilor. 
Aşadar, a asculta înseamnă a gândi. Cum recunoaştem 
iubirea? Graţie limbii. Gust-o, şi vei recunoaşte iubirea. 
Limba conţine două elemente în sine: dăruieşte cel mai 
bun lucru din lume şi prin ea ies cuvintele raţionale. 
Cuvintele bune şi minunate sunt rodul Iubirii. În 
consecință, dacă aţi înţeles Iubirea, sufletele voastre vor 
fi roadele. În Iubire, fiecare cuvânt este o forță. Uneori, 
cuvintele voastre sunt slabe. De ce? Pentru că vă 
lipseşte Iubirea. Odată ziceţi: „lubeşte-ne!” Ca şi cum am 
zice că trebuie să mâncăm găini sau miei şi în acelaşi 
timp masa e goală; sunt cuvinte vane. Să presupunem 
că pe masă am pus găini desenate sau curci din lut, 
acoperite de un sos bun. Aţi fi răsfațaţi? Este asta o 
învăţătură? Nu. Chiar şi cei care mă ascultă au urmat 
această cale şi încă o urmează. 

Voi zice: „lubiţi-vă!” N-am remarcat până în prezent 
Iubire între voi. Lucrez cu voi de ani întregi şi din iubirea 
voastră nu pot să fac nici măcar o sfoară ca să salvez pe 
cineva. Dumnezeu zice: „V-am atras prin firele Iubirii 
Mele”. Acesta este un fir foarte fin. Întreg Pământul se 
ține într-un astfel de fir, fiecare suflet se ţine într-un 
astfel de fir. Dacă firul se rupe, vă veţi îndepărta mult de 
Dumnezeu. Dacă vă ataşaţi de Dumnezeu, veţi fi legaţi 
cu acest fir şi veţi ajunge într-un centru, în jurul căruia 
o să puteți să vă deplasaţi. Acesta cuprinde doctrina 
Iubirii divine. 


Pot să verific câţi dintre voi posedaţi această Iubire. 
Unii zic: „Sunt foarte vexat!” „De ce?” - „Pentru că n-am 
fost bine primit.” Vă întreb: L-aţi primit în voi pe 
Dumnezeu, pe Hristos aşa cum se cuvine? Nu-i un 
reproş, ci o problemă de evoluţie a omului. Căci hrana 
pe care o primim în corp, ca să se formeze noul nostru 
corp, trebuie să fie permanentă. Iubirea divină nu seacă 
niciodată, în timp ce iubirea omenească seacă la fiecare 
şase luni. Dacă această iubire seacă, albia seacă şi ea, 
dar uneori au loc inundaţii mari şi apele se amestecă. 
Când sufletul vi se tulbură, mintea vă arată că sunteţi în 
iubirea omenească, nu în Iubirea divină. Dacă nu iubiţi 
pe nimeni, asta arată că diavolul trăieşte în voi. Chiar şi 
diavolul are iubirea lui. Când 

Iubirea din voi se transformă în ură, este o imitație a 
Iubirii şi o astfel de iubire este numită iubirea morţii, de 
care moare astăzi toată lumea. O să vă dau un exemplu. 
La Varna, un tânăr, un băcan bogat, a hotărât să se 
căsătorească. A găsit o tânără care i-a plăcut şi a luat-o 
de nevastă. La puţin timp după căsătorie, el s-a 
îmbolnăvit grav. De ce? De la nevasta lui. A plecat în 
Europa să se vindece şi abia a reuşit după patru-cinci 
ani. De aceea, dacă o învăţătură produce în voi o astfel 
de stare, trebuie s-o respingeți. 

Aşezaţi-L pe Hristos în voi şi ziceţi: „Iubirea divină 
nu se schimbă!”. Dacă gândiţi astfel, n-o să ziceţi că 
sunteţi păcătoşi, căci nu există ființă care, voind să intre 
în Iubirea divină, să primească un răspuns negativ. Nu 
puteţi să intraţi în Iubirea divină şi să vă bucuraţi de ea 
fără s-o cunoaşteţi. Intrând în Iubirea divină, o să 
înotațţi, iar cine nu ştie să inoate se va îneca. Unii zic: 
„Eu, când intru în Iubirea divină, o să înghit o jumătate 
de litru de apă ca să nu mă înec”. Da, dar acolo sunt 


milioane şi milioane de litri de apă. De aceea, fiecare 
trebuie să se ataşeze de Iubirea divină ca să poată înota 
în ea. Ce înseamnă a înota? Mergând pe pământ, 
spuneţi că vreţi să fiţi aproape de Dumnezeu. Dar ce se 
întâmplă? Abia vă mişcaţi. Când sunteţi în apă, vă 
duceţi la fund; asta e legea înotului. Aceeaşi lege este 
valabilă pentru lubirea divină, dar în ea veţi rămâne la 
suprafață. Când o persoană este lovită de fulger, este 
aşezată cu faţa la pământ, ca acesta să ia electricitatea 
din ea. La fel, când sunteţi loviți de ură, aruncaţi-vă 
repede cu faţa la pământ. Asta înseamnă să te afunzi în 
Iubirea divină, ca să se poată infiltra în tine, să ajungă 
la materie şi să pătrundă în tine. 

loan zice: „(pe) Tatăl şi (pe) Fiul”. Tatăl este Cel care 
ne-a dăruit originea, Fiul este lubirea manifestată. 
Această lubire despre care vă vorbesc nu este ceva 
provizoriu, nu e o bună-dispoziţie, ci o Căldură 
constantă. Aceasta o puteţi verifica singuri. Dacă într-o 
jumătate de oră simţiţi în voi reacţia opusă, e vorba de 
iubire omenească. Într-o zi aveţi chipul luminat şi ziceti: 
„Sunt foarte aproape de Hristos!”. Totuşi, a doua zi, 
sunteți într-o dispoziţie diferită. Acestea sunt fazele 
iubirii omeneşti, care este, pe de-o parte, caldă şi, pe de 
altă parte, rece. Când intraţi în iubirea animalică, veţi 
simţi dorinţa să vă răzbunațţi. În iubire intră bucuria 
răzbunării. lubirea divină armonizează cele două stări de 
iubire, animalică şi omenească, le pune de acord. 

Această învăţătură este necesară pentru viața 
voastră privată. Credeţi în Hristos, mergeţi la biserică, 
aprindeţi lumânări, întâlniți pe unul şi pe altul şi de 
fiecare dată îl căutaţi pe Hristos. Vă ziceţi: „După 
moartea mea, îl voi vedea pe Hristos”. Dar puteţi să 
muriți în acel moment şi să continuaţi să trăiţi. Moartea 


înseamnă renunţarea la ură, nu eliberarea de corpul 
fizic. Unii zic: „Moartea este o închisoare”. Nu, 
închisoarea înseamnă defectele voastre. Dacă aveţi 
multe datorii, vi se scoate casa la mezat şi vi se reţine o 
parte din salariu. Aşadar, chiar dacă ieşiţi din corp, 
creditorii or să vă prindă la al doilea sau al treilea 
salariu, până vă achitaţi datoria. Ce trebuie să faceţi? 
Singura ieşire este învăţătura lui Hristos - intraţi în 
Iubirea divină, şi toţi cei care îl iubesc pe Dumnezeu vă 
vor veni în ajutor. 

În fiecare şcoală se dau soluţii, după cum dă şi 
Dumnezeu în fiecare casă. Astfel de probleme pot să 
aibă soţii sau soțiile, copiii, prietenii etc. Şi eu rezolv 
deseori probleme; pentru mine sunteţi aceste probleme. 
Mă întreb de multe ori de ce vă certaţi între voi. Cu 
aceste certuri, distrugeţi tot ce-am construit, culegeţi 
florile pe care le sădesc. Cum o să vă primească sufletele 
avansate când vă veți duce la ele în Cer? Imaginaţi-vă că 
vă aflați printre elevi care ştiu să cânte la un 
instrument, dar voi nu ştiţi nimic despre muzică; cum 
veţi fi primiţi de astfel de elevi? O să fiți consideraţi 
spectatori. Dar, dacă ştiţi să cântaţi la un instrument, 
veţi fi primiţi ca unii de-ai lor. Acelaşi principiu există şi 
în viaţa creştină. Unii vor să fac din ei oameni perfecţi, 
să le dau cunoştinţe fără ca ei să facă vreun efort, să-i 
fac raţionali. Nu, nu există o astfel de învățătură, 
învăţătura mea este învăţătura Iubirii, a perseverenţei, a 
uitării de sine etc. Veţi învăţa singuri toate materiile, veţi 
studia literatura bulgară şi altele. Credeţi că scriitorii 
bulgari sunt stupizi. Dacă o să vă explic, de exemplu, ce 
scrie Penşo Slavejkov, o să vedeţi că se află la un nivel 
mai înalt decât voi, dar, dacă ar veni aici, l-aţi lăsa afară. 
Nu citiţi şi credeţi că, luând una dintre conferințele 


mele, veţi reţine o idee pe care s-o repetaţi deseori. Nu, 
asta nu vine de la voi, e o reproducere. Ceea ce vă dau 
eu trebuie să vă intre în creier, să producă o idee şi un 
sentiment, ca să intre în lumea divină şi să dea roade. 
Este învăţătura pe care a răspândit-o Hristos. 

Uneori luptaţi, suferiți, dar, brusc, vă vine o idee 
care vă luminează şi ajungeţi să rezolvaţi problema. 
Aceasta dovedeşte că vi se vine în ajutor. Acum câteva 
zile, a venit la mine un domn care mi-a zis: „Un om m-a 
vexat, dar, deoarece am găsit calea, nu i-am răspuns în 
acelaşi fel, nu am căutat două cuvinte amabile în 
aparenţă, dar pline de sens, ca să nu le poată uita 
niciodată. Astfel, am hotărât să nu-i spun nimic, să nu-i 
dau pastila amară...”. Voi toţi daţi astfel de pastile amare 
societăţii din Solia, dar aş vrea să urmaţi exemplul 
acelui domn, în acest fel trebuie pusă în practică 
învăţătura lui Hristos. Iubirea stă în ştiinţa de a depăşi 
insultele. Două insulte nu fac cât o virtute. Când 
Dumnezeu ne iartă, vrea să ne recunoaştem singuri 
greşeala. Şi, când ajungem în starea de a concepe cu 
claritate lucrurile şi începem să plângem şi să suferim, 
Dumnezeu ne trimite îngerii ca să ne ajute. 

Renunţaţi la acele două cuvinte care sunt amabile 
pe dinafară, dar care nu aduc pacea, şi rețineţi cuvintele 
Tată şi Fiu. Dacă vreţi să faceţi ceva rău, puteţi să vă 
ziceţi: „Ce va spune Tatăl, care e sus, când mă va vedea 
în această stare?”. Sau: „Ce va crede fratele meu mai 
mare, Fiul?” Dorinţa rea va dispărea imediat şi în locul 
ei va veni reacția opusă. Acesta este modul prin care ne 
putem reînnoi. 

În prezent, prin lume trec multe ispite care purifică. 
Veţi replica: „Ce crede Dumnezeu despre noi, ce crede 
Hristos?”. Dacă ştim ce crede Dumnezeu, vom şti şi ce 


crede Hristos. Căci, dacă nu ştim ce crede Dumnezeu 
despre noi, nu vom putea să ştim nici ce vor crede 
ceilalți despre noi. Iubirea nu poate să intre în noi decât 
dacă n-am mâncat trei-patru zile. Vă întoarceţi acasă 
obosiţi, frânți de muncă, iar eu mă apuc să vă predic că 
Dumnezeu este Iubire. Ce o să înţelegeţi din această 
Iubire când vă e foame? Dacă vă spăl şi vă dau de 
mâncare, atunci veţi simţi lubirea - aceasta este 
învățătura lui Hristos. Cineva vine şi vă oflensează şi voi 
aveţi ocazia să-L întâlniți pe Dumnezeu spunându-l: „Te 
rog, Doamne, fa ca această ofensă să se transforme în 
lubire!”. Uneori, după ce sunteţi ofensaţi, simţiţi o pace 
în suflet şi ziceţi: „Tocmai am fost ofensat, dar eu am 
reuşit să iert”. Or, după unu-doi ani, simţiţi din nou 
acea injurie. Dacă, la trei ani de la injurie, nu vă mai 
pasă de ea, atunci febra a trecut. Când va veni ora 
învăţăturii lui Hristos, fiți siguri că nu vor mai fi ofense 
în lume. lată de ce vechii creştini se bucurau când erau 
persecutați şi hăituiți. Orice om aflat în Iubirea divină 
acceptă ofensele ca pe o cunună. Aveţi grijă să nu-L 
limitați pe Tatăl vostru şi nu fiţi atenţi la ce gândesc eu 
despre voi, ci fiți mai degrabă atenţi la ce gândeşte 
Dumnezeu. El spune că ferestrele voastre sunt închise, 
că nu aveţi destulă lumină şi că, în ciuda hranei pe care 
v-o trimite, sunteți tot înfometați şi bolnavi. 

În prezent, încercaţi să înaintați precum copilaşii şi 
nu mergeţi mai departe de învăţătura lui Hristos. Dacă 
ajungeţi la o problemă grea pentru voi, chemaţi-vă Tatăl 
şi ziceţi-l: „Tată, deoarece ni L-ai trimis pe Hristos pe 
Pământ, împlinească-se vorbele Tale!”. Deviza pe care 
trebuie s-o repetaţi este: „Vom face după voia Ta”. Veţi 
adăuga: „Nu promitem, fiindcă e greu de împlinit vrerea 
lui Dumnezeu”. Odată ce în voi a intrat îndoiala, aceasta 


e laşitate. Trebuie să îndeplinim vrerea lui Dumnezeu 
pentru El, nu pentru lume. Ce vă cere Dumnezeu? Să 
faceţi ce aţi promis. Acelaşi lucru vă cere şi Hristos. 

Vă puteţi înţelege prietenii în două feluri. Prietenul 
care nu vă aduce decât laude sau care vă arată doar 
greşelile nu este un prieten adevărat. Cel care, în acelaşi 
timp, vă aduce şi laude, şi vă arată şi greşelile este un 
prieten bun. El, când zăreşte pe voi o pată, ia peria şi o 
curăță, iar voi îi mulţumiţi. Cu această perie, vă arată 
greşelile. Cu peria curăţaţi doar praful, dar, dacă o 
folosiţi la faţă, nu o faceţi în mod potrivit. 

Rostind în fiecare dimineață cuvintele Tată şi Fiu, 
veţi obține o mare energie. Dacă aveţi îndoieli, abia dacă 
veți primi ceva. Aşadar, dacă înţelegem sensul acestor 
două cuvinte, ne vom cufunda în natura întreagă şi vom 
fi în armonie cu ea. 

Care este prima, învăţătura, sau naşterea? Naşterea. 
Deci, cel care nu este născut în Duhul lui Dumnezeu ce 
va învăţa? Cineva spune: „Nu reuşesc să înţeleg acest 
lucru, n-am motiv”. Ca să înţelegi, întâi trebuie să aibă 
loc naşterea, divinul trebuie să provină din tine, şi abia 
după aceea vei începe să înţelegi treptat lucrurile. Lucrul 
cel mai elementar este să-ţi poţi schimba starea. Dacă, 
pentru cinci, zece sau cincisprezece minute, reuşeşti să- 
ți schimbi starea după ce ai fost ofensat de o persoană, 
ai această ştiinţă în tine. De exemplu, te-a muşcat un 
câine - arta este să pui pe rană un astfel de leac încât să 
nu rămâi cu nicio cicatrice. Învățătura lui Hristos poartă 
în ea leacul pentru toate defectele. 

Acum, o să vă spun ceva despre ore. O persoană m- 
a întrebat dacă trebuie să se scoale exact la ora cinci. 
Când simţiţi o dorință mare de a vă ruga, atunci este 
vorba de ora cinci. Când simţiţi o mare tristeţe, atunci 


ora este patru; când aţi stricat totul, ora este şase; când 
sunteţi foarte nefericiţi, ora este şapte. Cineva mă 
întreabă: „Când trebuie s-o fac?”. Când simţi impulsul! 
Cineva zice: „Acest impuls va veni altă dată”. Nu, dacă 
ratezi momentul, ora nu va veni. Mintea îţi spune: 
„Scoală-te ca să te rogi!” Tu răspunzi: „încă nu e ora 
cinci”. Să nu faci aşa, ci să te scoli, căci Duhul îți spune 
că e ora cinci. În consecinţă, când luaţi din timpul 
vostru două ore, rămâne ora cinci. Veţi spune că este 
prea devreme. De ce? Pentru că v-aţi culcat târziu. 
Culcaţi-vă devreme, ca păsările. Voi ziceţi: „Nu pot să ies 
dimineața devreme, căci am treburi de făcut”. Chiar 
dacă n-ai reuşit să faci totul, ieşi! Dacă are loc un 
cutremur şi în acest timp îţi faci toaleta, aştepţi să o 
termini şi pe urmă fugi? Când Dumnezeu te cheamă, 
nu-ţi face toaleta; ţi-o poţi termina oricând în altă parte. 

Astăzi, toate toaletele noastre exterioare vor fi 
stricate, dar în interior va veni toaleta adevărată, 
potrivită sufletului nostru. Dumnezeu a zis: „Vă voi da 
haine noi”. Aceste haine noi vor fi igienice, calde, 
confortabile şi veți fi mulţumiţi şi pregătiţi pentru orice 
muncă. Aceste haine, în ocultism, poartă numele de 
„veşmânt magnetic”. Bolile din zilele noastre nu sunt 
nimic altceva decât smulgerea acestui veşmânt. Te doare 
urechea, înseamnă că ţi-ai rupt în acel loc veşmântul; te 
doare piciorul, înseamnă că ţi-ai rupt acolo veşmântul 
etc. Acest veşmânt n-o să fie reparat, dar vă veţi întoarce 
spre Dumnezeu şi-l veţi cere să trimită meşteri ca să-l 
poată reinnoi, căci ei cunosc această artă. 

Acum, observ la voi o tulburare. Nu trebuie să vă 
tulburaţi, ci să vedeţi lucrurile în obiectivitatea lor. N-aţi 
rezolvat bine o problemă, atunci o veţi lua de la capăt. 
Dar veţi răspunde că faceţi doar greşeli. Da, faceţi 


greşeli, căci şi oamenii învăţaţi fac. Reîncepând să 
rezolvaţi problema, veţi înţelege ce a lipsit. În fond, viaţa 
voastră nu e rea, dar faceţi greşeli. Micile greşeli sunt 
mai periculoase decât cele mari, căci nu se văd. 

Este indispensabil să se creeze între voi o armonie 
de temperamente şi am hotărât să vă împart în clase, în 
funcţie de temperament. Două persoane nervoase, aflate 
în acelaşi loc, nu se pot înţelege; de aceea, una trebuie 
să fie mai rece şi cealaltă, mai caldă, ca să existe 
„transvazare”. Două fiinţe cu capetele ţuguiate nu pot să 
trăiască împreună, se vor lovi cu picioarele precum caii. 
Toţi cei care se muşcă, care se vorbesc de rău au 
capetele ţuguiate. De aceea, întâlnindu-vă, întrebaţi-vă: 
„Ai capul ţuguiat?” - „Da.” Atunci, caută altul. Un om 
lipsit de graţie are un cap ca un acoperiş. În viitor, 
educaţia copiilor în şcoli va trebui să ia în calcul 
frenologia. 

Acum, când vă vorbesc, vă loviți cu picioarele, căci 
nu vă înţelegeţi, curenţii voştri sunt diferiți. Ar trebui să 
staţi la o distanţă de un metru unul de celălalt, dar 
acum, din necesitate, vă aflaţi ca într-o închisoare şi vă 
spuneţi: „Vino, răule, căci fără tine e şi mai rău”. Când 
cineva vă întinde mâna ca să vă salute şi v-o strânge pe 
a voastră, vă supăraţi, dar, dacă-l iubiţi, nu vă supăraţi. 
Ceea ce arată că gândurile voastre sunt diferite. Nu sunt 
împotriva acestui mod de a saluta, dar, dacă o facem 
des, e dăunător, însă, dacă vă hotărâți să nu vă salutaţi 
dând mâna, e şi mai rău. 

Omul sărac trebuie să aibă o muncă pentru a 
câştiga bani. Cineva zice că e stupid, dar nu spune 
adevărul, căci, dacă altcineva îi spune că e stupid, se va 
supăra. Nu aveţi dreptul să spuneţi că Dumnezeu v-a 
făcut stupizi. Dumnezeu ne-a făcut pe toţi inteligenți, 


dar, după ce ne-am făcut studiile la diavol, am devenit 
stupizi. Vreau să urmăriţi Binele. Unii dintre voi au 
trăsături foarte bune, dar nu e vorba de cele care sunt 
artificiale, ci de cele care v-au fost dăruite de Dumnezeu. 
Unele femei poartă cozi mari, au feţe foarte albe, dar 
toate astea sunt artificiale, lucruri care pot fi luate 
înapoi. Artificialul este util, dar nu fundamental. Aşadar, 
virtuțile nu pot să fie artiliciale; de aceea, vedeţi în 
fiecare soră doar binele. 

Legea lui Hristos este următoarea: să nu credeţi 
niciodată că sora voastră e ipocrită sau rea. Interesaţi-vă 
de lumea mineralelor, luaţi un cristal şi observaţi-l. 
Treceţi apoi la lumea animalelor şi, când ajungeţi la 
lumea omului, veţi vedea că virtuțile omului nu pot să 
fie întâlnite nicăieri, nici la minerale, nici la plante, nici 
la animale. Ceea ce dovedeşte că Dumnezeu trăieşte în 
om. Acesta este motivul pentru care mulţi dintre voi se 
poticnesc. Dacă credeţi că unul dintre voi e încă tânăr şi 
lipsit de experienţă, nu veţi putea să vă dezvoltați. Dacă 
păstraţi în voi o greşeală, vă poticniţi. 

Acum, dacă scot pe unul dintre voi ca să vă 
vorbească cinci-şase minute, n-o să-l suportaţi. Veţi 
spune: „De ce el? Şi noi avem experienţă!”. Aveţi în 
vedere că nu se pot găsi două persoane care să aibă 
aceeaşi experienţă. Unii exagerează uneori vorbind 
despre experienţa lor. O persoană vă istoriseşte păcate 
pe care nu le-a făcut, ca să arate că e foarte modestă, în 
timp ce alta ascunde păcatele pe care le-a săvârşit. 
Ambele metode sunt greşite, în învăţătura lui Hristos, 
totul trebuie să fie bine interpretat. 

Vă vorbesc despre metode prin care să vă puteţi 
reînnoi inima, mintea şi sufletul. Spuneţi adevărul aşa 
cum e! Numai astfel vă va înălța Dumnezeu şi ceilalți vor 


coopera la ideile şi dorinţele voastre. Orice carte citită va 
avea un sens pentru voi. Unii zic: „Să citim doar Biblia”. 
Bun, să zicem că ai citit Biblia şi vrei să citeşti altă 
carte: citeşte-o şi nu crede că vine de la diavol. Citeşte 
orice carte care poate să transmită o lecţie. Aceasta 
înseamnă să fii în Iubirea divină, care este veşnică. 
Omul poate să fie fericit şi pe Pământ. Credeţi că sunteţi 
nefericiti pentru că Dumnezeu nu vă iubeşte. Dacă 
credeţi asta, este vorba despre păcatele voastre provenite 
din karma. De aceea, ieşiţi din beciurile voastre şi 
puneţi-vă în inimă cuvintele Tată şi Fiu. 

Omul ideologic are nevoie de luptă, dar creştinii 
sunt laşi. Acum, dacă sunteţi alungaţi pentru un timp, 
veți avea îndoieli dacă această învăţătură este sau nu 
adevărată. Chiar dacă consumaţi această hrană, tot veţi 
muri, singura diferență fiind că cel care a mâncat mai 
multă va avea mai multă experiență şi mai multe 
cunoştinţe. Important este să nu gândiţi rău despre 
nimeni, asta vă cer. Gândurile voastre rele mă 
întristează mult. 

Când vă vorbesc despre învăţătura lui Hristos şi 
spun că ea vă va mântui, am în vedere toate 
nenorocirile, nu să fac din voi sfinţi. 

Vă vorbesc astăzi şi vă spun că toată ura, tot răul şi 
toată îndoiala din voi trebuie să dispară. Puneţi în 
aplicare aceste reguli şi nu spuneţi care sunt rezultatele, 
ci deveniți mai puternici şi vedeţi care sunt roadele. Căci 
creştinii din zilele noastre fac doar publicitate. 

Reflectaţi în acest moment la versetele 9 şi 10 din 
acest capitol, ca şi la cuvintele Tată şi Fiu. 

Sofia, 17 aprilie 1919, Joia Paştilor 


Invitarea lui lisus 


Şi la nuntă a fost chemat 
şi lisus cu ucenicii Lui. 
loan 2, 2 


Nu există îndoială că petrecerile cele mai plăcute, 
cele mai solemne de pe Pământ sunt cele de nuntă. Aş 
vrea să lămuresc puţin principiul interior, semnificația 
interioară a căsătoriei, fiindcă în mintea voastră are un 
cu totul alt sens. După părerea voastră, căsătoria 
înseamnă unire, mariaj între două persoane, bărbat şi 
femeie, mai întâi logodiţi de preot, care face câteva 
rugăciuni, după care invitaţii mănâncă şi beau. Aceste 
petreceri continuă una-două zile, invitaţii pleacă şi mirii 
rămân singuri. Aceasta este partea exterioară a 
căsătoriei, pe care o cunoaşteţi foarte bine. Dar cuvântul 
„căsătorie”, în sens profund, înseamnă începutul unei 
vieţi noi. Cuvântul provine din vechea sanscrită, 
rădăcina înseamnă „ceea ce se întâmplă şi se realizează 
ca viaţă conştientă”. Căsătoria este un proces care duce 
omul dintr-o stare în alta, adică îl scoate dintr-o viaţă şi- 
l conduce în alta, unde vechile idei sunt respinse şi viața 
continuă cu altele noi. 

La această căsătorie au fost invitaţi lisus şi ucenicii 
Lui; astfel era prezent unul dintre cei mai mari 
învăţători. Această căsătorie a devenit un principiu care 
poate să determine în viitor cum trebuie să se petreacă 
nunțile. În viitor, lisus şi ucenicii Lui trebuie să fie 
întotdeauna prezenţi la fiecare căsătorie, dar nu lisus ca 
persoană, ci învățătura Lui. N-am să vă expun în ce 
constă învățătura lui Hristos, căci se poate explica prin 
două mari legi: iubeşte-L pe Dumnezeu din tot sufletul, 


din toată inima, cu toată mintea şi voinţa; iubeşte-ţi 
aproapele ca pe tine însuţi. N-am să vă explic ce este 
Iubirea. 

Voi rezuma ce am spus în conversațiile de joi. Aveţi 
în vedere două lucruri: când ascultați o persoană care vă 
vorbeşte, trebuie să vă îndreptaţi urechea spre locul de 
unde puteţi auzi cuvintele, nu să vă faceţi că ascultați; 
în al doilea rând, mintea trebuie să vă fie concentrată 
astfel încât să puteţi discerne bine cuvintele, nu doar să 
le auziţi, căci fiecare cuvânt conţine o anumită Forţă. De 
aceea lisus zice că fiecare forță divină este un început al 
vieţii noi, adică viața nouă începe cu cuvintele lui 
Dumnezeu. 

Înainte de a continua, vă voi explica metodele de 
lucru din medicina de astăzi. Ea foloseşte întotdeauna 
două metode: alopată şi homeopată. Prima metodă 
recomandă medicamente care sunt mai degrabă amare; 
a doua metodă recomandă medicamente dulci şi dacă, în 
ambele cazuri, nu este posibil, se recomandă ca drajeul 
să aibă un înveliş dulce. Lumea contemporană este 
alopată, iar oamenii sunt atât de şireţi, încât pun un 
înveliş dulce pe lucrurile vieţii. Modul de vindecare al lui 
Dumnezeu este invers: drajeurile sunt amare în exterior 
şi în interior sunt dulci. Astfel, cura vieţii se derulează în 
două feluri: uneori un om este vindecat cu cuvinte 
amare, alteori, cu cuvinte frumoase. Am în vedere 
momentele din viața socială şi cele din natură. Totuşi, 
unor persoane nu le vin în ajutor nici cuvintele amare, 
nici cuvintele frumoase, şi asta fiindcă n-au înţeles 
condiţiile în care ar putea să le fie utile. Nu uitaţi că, în 
lume, situaţiile sunt definite la maximum. Deoarece 
există un timp bine definit pentru plantat, există şi un 
timp bine definit pentru cură. Acesta este un principiu 


divin, o lege divină care este adevărată pentru cei care 
vor să studieze învățătura lui Hristos pentru a-şi 
ameliora viața, deoarece este o învățătură a vieţii. Este 
posibil să aveţi multe dorinţe fie pentru a vă îmbogăţi 
cunoştinţele, fie pentru a avea mai multe bogății. 
Aceasta se va întâmpla în viitor, dar, acum, important 
este de a vedea care este modul raţional pentru 
realizarea învăţăturii lui Hristos. 

În versetul citat la început, se spune că lisus a fost 
invitat la căsătorie împreună cu ucenicii Lui. Ceea ce 
dovedeşte că mirii au înţeles că, dacă lisus n-ar fi fost 
invitat la căsătorie, ar fi lipsit ceva important. La 
începutul fiecărei activităţi, faceţi şi voi la fel: invitaţi-L 
pe Hristos. O să vă întrebaţi: „Nu putem să invităm pe 
altcineva?”. Da, puteţi, dar trebuie să poarte în sine 
două principii: să-L iubească pe Dumnezeu şi să-şi 
iubească fratele. Iubirea de Dumnezeu şi cea pentru 
frate este o extensie, nu un sentiment obişnuit. A-i iubi 
pe Dumnezeu şi pe fratele tău înseamnă a le da una 
dintre camere. O să întrebaţi: „Şi eu unde o să 
locuiesc?”. Vei locui precum ţi-e voia, Dumnezeu va trăi 
în inima ta, iar fratele, în mintea ta. Nu eşti în stare să-ţi 
iubeşti fratele cât timp nu începi să te gândeşti la el; de 
aceea, trebuie să-l ai prezent în minte şi să-L păstrezi pe 
Dumnezeu în inima ta. Aceste două persoane îţi vor fi 
oaspeţii şi tu vei lucra pentru ele, adică ele vor fi 
învățătorii tăi şi tu, elevul lor. Dumnezeu din inima ta 
este lisus, fraţii tăi sunt ucenicii Lui, iar tu vei fi unul 
dintre invitaţii la căsătorie. După ce veţi avea aceste 
cunoştinţe, o să vă puteţi folosi bine mintea. Studiind 
operele unui poet celebru sau ale unui scriitor, 
ascultând o lucrare muzicală, privind pânzele unui 
pictor cunoscut, raţiunea voastră trebuie să înţeleagă 


aceste lucruri, căci ei vă sunt învățătorii şi fraţii şi o să 
vă instruiți astfel, dar trebuie să păstraţi în inimă 
principiul divin. Căsătoria este începutul unei vieţi noi. 
Tânărul şi tânăra ies din casa tatălui lor şi încep o nouă 
viață în doi - această analogie o puteţi aplica în fiecare 
domeniu al vieţii voastre. Elevii şi profesorii merg la 
şcoală şi încep o viaţă nouă. 

În mod normal, la căsătorie vin trei feluri de invitaţi: 
unii sunt simpli spectatori, alţii sunt invitaţi şi ultimii, 
rudele mirilor. Spectatorii din biserică sunt numiţi 
neinstruiţi, invitaţii, credincioşi, iar cei apropiaţi, elevi. 
La fel trebuie să vă împărţiţi şi gândurile în categorii, 
adică trebuie să ştiţi locul fiecărui gând. În lume, există 
trei feluri de idei: unele care provin de la Dumnezeu 
(ideile divine), altele care provin de la cei apropiaţi nouă 
şi ultimele care vin din noi înşine. Unele gânduri vin de 
la lume, altele, de la îngeri, cele din urmă, de la lumea 
divină. De aceea, trebuie să învăţaţi să recunoaşteţi care 
sunt ideile care vă vin, ca să nu faceţi greşeli în ceea ce 
veţi făptui. Nimeni nu este independent de mediul 
înconjurător, aşa că veţi accepta acele idei. Când veţi 
face comparaţia între cele trei feluri de idei, o să puteți 
recunoaşte originea fiecăreia, le veţi putea combate, 
ajungând astfel să evoluațţi corect. 

Alt lucru important este că mariajul e un loc de 
lucru. Când începeţi un lucru, trebuie să fiți la o 
căsătorie. În afara căsătoriei, veţi simţi fiecare muncă 
drept o corvoadă sau o suferinţă. Invitaţii la căsătorie 
sunt întotdeauna veseli. Când vreţi să lucraţi în această 
lume, trebuie să vă imaginaţi că sunteţi la o căsătorie 
divină sau în epoca unei noi vieţi: acesta este singurul 
mod de a mântui un suflet. În virtutea aceleiași legi 
putem să creăm o cultură, o religie sau orice altceva. 


Lucrul principal este să nu dați viaţă avidităţii cu ocazia 
căsătoriei. Un înger a fost trimis de Dumnezeu la o 
căsătorie, unde i-a plăcut mult prinţesa care era mireasă 
şi a vrut s-o ia cu el. Când vă aflaţi la o căsătorie, nu 
doriți locul miresei, căci astfel încep toate certurile şi 
toate căderile. Văd eşecuri, confruntări, certuri între voi, 
căci vreţi să luaţi locul prinţesei, al miresei. Vă ziceţi: 
„Vrem să fim în locul ei!”. O să fiţi, dar în altă epocă, 
deocamdată sunteţi invitaţi. A fi invitat înseamnă a 
lucra. Hristos a fost prezent la acea căsătorie ca să-i 
binecuvânteze pe miri. 

Când luaţi hotărârea să începeţi o viaţă nouă, adică 
să vă căsătoriţi, trebuie să legaţi mintea (băiatul) cu 
inima (fata). Dacă vreţi ca această căsătorie să se facă 
după toate regulile divine, este obligatoriu să aveţi 
principiul divin în voi. Credeţi că această căsnicie va 
merge bine dacă mireasa, după ce intră în casa mirelui, 
îşi alungă soacra, surorile şi pe toți apropiații? Dacă 
împliniţi voia lui Dumnezeu, o să vă ridicaţi la un nivel 
superior şi veţi aduce libertatea în sufletul vostru. Dacă 
păcătuiţi sau faceţi Binele, asta se trece în contul vostru 
- fiecare se înalță prin propriile fapte. Dacă păstraţi 
acest principiu divin (unirea minţii cu inima), îi veţi avea 
în voi pe Hristos şi pe ucenicii Lui. Atunci, îndeplinind 
învăţătura lui Hristos, o să puteţi să înţelegeţi viaţa 
divină, care e prezentă în natură, şi o să ştiţi să vă 
instruiți apropiații. Căci fiii şi fiicele pe care le veţi aduce 
pe lume vor trece prin această căsătorie. Astfel se 
explică fiii buni şi fiicele bune. Când căsnicia nu e 
căsnicie, e ceartă, copiii care se vor naşte nu vor fi buni. 
Când vă vine în minte o idee sau o dorinţă, ele vor 
depinde complet de starea minţii şi inimii voastre. Felul 
de a gândi va fi în funcţie de starea minţii şi a inimii 


voastre. Dacă mintea e degradată, şi gândirea va fi la fel; 
dacă inima e degradată, şi dorința voastră va fi 
degradată. Să nu credeţi că ideile şi dorinţele sunt 
lucruri fantastice - ele au propriul chip şi corp şi trăiesc 
propria viaţă. Aceleaşi gânduri şi dorinţe vă formează în 
viitor creierul, plămânii, stomacul etc. Unii întreabă: „De 
ce să gândeşti bine?”. Ca să vă puteţi face în viitor un 
nou veşmânt. Aşadar, pregătim un veşmânt nou, în care 
ne vom îmbrăca mai târziu corpul spiritual. 

Aşadar, învăţătura lui lisus nu este una a formelor, 
graţie căreia putem să mergem într-o biserică sau să ne 
punem banii la o bancă, ci este o învăţătură de iniţiativă 
personală. Nimeni nu poate să gândească, să simtă sau 
să acţioneze în locul vostru. O să gândiţi, o să acţionaţi 
şi o să simţiţi pentru voi înşivă. Dacă gândiţi, acţionațţi 
şi simţiți în spiritul binelui, veţi avea binecuvântarea 
divină. Dacă găsiţi legătura dintre viaţa voastră şi acest 
principiu divin, veţi putea repara multe suferinţe cu 
ocazia trecerii voastre prin această lume. Trebuie să 
găsim o modalitate de a ne ameliora viaţa, şi fiecare o 
caută. Dacă sunteţi un sâmbure de măr, o să-L rugați 
pe Dumnezeu să vă dăruiască toate condiţiile ca întâi să 
ajungeţi pe sol şi apoi să vă dezvoltați. Dacă vă aflaţi în 
situația unui suflet omenesc, veţi cere condiţii favorabile 
pentru evoluţia voastră. Ceea ce suferă în noi, ceea ce se 
lamentează este sufletul închis acolo. Deseori, vrem să 
facem suferințele să dispară. Nu putem să alungăm 
suferințele, dar le putem transforma în bucurie. 
Transformările sunt deseori întâlnite în natură. De 
exemplu, cărbunele, în condiţii speciale, se transformă 
în diamant. 

lisus S-a dus la nuntă ca să le arate mirilor cum să 
trăiască. Fiecare dintre voi s-a căsătorit şi ştie ce > > 


vreme frumoasă e înainte de căsătorie, câte visuri, câte 
fantezii ale minţii sunt atunci! După căsătorie, fiecare 
zice: „Orice minune durează până în ziua logodnei”. Mirii 
sunt perfecţi, dar, îndată ce se căsătoresc, totul dispare, 
şi acesta este motivul pentru care oamenii zic: „Nu 
merită să te căsătoreşti”. Într-adevăr, nu merită să te 
căsătoreşti, căci aceasta nu este o căsnicie, ci o ceartă. 
După părerea mea, mintea care se uneşte cu inima 
trebuie să fie sănătoasă, nu trebuie să fie atinsă de nicio 
boală. Inima care se căsătoreşte cu mintea trebuie să fie 
sănătoasă, pură. În acest caz, gândurile şi dorinţele, 
conform aceleiaşi legi, trebuie să fie şi ele sănătoase şi 
pure. Ştiu că voi, cei care mă ascultați, aveţi inima şi 
mintea tulburată. De ce? Pentru că această primă lege a 
fost încălcată. 

Când creştinismul ne spune că trebuie să ne 
întoarcem la Dumnezeu, asta înseamnă să ne întoarcem 
în rai, să ne întoarcem în acel mediu inițial care creează 
condiţiile unei vieţi liniştite şi raționale. Pentru a avea 
aceste condiţii, nu e nevoie de secole, căci într-un 
moment dat puteţi să fiți buni şi, în altul, să deveniți răi. 
De aceea, când se zice că o persoană este bună sau rea 
din naştere, nu este adevărat. E posibil să vă naşteți în 
bine sau în rău, dar în momentul exact al faptelor 
voastre sunteți buni sau răi. Se poate să fiți foarte răi, 
însă, din momentul în care nu mai faceţi rău, deveniți 
buni, şi invers. Aşadar, Dumnezeu ne judecă după 
momentul faptelor noastre. Momentul dat ne defineşte 
reacţiile din trecut şi ceea ce vom deveni în viitor. 
Momentul în care faceţi rău arată că ați fost răi în 
trecut, dar nu-i un reflex al trecutului. Unii vor replica: 
„Acum sunt rău, dar mă voi schimba în viitor”. Nu, faceţi 
fapte bune chiar în acest moment! Trebuie să nu mai 


faceţi rău, adică să chemaţi Binele din trecutul vostru. 
Este primul principiu pe care Hristos l-a transmis 
mirilor. Le-a cerut să se iubească. lubirea nu e nimic 
altceva decât a înţelege Binele, a planta şi a da viață 
Binelui în viaţa voastră. Mă refer la căsnicie, căci mulți 
promit imposibilul. Câte promisiuni pentru viitor, care 
sunt doar vorbe goale! în economia lui Dumnezeu nu 
există nimic de prevăzut. Dumnezeu a prevăzut tot 
Binele pentru cei care fac Binele. Pe cei care nu fac 
Binele îi aşteaptă doar necazuri. Şi unii, şi ceilalți vor 
suporta consecinţele conform legii divine. Şi asta nu 
fiindcă Dumnezeu vrea să-i pedepsească, ci deoarece 
consecinţele sunt urmări fireşti ale faptelor comise de 
noi şi, de aceea, nu le putem evita, în ceea ce priveşte 
ştiinţa şi cultura, întâi trebuie creată o viață morală, 
adică inima trebuie să se pregătească pentru ca mintea 
să-i poată înţelege dorinţele şi să le interpreteze ca idei. 
Acesta este un fapt. De exemplu, în America, s-a 
constatat că, dacă soțiile unor bărbaţi sunt bune, 
aceştia din urmă devin preoţi. Şi, invers, bărbaţii care 
au avut soţii rele au căzut foarte jos. Dacă aveţi mintea 
deschisă, dar inimii nu-i convine, trebuie să coborâţi 
mintea la un nivel mai jos. lată de ce Dumnezeu trebuie 
să trăiască în inimile voastre, ca să le transforme. Nu 
permiteţi altcuiva să vă transforme inima. Deseori se 
spune că un anumit bărbat a schimbat inima soţiei. În 
lume sunt numai schimbări, şi de aceea suferă toată 
lumea. Această schimbare rotativă seamănă cu mişcarea 
bicicletei. 

La acea nuntă au fost stabilite principii pentru toată 
lumea, prin care fiecare persoană poate să se înalțe şi să 
devină mai nobilă. Deseori, unii încep să plângă pentru 
greşeli din trecut, fiindcă au avut multe păcate, s-au 


purtat rău cu mama lor. Astăzi, au condiţii mai bune de 
viață, de muncă, dar le refuză şi zic: „Am păcătuit şi vom 
mai păcătui”. Eşti om şi poţi schimba actele legii, pentru 
că aceste acte sunt asemenea mişcărilor de pe bicicletă, 
care se roteşte mecanic şi numai în două direcții: de la 
dreapta la stânga şi de la stânga la dreapta. Şi viața 
noastră, aşa cum e, se poate schimba în aceste două 
direcţii. În acest caz, dacă nu mergi într-o direcţie, îţi 
continui drumul în direcţia opusă. La fel se întâmplă cu 
moara. Ea are două roţi: una se învârteşte într-o 
direcţie, a doua, în direcţia opusă, iar rezultatul este 
acelaşi. În prezent, roata ta se învârteşte de la dreapta la 
stânga sau în direcţia opusă şi te întrebi: „Pot să fiu 
bun?” întreabă-l pe morar, şi el îţi va răspunde. Aceste 
roți se pot învârti în două feluri şi pot să strivească 
oamenii. 

Când mergeţi la o căsătorie, trebuie să vă formaţi 
limbajul. Este o ştiinţă aprofundată să ştii caracterul, 
obiceiurile limbii. Toţi vă doriţi foarte mult să ştiţi să 
vorbiţi. Uneori, vreţi să spuneţi ceva cuiva, ca să-i 
arătaţi că aveţi cunoştinţe despre un anumit subiect. 
Dar ce se întâmplă atunci? Nu numai că lucrurile nu se 
rezolvă, ci le stricaţi mai rău. Să ştiţi că toate vorbele 
rele se rostesc în afara căsătoriei, căci, acolo unde nu 
este căsătorie, este ceartă. Dacă ai idei rele în minte, 
trebuie să ştii că nu eşti la căsătorie cu Hristos. Dacă 
gândeşti lucruri bune, eşti la căsătorie împreună cu 
Hristos şi cu ucenicii Lui. 

Zilnic poţi să fii la nuntă cu Hristos şi ucenicii Lui. 
Înţeleg aceasta ca pe un principiu, n-am în vedere 
dogmele bisericii. Vorbesc despre energia care circulă în 
viață. Pământul se apropie din ce în ce mai mult de 
Soare, dar asta se petrece atât de lent încât abia după 


câteva milioane de ani se va vedea cum este. Astăzi, 
toată lumea poate să aibă elementele Soarelui: lumina şi 
căldura. E posibil ca o persoană să mă întrebe: „Ai văzut 
tu Soarele, ştii cum arată?”. Nu, dar îi cunosc 
elementele. Altcineva mă întreabă: „l-ai văzut pe Hristos 
şi pe ucenicii Lui?”. Nu, dar ştiu două lucruri, două 
principii divine - Iubirea divină şi înţelepciunea - care 
curg în mintea mea, ca în mintea întregii lumi, aşa cum 
curg lumina şi căldura Soarelui. Orice dorinţă bună şi 
orice idee bună sunt Hristos şi ucenicii Lui. Dacă 
înțelegeţi problema în principiu, Dumnezeu va fi pentru 
voi o Forţă rațională. Puteţi să faceţi încercări în această 
privinţă. Într-o zi veţi avea mijloacele nu doar să sesizați 
Lumina, ci, prin puterea auzului, veţi putea să sesizați 
chiar muzica ce iese din ea, apoi să percepeţi şi diferitele 
cuvinte. Puteţi să credeţi că este doar o iluzie. Nu, acesta 
este un fapt, deoarece există oameni care nu percep doar 
căldura şi lumina din exterior, ci le şi aud cântecele, 
înțelegându-le şi cuvintele. 

Dacă mintea şi inima voastră sunt pure, asta 
înseamnă că sunteţi clarvăzători. Când veţi fi puri în 
acest fel, veţi putea sesiza cine v-a trimis anumite 
gânduri. Acum însă recepţionaţi o idee fără să-i 
înțelegeți sensul. De exemplu, când vă spun că trebuie 
să vă iubiţi, înţelegeţi Iubirea într-un sens aparte. A iubi 
înseamnă pentru voi a avea o prietenă care să vă 
aparţină, iar în ziua în care ea cunoaşte pe altcineva, 
sunteţi gata să rupeţi prietenia. Imaginaţi-vă că aţi făcut 
cunoştinţă cu degetul meu şi-i spuneţi că-l iubiţi. 
Urmează al doilea deget, şi atunci vă supăraţi şi ziceţi: 
„De ce-i vorbeşti primului meu deget, pe care îl iubesc?”. 
Dar asta ţine de mine, nu de deget. 


Zilele acestea m-a vizitat o doamnă, care mi-a dat o 
idee bună şi mi-a arătat felul ei de a înţelege învățătura 
lui lisus. Mi-a povestit că soțul n-o mai iubea şi o 
părăsise. Suferea mult şi plângea întruna, dar, într-o 
seară, a avut un vis. A văzut în vis că era vizitată de 
oameni necunoscuţi care îi ziceau: „Femeie, n-ai de ce să 
plângi, trebuie să ştii că inima soţului tău nu-ţi mai 
aparţine, de aceea n-ai dreptul să-i schimbi inima. 
Închipuie-ţi care ar fi starea soţului tău dacă altcineva 
ar veni în ziua următoare să-i ia inima. Ce se va 
întâmpla cu această inimă?”. Tot aşa, vrem ca toată 
lumea să aibă aceeaşi inimă ca noi şi vrem s-o 
schimbăm. Este cel mai mare rău. Fiecare inimă să 
rămână aşa cum a creat-o Dumnezeu. Fiecare inimă e 
bună la creare, dar se schimbă din cauza minţii care o 
conduce. 

Când îi zâmbesc unei persoane şi-i spun o vorbă 
bună, aceasta este foarte mulţumită de mine şi voi 
spuneți că sunt bun. Dar, dacă sunt puţin posac, credeți 
deja că mi-am schimbat caracterul. Aceste lucruri sunt 
în viață aparente. Uneori, tatăl se comportă cu 
severitate, dar nu e aşa în realitate. Nu trebuie să se 
arate sever, ci mai degrabă să zică: „Fiule, ceea ce faci 
nu e bine pentru tine, acest comportament e periculos, 
căci nu îndeplineşti voința lui Dumnezeu!” Profesorul 
ține la tine, dar, dacă faci greşeli, îți face observaţii. În 
acest caz, elevul apelează la iubire: „Domnule profesor, 
nu-i aşa că mă iubiţi?”. Da, dar ai săvârşit greşeli de mai 
multe ori şi trebuie să te corectezi. Dacă recurgi corect la 
această soluţie, vei salva viaţa multora; altfel, greşeala ta 
mă va compromite şi pe mine. 

Acum două zile, comentam tema culesului florilor şi 
ziceam că fiecare cules de zece flori aduce după sine 


moartea cuiva. Dacă-i spuneţi unei persoane zece 
cuvinte rele, casa cuiva va arde. Dacă plantați undeva 
zece flori, un om bun va veni pe Pământ. Faceţi 
observaţii de acest fel, ca să vedeţi că nu sunt doar 
vorbe. Observaţi pomii fructiferi dintr-o grădină. Atâta 
timp cât crengile lor sunt verzi, oamenii din acea casă 
trăiesc bine, dar, dacă ele încep să se usuce, viaţa lor se 
tulbură din cauza gândurilor confuze care au devenit 
predominante. După aceea, cineva din acea casă va 
muri. Un domn mi-a istorisit o întâmplare. Exista la 
Sofia o grădină de care se ocupa un grădinar. Într-o zi, 
trebuia să curețe copacii şi unul dintre ei trebuia să fie 
tăiat. Dar grădinarul ţinea mult la acel copac şi repeta 
mereu că nu trebuia tăiat; totuşi, obligat de stăpân, l-a 
tăiat. Peste trei luni, stăpânul a murit. Dacă doborâţi 
copacul la care ţineţi, îi veţi urma. 

Tot aşa, voi, cei care mă ascultați acum, aţi luat 
cuţitele şi vă jucaţi cu ele ici şi colo. Aveţi multe 
cunoştinţe, ştiţi multe lucruri. 

Hristos a venit la nuntă ca să-i înveţe pe miri cum 
să ţeasă, deoarece căsătoria oferă alte condiţii de viaţă. 
Când vreţi să aveţi o dispoziţie mai bună, imaginaţi-vă 
că vă aflaţi la o căsătorie, fiindcă acolo e întotdeauna de 
mâncat şi de băut, după cum e şi muzică. Aş vrea ca toți 
oamenii să poată cânta la un instrument sau din gură. 
Masa este viața spirituală, fiindcă, atunci când accepţi o 
idee sau o dorinţă, aceasta se transformă în hrană, care 
apoi îţi pătrunde în sânge şi te manifeşti prin viaţa ta. 
Aceasta dovedeşte că ai înţeles viaţa divină. 

În acest scop, menţineţi-vă creierul în stare 
normală. Mă veţi întreba care este starea normală. 
Starea normală se găseşte întotdeauna între două 
extremităţi, este deci la mijloc. Cum găsiți mijlocul? 


Imaginaţi-vă că vi se dă o secantă şi vi se cere să-i găsiți 
mijlocul. Veţi găsi mijlocul după ce veţi pune arce în 
ambele părţi cu ajutorul compasului. În punctul în care 
cele două arce se intersectează, veţi trage o 
perpendiculară pe secantă şi punctul respectiv va fi 
mijlocul ei. Puteţi să faceţi la fel cu gândurile voastre. 
După fiecare bucurie, după fiecare idee bună vine una 
rea. Observaţi cât timp durează fiecare idee bună sau 
rea; aceasta este o nouă psihologie. Trebuie să vă 
examinaţi pe voi înşivă, căci, dacă nu vă cunoaşteţi felul 
de a fi, cum ați putea să cunoaşteţi faptele exterioare? 
Toate lucrurile din natură reflectă viața divină care 
trăieşte în noi. Reflexul arată o imagine care vine din 
exterior. Această imagine nu e creaţia voastră, ci este 
străină. Dacă vine în voi o bucurie, nu vine de la voi, nu 
e creaţia voastră. Gândul ca atare circulă şi se opreşte 
puţin timp în mintea voastră. Ideile bune sunt în 
mişcare şi se opresc în diferite locuri, acolo unde le-a 
fost stabilit. Fiecare staţie poartă un nume; voi sunteţi 
stația. Gândurile se opresc pentru un anumit timp, cât 
durează oprirea trenului. Uneori se opresc un minut sau 
două, chiar mai mult; depinde de mărimea staţiei. Unele 
sunt în excursie şi vor să se oprească mai mult într-un 
loc, de aceea petrec acolo mai mult timp, o lună sau 
două, sau chiar mai mult. Aşa cum există idei bune 
voiaj oare, există şi idei rele la fel, care vin de la unii 
copii care nu sunt cuminţi şi se opresc, la fel, un timp în 
staţii determinate. Aşadar, ideile bune, ca şi cele rele, nu 
ne aparţin. Dacă vreţi ca unele idei bune să vă rămână 
mai mult timp, trebuie să le creaţi condiții favorabile. 
Aceasta îi învăţa Hristos pe miri. Le spunea că vor 
avea în viaţă bucurii şi necazuri, multe gânduri bune şi 
rele, dar să rețină că nu le aparţin, ci sunt doar în vizită. 


Trebuie să ştiţi că nici binele nu este atât de bun, nici 
răul, atât de rău. Binele şi răul sunt aşa doar pentru 
momentul în care sunt făcute. Când încetăm de a le mai 
face, nu mai sunt aşa. Ca să fiu mai clar, o să vă dau un 
exemplu. Vă aflaţi la o distanţă de zece metri de un 
cuptor aprins. Ce veţi simţi? O mare plăcere. Ce o să 
simţiţi la cinci centimetri de cuptor? O să vă ardețţi 
mâinile şi veţi fugi departe de el. Acesta este raportul 
dintre lucruri, care le face bune sau rele. Acesta este 
raportul unei idei divine care vine din mai multe părti. 
Care va fi gândul, bun sau rău, asta depinde de starea 
în care vă aflaţi. De aceea, avem nevoie de cunoştinţe ca 
să nu stăm în drumul trenului. Trenul regal trece, de 
aceea nu trebuie să ne aşezăm în calea lui. Hristos a 
spus să nu staţi pe calea ferată, să nu vă urcați pe 
acoperiş. Un om care se urcă pe acoperiş se pregăteşte 
să fugă. Aşa fac răufăcătorii când sunt urmăriţi. Calea 
ferată înseamnă bătrâneţea. Bârfeşti, nu eşti bine- 
dispus, nu crezi - stai mereu pe calea ferată. A ieşi şi a 
intra în lume are un sens cu totul diferit de cel pe care îl 
credeți. De exemplu, construim o casă în care vom locui. 
De ce facem o casă? Pentru că, în condiţiile date, dacă 
n-avem un acoperiş deasupra capului, suntem în 
pericol, şi de aceea ne construim o casă. Din acelaşi 
motiv, trebuie să avem un perete exterior, care să ne 
poată proteja de diferite idei care ne vin din exterior. lată 
de ce trebuie să trăim în mod pur şi sănătos, ca să 
formăm în jurul nostru o aură care să ne poată proteja 
de orice pericol şi de orice rău. lată de ce lisus era 
prezent la nuntă, împreună cu ucenicii Săi. 

Vă voi da pentru două-trei luni câteva exerciţii. 
Primul. Scrieţi într-un caiet fiecare idee bună importantă 
şi fiecare idee rea. Urmăriţi ora la care vă vine cea bună 


sau cea rea ori dorinţa şi, după ce dispar, scrieţi ora 
plecării lor. 

Al doilea. Când vă vin gânduri sau dorinţe rele, 
încercaţi să le transformați în idei şi dorinţe bune. 
Pentru aceasta, întoarceţi-vă cu două mii de ani în 
urmă, ca să vă imaginaţi nunta pe care lisus a trăit-o 
împreună cu ucenicii Lui. Imaginaţi-vă casa în care a 
avut loc, ca şi invitaţii şi mirii. Încercaţi să stabiliți unde 
era plasat Hristos, ce loc ocupau ucenicii, dar încercaţi 
să nu vă faceți iluzii, ci să trasaţi ceva cât de cât veridic 
în imaginaţia voastră. Aşadar, veţi „fotografia” întreaga 
nuntă imaginându-vă locul mirelui, locul vostru etc. Îl 
veţi pune în inima voastră pe Hristos şi pe ucenicii Lui 
în minte, pe mire, în minte, pe mireasă, în inimă. Mirii 
trebuie să fie despărțiți unul de celălalt, căci, în lumea 
spirituală, două persoane nu pot să trăiască în aceeaşi 
cameră. Aici, mai multe persoane locuiesc în aceeaşi 
cameră, şi de aceea se ceartă. Locuitorii din cealaltă 
lume îşi lasă libere gândurile. În această lume, când 
vreunul vine să vă viziteze şi rămâne, fără să-şi dea 
seama că vă deranjează, sunteţi obligaţi să-l menţineţi. 
Vă veţi imagina că sunteţi bine îmbrăcaţi la nuntă, că 
sunteţi foarte mulţumiţi şi veseli şi veţi asculta ce le 
spunea Hristos invitați- lor. Dacă vă puteţi imagina asta, 
veţi fi pregătiţi să luptaţi cu dificultățile acestei lumi, 
multe filosofii vi se vor lămuri şi vibraţiile minţii voastre 
vor deveni mult mai înalte. Închipuirea acestei imagini 
va avea influenţă şi asupra sănătăţii. 

Al treilea. Întrebaţi-vă de ce aveţi idei şi dorinţe 
bune şi rele, de ce le preţuiți pe unele mai mult, pe 
altele, mai puţin, de ce vă plac unele dintre ele şi altele 
deloc, de ce unele vă sunt simpatice şi altele nu. Veţi 
spune că din cauza karmei. Da, dar karma nu este de 


ajuns ca să explice totul, deoarece în acest caz există 
mai multe motive. Când sunteţi prost-dispuşi, gândiţi-vă 
la motivul acestei situaţii. Amintiţi-vă casa pe care aţi 
vizitat-o, cât timp aţi petrecut acolo şi ieşind din care 
casă vi s-a schimbat dispoziţia. Explicaţi-vă de ce 
sunteţi prost-dispuşi când ieşiţi dintr-o anumită casă. 
Explicaţi-vă de ce uneori, când vă întoarceţi acasă, acest 
sentiment revine şi vedeţi din ce parte, de la nord, sud, 
est sau vest. După ce găsiţi motivul acestui disconfort, 
nu vă înfuriaţi pe omul care l-a provocat, ci schimbaţi 
mai degrabă direcţia. Unul dintre prietenii voştri vă cere 
să-i Împrumutați bani, cu condiţia să vi-i înapoieze peste 
zece zile, dar nu vine să vi-i dea. Nu vă supăraţi pe el. 
Dacă cineva nu e bine-dispus faţă de voi, înseamnă că 
are ceva de luat de la voi. Dacă n-are nimic de luat, a 
comis o greşeală, şi pentru asta zice: „Tatăl tău trebuie 
să-mi înapoieze bani şi, dacă poţi tu să mi-i dai, 
înapoiază-mi-i tu în locul lui!”. Când sunteţi bine- 
dispuşi, trebuie să ştiţi să vă păstraţi energia. Este o 
ştiinţă importantă să reții energia gândurilor şi 
dorințelor bune. 

Al patrulea. În fiecare seară, când vă aşezaţi în pat, 
reflectaţi 10-15 minute la tot ce-aţi făcut în timpul zilei. 
Procedaţi în mod obiectiv. Identificaţi răul, ca să nu-l 
mai faceţi data viitoare. În ziua următoare, vă veţi ruga: 
„ Ajută-mă, Doamne, să ştiu să evit faptele rele şi să fac 
numai bine, aşa cum n-am făcut ziua trecută!”. Vă veți 
observa viața aşa cum pictorul îşi priveşte pictura, fără 
să vă judecaţi. Dacă nu reuşim în viaţă, asta se întâmplă 
pentru că ne credem stupizi, păcătoşi etc. Nu sunteţi 
nici buni, nici răi, dar trebuie să mergeţi la nuntă şi să 
munciţi. Dacă copiii fac gălăgie în casă, amintiţi-vă că şi 
ei au fost la nuntă. În acest fel, veţi putea schimba, într- 


o oarecare măsură (50-65%), disconfortul celuilalt (soţ 
sau soţie) şi al copiilor. Aceste experienţe pot să vă 
consolideze buna-dispoziţie. 

Unele exerciţii le veţi face dimineaţa, altele, seara, 
căci dimineaţa sunteţi pozitivi şi seara, negativi. De 
aceea, când Soarele apune, oamenii sunt trişti. lată de 
ce, când un om vrea să fie smerit, trebuie să se roage 
seara, iar când vrea să fie compătimitor, trebuie să se 
roage dimineaţa. Energia Pământului este dimineaţa 
pozitivă, iar seara, negativă. La fel se petrece şi cu omul. 
De aceea, cântărețul de psalmi zice că bucuria vine 
dimineaţa. Bucuria este o energie pozitivă, tristeţea, una 
negativă. Binele este o energie pozitivă, răul, una 
negativă. Când începeţi să faceţi exerciţiile, nu vă băgațţi 
în cap că nu veţi putea reuşi. 

Exerciţiile pentru nuntă le veţi face de trei ori pe 
săptămână, dimineața (duminică, marţi şi vineri). 
Exerciţiile de examinare a comportamentului de peste zi 
le veţi face în fiecare seară, la culcare. 

Noi punem pe primul plan mintea, apoi inima şi la 
urmă voinţa, dar la început a fost voinţa care acţiona, 
apoi dorinţa şi la sfârşit mintea. Dumnezeu, prin voinţa 
Lui, ne inspiră. Drept urmare, gândirea noastră începe 
să acţioneze, apoi acţionează inima şi, în sfârşit, voinţa. 

Sofia, 19 iunie 1919 


Iubirea universală 


Subiectul conferinţei mele va fi Iubirea universală. 
Folosesc sintagma în sens puţin mai larg decât se 
înţelege de obicei. Puteţi întreba ce are în comun Iubirea 
universală cu noi. Răspunsul: Iubirea universală este 
esența vieţii. Este Iubirea care poartă condiţiile vieţii, 
este principalul stimulent al Pământului, adică un ideal 
spre care tindem cu toţii. lar viaţa însăşi, ca să se 
manifeste în totalitate, înseamnă libertatea acţiunilor. 
Ea se dezvoltă în patru direcţii: socială, politică, 
culturală şi spirituală. Sunt direcţiile unei realități 
mereu aceeaşi. Prin cuvântul Iubire nu înţeleg iubirea 
obişnuită, care se stinge ca un tăciune în apă. Aceasta 
nu este lubire. lubirea adevărată este un tăciune care 
nu se stinge niciodată. Şi cel care înţelege sensul acestui 
tăciune viu a înţeles sensul vieții pământeşti. De aceea, 
înţelepţii din Antichitate şi vechii alchimişti încercau s-o 
studieze şi înţeleseseră esenţa acestui tăciune viu. Cei 
care nu-i cunosc proprietăţile spun că lubirea arde 
omul. Da, există obiecte care ard, dar altele nu ard, aşa 
cum există metale care se oxidează şi altele care nu se 
oxidează, adică sunt combustibile fără să ardă, drept 
care sunt numite „metale preţioase”. Vă puteţi întreba: 
„Cum poţi fi interesat de un ideal, când te găseşti în 
condiţii de viață atât de rele?”. Eu însă o să vă întreb 
dacă puteţi dovedi că, într-adevăr, condiţiile de viață 
sunt chiar rele. Este doar o presupunere. În viață sunt 
lucruri rele tot atât de multe cât lucrurile bune, tot 
atâtea eşecuri câte redresări, tot atâtea pierderi câte 
câştiguri. Până la urmă, condiţiile se echilibrează. Ceea 
ce numim condiţii rele în viață sunt concepţia noastră 
subiectivă, o reflecţie omenească. Oamenii zic că 


omenirea este astăzi bolnavă, dar eu nu sunt de acord. 
Bolile sunt un anacronism, fiindcă omul nu începe să 
evolueze decât atunci când se acţionează împotriva 
voinţei sale. Asta se poate verifica oricând în viață. Toţi 
oamenii mari au suferit, şi suferințele au fost 
stimulentul pentru înălţarea lor. În schimb, cei care n- 
au întâmpinat nicio dificultate, ci doar confort au rămas 
în urmă. Oamenii din zilele noastre vor să fie bogaţi, dar 
trebuie să facă o alegere, deoarece există două feluri de 
bogăţie: bogăţia care poate să-i facă să coboare şi 
bogăţia care îi înalță. Dacă vă aflaţi pe un pachebot de 
croazieră precum Titanicul şi căraţi un sac cu patruzeci 
de kilograme de aur şi dacă lângă voi e altcineva ce n- 
are o astfel de greutate, care dintre voi doi are 
posibilitatea să se salveze când vasul începe să se 
scufunde? Voi, care duceţi sacul cu aur, sau celălalt, 
fără nicio greutate? Trebuie să găsiţi răspunsul. 
Cuvântul „aur” îl înţeleg în sens mult mai larg decât cel 
pe care i-l dau oamenii simpli. Pentru mine, aurul este o 
emblemă a cunoaşterii - a înţelege acele legi în virtutea 
cărora poţi să lucrezi în lume, să stăpâneşti forțele 
naturii, să le dirijezi în aşa fel încât să îţi fie utile ţie şi 
celorlalți. Aceasta înseamnă că acele cunoştinţe pe care 
le ai nu se oxidează, nu ard, ci trebuie să fie păstrate şi 
utilizate pentru a face bine. 

O să vă spun o poveste ezoterică. Demult, într-un 
regat, toți cetăţenii trăiau fericiţi. Trăiau ca fraţii şi erau 
fericiţi fiindcă regele lor nu era căsătorit. Dar erau 
preocupaţi: „Trebuie să găsim o tânără frumoasă cu care 
regele nostru să se însoare, ca să nu rămână singur şi 
să aibă moştenitor, altfel nu se ştie ce se va întâmpla cu 
țara”. Au ales fata cea mai frumoasă şi l-au căsătorit pe 
rege cu ea. Regina a născut două fete. Una era atât de 


frumoasă, încât îi atrăgea pe toţi cu frumuseţea ei. Dar a 
doua era atât de urâtă, încât toţi o evitau. Din păcate, 
când cineva din cetate se uita la fata frumoasă, îl 
dureau imediat ochii; persoana atinsă de ea devenea 
infirmă, iar cel întâlnit în drum nu se întorcea acasă 
sănătos. Şi, astfel, toţi oamenii au ajuns infirmi. În 
schimb, când fata urâtă ieşea la plimbare, cel privit de 
ea se însănătoşea şi cel pe care îl atingea cu mâna se 
vindeca. Veţi spune că e doar o poveste, nu realitatea. 
Dar este cât se poate de real, e viaţa noastră de toate 
zilele. 

Fiul vostru - cast, cinstit - pune ochii pe o fată 
frumoasă. Imediat, caracterul i se schimbă, judecata i se 
întunecă, inima i se perverteşte, deoarece frumuseţea nu 
stimulează decât manifestarea exterioară a vieţii 
omeneşti, adică latura sa pur fizică. 

Vreţi să fiți frumoşi, bogaţi, puternici etc., dar vă 
întreb: ce om frumos, bogat, puternic n-a cunoscut 
moartea până în prezent? Unii vor replica: „Cu ideile 
tale, oamenii or să moară de foame!”. Şi voi, cu ale 
voastre, n-o să muriţi? Aş vrea să văd un om care nu 
moare într-un anumit sens sau în altul. Altul vrea să 
devină bun ca să nu sufere. Nu, cu cât sunteţi mai buni, 
cu atât mai mult veţi suferi. În ce constă atunci 
rezolvarea problemei? Doar în faptul că cel care e bun 
ştie de ce trăieşte, de ce suferă şi moare, iar cel rău nu 
Ştie. Aceasta este diferenţa. 

Să nu credeţi că moartea este un lucru care intră în 
ordinea naturii. A existat un timp în care omul era 
nemuritor. Şi noi putem să nu murim. Dar ştiţi în ce 
sens folosesc cuvintele „să nu murim”? în sensul de a 
nu face păcate. Cel ce face păcate moare întotdeauna. 
Murim fiindcă strămoşii noştri şi străbunicii noştri au 


făcut păcate. Şi facem tot timpul greşeli pentru că 
purtăm în noi rezultatele păcatelor noastre din trecut. 
Popoarele din Orient numesc asta karma, sau legea 
cauzelor şi a consecinţelor. Aceste cauze nu se răsfrâng 
doar asupra persoanei înseşi, ci şi asupra societăţii, a 
întregii omeniri. Când vă vorbesc, am în vedere un mare 
adevăr pe care toţi îl puteţi verifica. Nu vorbesc de teorie, 
ci de experiență. Astăzi, oamenii se întreabă: „Crezi, sau 
nu crezi?”. În lume, toţi oamenii cred. N-am întâlnit 
unul care să nu creadă. Dar există o diferenţă între 
credințe. În regatul despre care v-am vorbit, unde 
oamenii sufereau din cauza fetei frumoase a regelui, a 
apărut un înţelept care avea un sâmbure de măr şi le-a 
zis: „V-am adus un leac pentru necazurile voastre”. Din 
acel sâmbure ar fi crescut un pom înalt de zece metri, 
care dădea fructe zemoase ce cântăreau o jumătate de 
kilogram fiecare, iar cel ce mânca mere nu ar fi fost 
afectat de fiica regelui. Era arborele vieţii. Oamenii n-au 
semănat sâmburele, ci şi l-au transmis unul altuia 
zicând: „înţelegeţi, acest sâmbure, dacă e semănat, din 
el creşte un pom atât de mare încât dă fructe dulci care 
cântăresc o jumătate de kilogram şi care pot să trateze 
bolnavii”. Toţi au început să vorbească despre sâmbure 
şi credeau în calităţile curative ale fructelor. Până la 
urmă, au pierdut sâmburele şi au început să spună că 
ceea ce se zicea despre el era neadevărat şi prostesc: e 
oare posibil să existe un pom atât de mare şi să dea 
astfel de fructe? E o minciună! Şi n-au mai crezut. 

Când o persoană din zilele noastre zice că nu crede, 
eu îi spun: „Prietene, ai pierdut sâmburele!” Poţi să fii 
om de ştiinţă, om serios, dar, dacă n-ai acest sâmbure 
în tine, Iubirea, vei fi supus la mii de suferinţe. Nu vreau 
să mă opresc ca să explic ce este religia. Voi trebuie să 


rezolvaţi asta, pentru că acum o să vă vorbesc despre 
Iubire. Vă întreb: Avem un sâmbure? Care dintre marii 
oameni de ştiinţă din secolul trecut şi din cel prezent a 
adus sâmburele? lisus Hristos a suferit, a înviat, dar să 
vedem rodul acestei suferinţe şi învieri. Sâmburele s-a 
pierdut! 

Voi continua povestirea. Acelaşi înţelept a apărut a 
doua oară în acel regat şi a zis: „Deoarece prima dată aţi 
pierdut sâmburele, acum n-am să vi-l mai dau, ca să vi-l 
transmiteţi din mână în mână, ci, atunci când voi găsi 
cetățeanul cel mai demn, îi voi spune: «Trebuie să 
semeni acest sâmbure şi să utilizezi fructele pomului. Şi 
primul rod al acestui sâmbure este Iubirea, care trebuie 
să domnească în rândul tuturor oamenilor, independent 
de credinţa şi de naționalitatea lor. Trebuie să se ridice 
mai sus decât familia, societatea şi poporul. Iubirea 
trebuie să se răspândească în omenirea întreagă, fiindcă 
noi toţi facem parte din ea. Ea reprezintă un organism 
comun şi, dacă ea se simte bine, poporul, societatea, 
familia şi individul se vor simţi şi ei bine”. 

Nu vreau să vă tulbur punctele de vedere. Nu asta 
urmăresc. Vorbesc în principiu. Şi iată de ce nu vreau să 
mă amestec în defectele sociale, politice, culturale şi 
spirituale. Nu e sarcina mea şi asta nu rezolvă 
problema. Când intru într-o casă în care oamenii suferă 
de foame, nu trebuie să le predic că Dumnezeu Se va 
gândi la ei şi să-i las cu acel gând. Nu vreau să le spun: 
„Credeţi în Dumnezeu şi contaţi pe EI”. Susţin principiul 
următor: port întotdeauna în spate un sac plin cu pâine 
şi, când intru într-o casă în care oamenilor le este foame 
şi-i văd că se ceartă, le spun: „Aşezaţi-vă la masă şi 
veniţi să mâncaţi”. Atunci, pacea şi liniştea vor fi 
restabilite în casă. 


Oamenii din prezent au un punct de vedere greşit 
despre viață. Ei zic: „Aranjăm noi societatea, lumea”. 
Lucruri ideale, dar cum puteţi să vă instruiți societatea, 
fiicele şi fiii, oamenii politici, profesorii, preoţii, 
predicatorii? Vă sfătuiesc să mergeţi să studiați viața 
albinelor, ele vă vor învăţa cum să educați. Când vor să 
aibă o regină, pregătesc pentru ea o hrană specială; 
pentru lucrătoare, altă hrană; pentru trântori, altceva. 
Albinele ştiu să-şi ordoneze viaţa mult mai bine decât cei 
care doar raționează. Nu e un reproş, ci o indicație că 
trebuie să studiem mai atent natura, unde sunt 
implicate toate legile şi toate exemplele de succes. 

În Iubirea universală vom dobândi o înălțare a 
conştiinţei. A simţi vibraţiile sau a auzi vocile tuturor 
celor care suferă şi a-i ajuta înseamnă a te ajuta pe tine 
însuţi, poporul tău, omenirea întreagă. Cel în care acest 
sentiment este treaz şi acţionează, cel care s-a eliberat 
de toate obstacolele materiale poate să-l proiecteze peste 
tot în spaţiu şi să ajute pe oricine. Veţi spune: „Cum e 
posibil să ajuţi pe cineva fără să-l atingi?” La această 
întrebare răspund cu alta: „Soarele, care se află la 149 
de milioane de kilometri de noi, ne atinge oare cu 
braţele?” Nu. Îndată ce-şi aruncă privirea la o distanță 
atât de mare, totul începe să tremure în natură, să 
crească şi să dea roade. Unii spun: „Să ridicăm mâna şi 
să binecuvântăm”. E bine, dar, dacă ridicaţi mâna, 
trebuie să daţi ceva, aşa cum Soarele îşi ridică zilnic 
mâinile deasupra noastră şi răspândeşte energie, forță 
peste bolnavi şi oameni sănătoşi. Cineva va zice: „De ce 
să ne ocupăm de Soare?”. Nu vă spun să vă ocupați de 
el, ci să-l folosiţi. Dacă cineva are moralul scăzut, să 
facă băi de soare; dacă şi-a pierdut energia, să se 
expună la soare; dacă e dezamăgit de idealul lui, dacă n- 


are nicio idee cum să lucreze, să iasă afară ca să-l 
încălzească soarele. Cineva va spune: „O să ne ajute 
Dumnezeu”. Vă întreb: Cum este acest Dumnezeu 
despre care vorbiţi? Dumnezeu se află în noi înşine. 
Când îl simţim, când începe să vorbească în noi, 
începem să iubim toţi oamenii în acelaşi fel şi suntem 
gata să ne sacrificăm pentru ei. Când Hristos a zis: „Nu 
există iubire mai mare decât cea a aceluia care îşi dă 
sufletul pentru prietenul lui”, a vrut să spună că acela 
oferă condiţiile necesare pentru ca prietenul să trăiască. 
Fie ca iubirea față de aproapele nostru să nu fie aceea 
care îl consideră păcătos şi-l mântuieşte, ci ca ea să-l 
vadă ca pe un frate, ca pe un prieten şi să-i ofere toate 
condiţiile ca să trăiască şi să evolueze. Să nu credeți că 
veţi trasa o nouă cale de viață. Nu, calea vieții fiecărui 
om este deja trasată şi e definită într-un mod strict 
matematic. Dezvoltarea şi modul de viață sunt 
predestinate. Aceasta este legea cauzelor şi a 
consecinţelor constante. 

În legea divină a Iubirii nu există dizarmonie. Când 
o vom înţelege ca pe o forță mare, atunci Iubirea se va 
instala în noi. Şi atunci vom avea puterea să corectăm 
toate defectele sociale nu în mod mecanic, ci cu Iubire. 
Când societatea îşi va îndrepta Iubirea spre fiecare om, 
el îşi va schimba spiritul şi va da o direcţie vieţii sale. 
lată de ce, când zicem că Dumnezeu este omniprezent, 
avem în vedere totalitatea Existenţei, toate fiinţele al 
căror gând este îndreptat spre noi ca o forţă creatoare. 
Tot ce e rău în noi nu e divin, ci e al nostru. Noi am 
creat viața rea şi societatea de astăzi. Dacă mă întrebaţi 
de ce Dumnezeu a creat lumea în acest fel, o să vă 
răspund: „Eu ştiu că lumea a fost făcută altfel, dar, aşa 
cum o văd, consider că a fost stricată de oameni”. 


Voi toţi, cei care mă ascultați aici, aveţi diferite 
puncte de vedere despre viaţă. Nu sunteţi singurii cu 
aceste concepții, mai sunt mamiferele, păsările, 
furnicile, plantele, toate trăind în funcţie de capacitatea 
lor de înţelegere. Dar încă nu acesta este adevăratul 
sens al vieţii, căci el este mai bogat, mai vast. În sufletul 
omului se ascund capacităţi şi forţe care pot să se 
trezească în condiţii specifice. Fiecare dintre noi poate să 
facă o mică experiență, în ce constă ea? întâi, 
consideraţi că toate condiţiile pentru a deveni oameni 
adevăraţi se găsesc în voi. Dacă nu puteţi să folosiți 
aceste condiţii, asta nu înseamnă că aceste posibilități 
nu există în voi, ci că n-aţi găsit şi n-aţi aplicat metodele 
potrivite. Oamenii de ştiinţă din zilele noastre şi filosofii 
încearcă de mii de ani să găsească exact aceste metode, 
ca să înalțe omenirea. 

Nu avem nici măcar o religie care să aducă 
nemurirea omului. Eu zic că, în realitate, religia 
ortodoxă nu există în lume. Când zic aceasta, unii pot să 
mă întrebe cărei religii îi aparţin. Le răspund că nu 
aparţin niciuneia dintre religiile din prezent, goale, 
lipsite de conţinut. Vă voi spune de care aparţin şi voi 
determina ce înseamnă religie - definiţia cea mai scurtă: 
religia este legătura dintre Iubire şi înţelepciune. Nu 
există o definiție mai bună. Cel ce a găsit această 
legătură (Iubirea se manifestă în inima sa şi 
înțelepciunea în mintea sa) are o religie, înţelege legea şi 
nemurirea însăşi. Această religie ne face asemenea lui 
Dumnezeu. Cum se poate ca omul să fie asemenea lui 
Dumnezeu? Să nu moară, fiindcă Dumnezeu e 
nemuritor! Hristos a zis: „Fiţi desăvârşiţi aşa cum 
desăvârşit este Tatăl vostru”. Şi nu se poate ca omul să 
fie nemuritor dacă nu e desăvârşit. Cineva a întrebat: „Şi 


sfinţii de ce-au murit?” Pentru că au suportat păcatele 
oamenilor. Când vom fi eliberaţi de păcate, nu vom mai 
muri, ci vom fi în situaţia în care este esenţa acestei 
învățături - trăirea în Iubire şi înţelepciune. Omul care 
nu are această Iubire nu poate fi religios şi nemuritor. 
Conform acestei definiții (înţelegeţi-mă bine), a nu muri 
înseamnă a fi stăpânii tuturor situaţiilor din viaţă, a 
simţi bucurie şi când suferim, şi când ne bucurăm, a 
accepta în acelaşi fel şi insuccesul, şi reuşita. Pe cine 
lăudăm astăzi în viaţă, pe toţi acei eroi care au suferit şi 
au murit, nu-i aşa? Cui îi ridicăm monumente şi îi 
aducem coroane de flori? Hoţilor care jefuiau ce le 
aparţinea celorlalți, bogaţilor care au strâns milioane, 
filosofilor care se distingeau prin cunoştinţele lor? Nu, 
celor care au suferit şi s-au sacrificat pentru omenire, 
lor li se aduce omagiu. 

Oamenilor din zilele noastre le place deseori să se 
întreacă în solisme în privinţa existenţei lui Dumnezeu; 
ei întreabă dacă există un Dumnezeu. Eu nu rezolv 
problema într-un mod filosofic, ci spun simplu că 
Dumnezeu există aşa cum Soarele străluceşte. 
Imaginaţi-vă că staţi treji în timpul nopţii şi ziua, când 
Soarele străluceşte, dormiţi; că vă treziţi întotdeauna 
când se ascunde Soarele. Studiaţi lumea întotdeauna 
noaptea şi ziceţi: „Soarele nu există”. Eu replic: 
„Schimbaţi-vă felul de a trăi, dormiţi noaptea şi staţi 
treji în timpul zilei, când Soarele străluceşte, şi-l veţi 
vedea”. La fel se întâmplă cu cei bogaţi, care se duc la 
fund cu povara lor. Nu-i condamn, ci doar le arăt 
nefericirea. Se află în fundul oceanului, unde nu pot să 
ajungă razele soarelui. Cum se pot mântui? Lăsând 
aurul pe fundul oceanului. Dar există viaţă acolo sus? 
Una formidabilă. Acele milioane pot să fie gândurile 


voastre şi puteţi să câştigaţi bogății, să ocupați un loc 
important sau să cuceriţi lumea. Eliberaţi-vă de acele 
gânduri. Spuneţi-mi care ministru a ameliorat soarta 
Bulgariei, a Angliei, unde este vechea Grecie, unde este 
Roma, cu gloria ei? Nu contest că omul trebuie să aibă 
scopuri, dar spun că urmăm o direcţie greşită, că 
înțelegem greşit viaţa şi că trebuie să-i punem cruce 
acestei înţelegeri greşite. 

Doi sculptori greci au vrut să-şi arate arta, să se 
observe care dintre ei o înţelege mai bine! Unul a 
sculptat un ciorchine de struguri atât de natural, încât a 
atras chiar şi păsările. Celălalt a sculptat o zeiţă nespus 
de frumoasă, pe care a acoperit-o cu un văl atât de 
delicat, încât primul i-a zis: „Dă la o parte vălul, să văd 
mai bine!”. Acest exemplu arată că cel care sculptase 
zeiţa era mai abil. Dar vă întreb: Aceşti doi artişti n-au 
murit oare? Au murit. Puteţi să înţelegeţi fiecare lege, 
puteţi să fiți filosofi, oameni de stat etc., dar asta este 
doar umbra realităţii, ca operele celor doi artişti, nu este 
fondul vieţii. Fondul vieţii este să intrăm în armonie cu 
ea însăşi. Şi încă n-am intrat în această armonie. 
Contest aserțiunea oamenilor din zilele noastre care zic 
că trăiesc o viaţă adevărată. Nu trăiesc această viaţă, ci 
suferă şi se chinuiesc. 

După părerea mea, există suferință şi muncă. Noi 
suntem încă în suferință şi viaţa începe prin muncă. Şi 
munca este viaţă conştiincioasă - să simţi că eşti stăpân 
pe tine însuţi, pe judecata şi inima ta şi că nimeni nu te 
poate cumpăra. Să ai acea Iubire mare care te inspiră. Şi 
nu numai că te inspiră, ci te şi stimulează constant, aşa 
cum sunt căldura şi lumina pentru viaţa plantelor. Pe 
oamenii din zilele noastre îi asociez (scuzaţi comparaţia) 
cu ceea ce urmează: un savant nebun a fost dus într-o 


sală mare de azil în care locuiau în jur de cincizeci de 
nebuni; el se ocupa cu strânsul paielor şi făcea grămezi, 
pe care le transporta dintr-un colț în altul, iar ziua 
următoare repeta operaţia. Oamenii seamănă cu acest 
om şi întreabă de ce sunt nefericiți. Pentru că 
îngrămădesc paie. E nevoie de acel vânt favorabil care să 
măture toate paiele, şi necazurile odată cu ele. 

Trebuie să ne comportăm cu apropiații noştri ca acel 
sfânt care s-a dus să vorbească cu Dumnezeu. Când 
trecea pe lângă un om bogat, acesta i-a zis: 

- Spune-l lui Dumnezeu că m-am săturat de această 
bogăţie. Să mi-o ia ca să pot să trăiesc cum trebuie. 

- Foarte bine, îi voi spune, a răspuns înțeleptul. 

A mers mai departe şi a văzut un om sărac, care i-a 
zis: 

- Spune-l lui Dumnezeu că m-am săturat de viața 
asta. Nu vreau să mai fiu sărac. Să-mi dea haine şi să- 
mi schimbe condiţiile de viață. 

- O să-l înfăţişez şi cererea ta, a răspuns înțeleptul. 

Când a ajuns la Dumnezeu, l-a povestit totul. 
Dumnezeu i-a zis: 

- Spune-i bogatului să se înfurie şi să protesteze 
împotriva Mea, iar Eu o să-i iau toată bogăţia. Şi spune-i 
omului sărac să fie mulțumit de viaţa lui, si-i voi dărui 
totul. 

Înțeleptul s-a întors şi i-a spus omului bogat ce i-a 
poruncit Dumnezeu, dar bogatul a replicat: 

- N-aş putea să fac asta. 

- Atunci, îți vei păstra bogăţia. 

Apoi, i-a spus omului sărac recomandarea făcută de 
Dumnezeu, dar acesta a replicat: 

- Cum aş putea să fiu mulţumit în condiţii atât de 
proaste? 


Atunci, înțeleptul i-a spus: 

- Vei fi gol toată viaţa şi gol vei fi îngropat. 

Voi spuneţi că morţii merg la Dumnezeu, dar 
mergeţi la cimitire să le citiţi rugăciuni. Pot oare să fie în 
acelaşi timp în cimitire şi la Dumnezeu? Cel ce se află 
sus trebuie să le spună celor ce se află jos: „Credeţi că 
sunteți morți. Începeţi prin a vă exprima recunoştinţa, şi 
veţi învia”. Să nu consideraţi vorbele mele o critică, n-am 
intenţia să-i reproşez nimănui credinţele. Nu fac decât 
să expun acele concepţii false despre viaţă care s-au 
strecurat în noi şi care ne împing spre calea greşită, ca 
să fim în dizarmonie cu viaţa însăşi. Vrem să trăim, dar 
ne pregătim de moarte. Cel ce a găsit legea Iubirii 
universale, a acelei conştiinţe universale, nu mai moare. 
Puteţi să-i bateţi cuie în mâini şi în picioare, puteţi să-l 
răstignițţi, să-l puneţi în mormânt, va reîncepe să 
trăiască. Cel ce n-a învăţat această mare lege a Iubirii 
nu va avea niciodată piatra de pe mormânt dată la o 
parte. 

Astăzi, oamenii zic: „Suntem păcătoşi, păcătoşi”. Nu 
vreau să mai aud aşa ceva! Eu ştiu că oamenii sunt buni 
în sufletul lor şi devin răi din cauza iluziilor şi voinţei 
lor. Caută fericirea şi cred că vor găsi drumul singuri. 
Nu-l vor găsi, fiindcă taţii şi bunicii lor l-au căutat şi nu 
l-au găsit. Hristos a zis: „Cei care vor fi auzit glasul 
Fiului Omului vor rămâne în viață”. Şi ce înseamnă Fiul 
Omului? Fiul înţelepciunii şi al Iubirii. Cel ce a unit 
înțelepciunea cu Iubirea a rămas în viaţă. Şi voi veţi 
învia când veţi auzi acest glas. Exact cum a spus lisus. 
Dacă veţi semăna sâmburele despre care v-am vorbit, în 
loc să-l transmiteţi din mână în mână, dacă-l semănațţi 
în inima voastră, viața şi învierea pe care le aşteptaţi 


atât de mult vor veni. Atunci, viaţa va apuca pe calea 
divină naturală. 

Există trei feluri de căsătorii. Una se numeşte unire 
comercială, alta, căsătoria unui stăpân cu servitorul, 
adică bărbatul-stăpân şi femeia servitoare sau invers. A 
treia este unirea în care bărbatul şi femeia trăiesc în 
Iubire, înţelepciune, când trăiesc unul pentru altul. 
Doar dintr-o astfel de căsătorie se pot naşte copii buni, 
înţelepţi, sănătoşi, slujitori ai întregii omeniri. Dacă 
femeia care a rămas deja însărcinată este inspirată de 
idei mari pentru omenire, va transmite asta şi copilului 
înainte de a-l naşte, căci, odată ieşit din pântecele 
mamei, copilul devine independent în gânduri şi 
sentimente. Dacă mama îşi imprimă toate calităţile de 
Iubire şi înţelepciune în copilul ei în cele nouă luni de 
sarcină, copilul va avea o dispoziţie bună față de mamă 
toată viaţa şi va fi gata întotdeauna să-şi dea viața 
pentru ea. Când fiul o întreabă pe mamă de ce l-a adus 
pe lume, înţeleg că mama, cât a fost însărcinată cu el, a 
gândit lucruri neplăcute, sau tatăl a fost într-o astfel de 
stare. Fiii şi fiicele poartă gândurile părinţilor. Aceasta 
este concluzia pe care a tras-o ştiinţa de azi. 

Nu consider societatea de astăzi la fel ca voi. Va pieri 
totuşi şi nimeni n-o va putea ajuta în prezenţa acestor 
gânduri. Cum s-o ajute? Dacă se schimbă condiţiile. O 
să vă dau un exemplu. Când gripa spaniolă făcea ravagii 
şi secerase şase milioane de persoane în lumea întreagă, 
oamenii m-au întrebat cum se pot trata. Le-am răspuns 
că nu sunt medic, dar, după legile pe care le cunosc, 
trebuie să bea apă caldă şi să mănânce cartofi calzi, şi 
criza va trece în una-două săptămâni. Acum, unii dintre 
voi vor spune: „Crezi că suntem atât de stupizi încât să 
mâncăm cartofi şi să bem apă?”. Nu înseamnă că 


sunteți stupizi; eu vă ofer o metodă de tratament. Faceţi 
o încercare. Cei care au încercat, să spună care a fost 
rezultatul. Şi medicii ce făceau? Făceau injecții şi cei 
mai mulți dintre bolnavi au plecat pe lumea cealaltă - la 
Sofia au murit 1.700 de persoane în 17 zile. Şi explicau: 
„A fost o criză, o complicaţie etc...” Eu zic că acei oameni 
trebuie să bea apă caldă şi să mănânce cartofi calzi. A 
bea apă caldă este şi injecție, dar din interior, nu din 
exterior. Important este să ştii unde s-o pui. 

Şi acum, dacă mă întrebaţi cum să fie tratată 
Bulgaria, spun să bea apă caldă şi să mănânce cartofi 
calzi. Când spun „apă caldă”, trebuie să ştiţi de unde să 
luaţi apa. De acolo de unde bea măgarul, fiindcă el alege 
locul unde apa e bună. Dacă folosiţi apa caldă, ea va 
aduce în voi astfel de elemente încât 90% dintre crizele 
de astăzi, care macină societatea, vor dispărea. Apa 
caldă şi cartofii calzi înseamnă viaţa în Iubire şi 
înţelepciune. 

Aşadar, Iubirea universală ne va pune în legătură cu 
Viaţa, ca să putem înţelege sensul a toate: floare, copac, 
izvor, munte, casă, om. Ea ne va dezvălui marele secret 
al vieţii, ca să ne putem înţelege relaţiile. Când va intra 
în noi, ne va face eroi învingători puternici. Dacă omul e 
bolnav, dacă are necazuri, cât timp vor dura acestea este 
matematic definit. Bolile sunt provocate de unele fiinţe 
vii, microbi a căror viață nu este în acord cu cea a 
bolnavului. Bolile vor exista atâta timp cât vom lăsa 
aceşti microbi să existe în noi şi să-şi facă de cap. 

Dacă cineva m-ar întreba cât timp vor fi asasinate în 
lume, i-aş răspunde că atâta timp cât vor exista asasini. 
Cât timp vor exista furturi? Cât timp vor fi hoţi. Dar hoţii 
nu se nasc hoţi, ci au fost creaţi de concepţia greşită 
despre viaţă. Asasinii sunt copiii unei vechi culturi. 


Ideile rele, când intră în om, pot să-l ucidă. Ştiinţa 
contemporană arată că omul poate să fie hipnotizat, i se 
pot sugera gânduri ca să comită crime. Au fost făcute 
mai multe încercări cu tineri care n-au fost puşi în 
condiţii favorabile, şi s-a constatat în urma acestui 
examen că moralul lor dă greş. Iubirea universală 
creează condiţii favorabile care suprimă toate otrăvurile 
din societate. 

Toate afecțiunile, gândurile rele, sentimentele rele, 
toate acţiunile rele sunt provocate de anumite vibrații 
ale unor materii care există în noi şi se manifestă în 
viața noastră. Aşadar, pentru ca omul să fie bun, pentru 
ca să aibă dorinţe şi gânduri bune, trebuie să adune 
materie pură, uşoară, şi să-şi organizeze forțele. Materia 
brută serveşte ca bază pentru apariţia unor crime. Şi, 
când se zice că „cei care aud glasul Fiului Omului vor 
rămâne în viaţă”, asta înseamnă că cei care înţeleg legea 
înţelepciunii şi a Iubirii nu vor fi supuşi unor condiții 
rele. Dacă locuiţi într-un beci unde soarele nu intră, 
condiţiile rele vă vor provoca reumatismul sau 
tuberculoza, ipohondria sau alte boli. leşiţi la Soare, 
deoarece condiţiile favorabile se găsesc la suprafaţa 
pământului. Eliberaţi-vă de umiditatea excesivă, şi 
atunci veţi aduce condiţii noi în viaţa voastră. Ce este 
umiditatea din om?  Dorinţele excesive creează 
umiditatea. Şi gândurile excesive creează uscăciunea. 
Asta înseamnă că umiditatea, ca şi uscăciunea au un 
rezultat rău asupra vieții, în manifestările lor extreme. 

Acum, în această Iubire universală la care s-a 
înălțat conştiinţa, găsim puncte de reper pentru 
dezvoltarea omului. O să vă dau un exemplu. Aveţi o 
mână pe care o ridicați deseori şi-i strângeți degetele. De 
ce unele degete sunt mai mari şi altele mai mici şi de ce 


degetul mare este îndepărtat? Când braţul hotărăşte să 
acționeze, toate aceste degete se adună şi degetul mare 
vine deasupra ca să le ajute; omul apucă plugul sau 
orice alt obiect şi lucrează, într-o societate care a fost 
creată, să zicem, ca o mână, unii pot să fie negustori. 
Degetele mici sunt oamenii de cultură şi de ştiinţă, 
degetele mijlocii, oamenii din justiţie şi politică, 
arătătoarele, ecleziaştii şi oamenii obişnuiţi, degetul 
mare, lumea divină, raţională a omului. Toate aceste 
degete trebuie să se unească şi să acţioneze. Atâta timp 
cât societatea (oamenii politici, de cultură, spirituali) 
sunt despărțiți, nu pot să producă efectul mâinii când 
adună toate degetele ca să se apuce de muncă. Pentru 
ca omul să-şi strângă mâna, e nevoie de voinţă. 

Dacă toţi oamenii ar şti cum să strângă degetele de 
la mână, ar putea fi într-o situaţie diferită, începeţi cu 
toţii să strângeţi degetele: întâi de la mâna dreaptă, care 
este mâna înţelepciunii, apoi de la mâna stângă, care 
este mâna Iubirii. Când citiți ziarul şi când beţi bere, 
strângeţi degetele şi ziceţi: „N-o să beau, n-o să fumez, 
n-o să mă înfurii, n-o să mă răzbun!”. Strângeţi degetele 
şi ziceți: „îți voi vorbi încetişor!”. E o mare filosofie, nu-i 
aşa? Vă învăţ o mare lege a vieţii, cum să strângeţi mâna 
pentru ca totul să meargă spre bine. Aplicaţi asta sau, 
cel puţin, încercaţi. Să nu credeţi că nu spun adevărul. 
Faceţi o mică experienţă şi, peste un an, când ne vom 
întâlni din nou, îmi veţi spune rezultatul. Este 
experiența cea mai uşoară. Aş putea să vă explic şi alte 
experienţe, însă ar presupune mai mult efort. 

Dar nu trebuie doar să strângem mâinile, ci să le şi 
deschidem. Ce înseamnă mâini ridicate în sus spre 
spaţiu? Percepere de energie. Acceptând această forță, 
strângeți imediat degetele şi proiectaţi această forță în 


gândurile şi dorinţele voastre, în felul acesta, o să creați 
un impuls puternic în viaţa voastră. Ziceţi: „Din marele 
depozit al naturii, unde se ascund atâta înţelepciune şi 
Iubire, aş vrea ca mâinile mele să fie polarizate ca să 
accepte înţelepciunea şi Iubirea, să accepte Binele, 
legătura care uneşte toți oamenii de pe Pământ. 
Strângerea în braţe înseamnă să dai ceva din tine, din 
iubirea şi înţelepciunea ta. Când îmbrăţişezi o persoană 
frățeşte şi îţi proiectezi iubirea şi gândurile bune, 
transmiţi viaţă în ea. Când un tânăr îşi îmbrăţişează 
astfel iubita, îi transmite inspiraţie, viață. Dar cel care 
îmbrăţişează ca o caracatiţă şi se simte mort spiritual nu 
posedă nimic şi nu poate să dăruiască nimic. 

Acum, vă las cu acest gând: voi, cei care mă 
ascultați, să învăţaţi şi să-i învăţaţi şi pe apropia- ţii 
voştri să-şi strângă mâinile şi să îmbrăţişeze cu Iubire şi 
înţelepciune. 

Veliko Târnovo, 19 august 1919 


Iubirea cosmică 


Auzind expresia „lubire cosmică”, veţi putea s-o 
consideraţi, la prima vedere, ciudată şi să vă întrebaţi 
cum ar putea iubirea să fie cosmică. Este posibil. O 
folosesc în sens foarte larg. Folosesc cuvântul „Ilubire” în 
sensul de energie care iese din centrul universului şi se 
deplasează spre periferie şi folosesc expresia „acţiunea 
de a Iubi” în sensul de energie care vine de la periferie şi 
se deplasează spre centrul Creaţiei. Numesc lubirea un 
proces creator şi acţiunea de a Iubi care se deplasează 
de sus în jos, un proces constructor. Când vorbim 
despre cultură, viață socială, politică şi spirituală, 
înțeleg acţiunea de a Iubi, activitatea în sublima sa 
manifestare, adică un proces conştient care se realizează 
individual în univers. 

V-aş ruga să vă uitaţi un moment concepţiile, 
oricare ar fi ele, şi să reflectaţi împreună cu mine, fără 
să criticaţi. Dacă vreţi să beneficiaţi de asta, puneţi-vă în 
locul fotografiei, care arată imaginile aşa cum sunt, şi 
apoi criticaţi. Dacă vă situaţi de la început pe un teren 
critic, veţi percepe lucrurile într-un mod greşit, de unde 
şi critica nechibzuită. 

Vorbesc despre acţiunea de a lubi deoarece este un 
element necesar pentru fiecare dintre voi. Cel ce vrea să 
fie sănătos şi fericit trebuie să înţeleagă forța interioară 
a acţiunii de a lubi. Mulţi vorbesc despre lubire şi 
despre acţiunea de a Iubi confundându-le. Iubirea 
creează, acţiunea de a Iubi construieşte. Dar există şi un 
număr mare de cazuri în care Iubirea distruge. Pisica 
mănâncă şoarecele împinsă de iubire, fiindcă e felul ei 
de a înțelege şi de a manifesta procesul Iubirii. Şi ştiţi 
bine cum îl mănâncă, îl înghite cu totul. Şi suntem 


foarte miraţi să vedem că pisica, care e un model de 
curăţenie şi e foarte rafinată în acest sens, nu ştie să 
mănânce. Mulţi oameni fac precum pisica, nu ştiu să 
mănânce. Faptul că o persoană înghite în mintea ei un 
gând, cu toate impurităţile, arată că nu ştie să se 
hrănească. Acea persoană e lacomă şi are iubirea pisicii. 
Şi noi, când ucidem şi mâncăm animalele, ne exprimăm 
iubirea faţă de ele. Şi, dacă animalele ne-ar întreba de ce 
le ucidem şi le mâncăm, ar trebui să le răspundem că 
facem asta dintr-o mare iubire faţă de ele, că vrem să le 
punem în noi, nu doar să le privim din exterior. Iubirea 
zice: „Nu recunosc nicio altă existenţă în afară de a mea 
şi fiecare altă ființă care se află în afara mea trebuie să 
intre în mine”. Aşa înțelegeau 

lubirea cei din vechime, aşa o înţelege generaţia 
nouă. Dacă am înţeles-o în alt fel, cred că vom cădea 
într-o contradicţie. 

În lumea de astăzi, socială, politică şi spirituală, toți 
suferă de o Iubire prea abundentă şi toţi au destulă. Mai 
simplu spus: dacă o femeie are multă lână pe care n-o 
lucrează, această lână începe să miroasă urât. lar eu 
spun: „Iubirea ei a început să miroasă urât”. Trebuie ca 
ea să găsească procesul acţiunii de a Iubi, să înceapă să 
lucreze lâna. 

Puteţi să aveţi multă lână, asemenea acelei femei, 
puteţi să fiți negustori bogati, filosofi, savanţi, 
predicatori. E foarte bine, dar, dacă nu vă lucraţi 
cunoştinţele, vă spun că sunteţi predicatori de lână, 
negustori de lână, filosofi de lână, savanţi de lână etc. 
Aveţi doar lână nelucrată. Lâna trebuie lucrată, şi va fi 
în momentul în care va veni acel mare proces al Iubirii 
Cosmice şi forța cosmică se va trezi în noi, sau, aşa cum 
spun filosofii moderni, când Conştiinţa Supremă se va 


trezi în noi şi vom fi înţeles că trebuie să lucrăm pentru 
binele comun al întregii omeniri, al tuturor fiinţelor vii, 
indiferent că le vedem sau nu. 

Veţi spune că gândirea mea e cam bizară. Este 
adevărat, e bizară, dar nu toate lucrurile bizare sunt 
neapărat false, după cum nu toate lucrurile comune şi 
cunoscute sunt neapărat adevărate. Ca să fiu mai clar, 
voi folosi un exemplu. În trecut, în secolul de aur al 
culturii umane, în epoca primei rase de zei, trăia un 
mare înţelept. Un discipol a venit la el şi l-a rugat: „Aş 
vrea să mă înveți unul dintre marile secrete ale 
existenţei: să mă transform în orice formă, să devin 
mare cât soarele, să umplu tot spaţiul şi în acest fel să 
fiu vizibil pentru toţi”, înțeleptul i-a răspuns: „Facă-se 
voia ta!” Discipolul s-a bucurat mult şi a zis: „Am aflat în 
sfârşit marele secret ca să fiu vizibil pentru toţi, şi acum 
voi fi fiinţa cea mai fericită din lume”. Dar a uitat să-şi 
întrebe maestrul cum să se micşoreze când ar fi dorit-o. 
A devenit într-adevăr mare, toată lumea îl vedea, dar nu 
putea să comunice cu ceilalți, nu-i vedea pentru că era 
mult mai mare decât ei, nu putea să le vorbească, de 
aceea era mereu singur şi se simţea stingher. Toată 
lumea îl vedea extrem de mare şi mulţi savanți, filosofi, 
astronomi au început să-l studieze şi să caute motivul 
pentru care natura îl făcuse atât de mare. Au fost 
formulate multe teorii şi legende despre originea lui. 
Marele înţelept, maestrul lui, a zis doar atât: „Cauza 
acestei mărimi nu este nimic altceva decât dorinţa 
discipolului de a fi mai mare, ca să-l vadă toată lumea. 
Şi i-am îndeplinit dorinţa”. 

Alt discipol s-a dus şi el la acest înțelept şi i-a zis: 
„Maestre, aş vrea să mă înveţi secretul de a-mi diminua 
mărimea astfel încât nimeni de pe lume să nu mă vadă”. 


Înțeleptul i-a îndeplinit şi lui dorinţa, şi discipolul a 
devenit foarte mic şi invizibil. Dar şi el, ca şi primul, a 
uitat să întrebe cum să-şi recapete mărimea iniţială, 
fiindcă, după ce a devenit invizibil şi a coborât în cele 
mai mari străfunduri ale universului, atunci când a 
dorit, nu s-a mai putut întoarce. 

Aceşti doi discipoli reprezintă cei doi poli opuşi ai 
lumii - unul formează lumile mari, celălalt, lumile mici, 
adică microbii care se cuibăresc peste tot, invizibili, şi 
chinuiesc astăzi oamenii. 

La un moment dat, alt discipol a venit la înțelept şi 
i-a zis: „Maestre, aş vrea să mă înveţi proprietăţile 
luminii şi ale căldurii, să devin în acelaşi timp vizibil 
precum lumina şi invizibil precum căldura. Vizibil ca 
lumina ca să luminez lumile mari şi invizibil precum 
căldura ca să încălzesc chiar şi cele mai mici creaturi vii 
de pe Pământ”. Maestrul i-a răspuns: „Facă-se voia ta!”. 

Aşadar, în lumea de astăzi, există trei procese care 
acționează simultan. 

Conform unuia dintre ele, unii oamenii vor să se 
îmbogăţească, să devină învăţaţi, filosofi, miniştri, 
generali, să creeze un stat. Pe aceştia îi numim mari, 
deoarece au învățat arta de a deveni mari. Au învăţat 
secretul de a-şi mări statura, de a atrage toţi oamenii, 
întreaga societate în jurul lor, dar n-au învăţat lucrul 
principal: arta de a organiza oamenii, societăţile ca 
unități conştiente. Magnetul atrage aşchiile de metal, 
dar nu ştie să le organizeze. A organiza nu înseamnă a 
educa; a forma nu înseamnă a învăţa legea acţiunii de a 
Iubi. 

În consecință, când vorbim despre lumină, 
înțelegem un proces în care mintea omului se lărgeşte şi 
dobândeşte o conştiinţă de sine interioară; căldura 


înseamnă un proces de compresie, de construcţie 
interioară. Lumina este un proces care se deplasează de 
la centru spre periferie, iar căldura, un proces care 
merge de la periferie spre centru. Numesc lumina sânge 
arterial, iar căldura, sânge venos. lată de ce, când trece 
prin inima unui om, reprezentând sângele venos, 
acțiunea de a Iubi absoarbe şi respinge toate 
impurităţile. lată de ce se spune că Iubirea cosmică 
vindecă. Lumina şi căldura, adică sângele venos şi cel 
arterial din corpul omului, se schimbă tot timpul, şi 
graţie acestor două procese corpul omenesc a fost creat 
şi construit. Aceste două curente şi aceste două procese 
se găsesc peste tot: în mintea, în inima şi în sufletul 
fiecărui om. Aşadar, ca să studiem viaţa, trebuie să 
studiem felul în care a creat-o natura, nu aşa cum o 
vedem acum. 

Oamenii de astăzi pot să discute dacă sufletul există 
sau nu; este o problemă de înţelegere. Dacă omul are 
conştiinţă, are şi suflet; dacă gândeşte, are intelect; dacă 
are sentimente, are inimă. Vă puteţi imagina un obiect 
care se topeşte fără să vă gândiţi la căldură? Puteţi să 
vedeţi un obiect luminat fără să vă gândiţi la lumină? 
Iluziile ne sunt provocate de umbrele aruncate asupra 
noastră; de aceea, trebuie să aruncăm mai multă lumină 
şi căldură asupra noastră, ca să facem progresul vizibil. 

Ca să vă lămuresc toate acestea, mă voi folosi de o 
poveste ocultă. Dacă v-aş vorbi într-un mod filosofic, 
subiectul n-ar fi interesant pentru voi. Aş vrea să fac 
adevărul accesibil pentru minţile voastre, de aceea mă 
voi folosi de limba de care dispunem. În acel regat din 
Antichitate menţionat înainte, regele avea două fete, 
dintre care una era foarte frumoasă. Într-o zi, ea s-a dus 
la Marele Maestru al înţelepciunii şi i-a zis: „Maestre, aş 


vrea să mă faci atât de frumoasă încât oricine ar trece pe 
lângă mine să fie fermecat, atât de blândă încât oricine 
m-ar vedea să nu mai vrea să mă părăsească, în acelaşi 
timp, aş vrea ca sora mea să fie lipsită de aceste calităţi, 
pentru ca nimeni să n-o iubească şi să stea tot timpul 
acasă, ca să nu mă plictisească”, înțeleptul i-a răspuns: 
„Aşa să fie, precum zici!”. Această fiică a regelui a urcat 
pe un cal, a privit mândră în jur şi a zis: „Sunt fiica 
regelui!”. Toţi se adunau în jurul ei: oameni, cai, boi, 
muşte, tot ce întâlnea în drum. Caii erau atât de mulți, 
încât au început să se lovească între ei cu copitele şi să 
se înghesuie care să fie mai aproape de ea, ceea ce a 
stârnit mult praf. Boii au început să se lovească între ei 
cu coarnele şi să se bată ca să fie cât mai aproape de ea. 
Albinele şi viespile au început să se înţepe. S-a stârnit 
atunci un zgomot mare şi s-a dezlănţuit o luptă, iar 
animalele au căzut moarte unele după altele. Văzând 
toate acestea, fiica regelui şi-a dat seama că înţelesese 
greşit viaţa din univers, nu ştia unde să mai stea, s-a 
dus la sora ei şi i-a zis: „Sora mea, ajută-mă, căci am 
făcut o mare crimă!” 

Vă întreb: Dacă o fiică de rege vine la voi şi provoacă 
atâtea lupte între voi, şi toată lumea se apucă de păr şi 
începe să se bată, această fiică a regelui ar fi sensul 
vieţii voastre? Nu. Dacă sunteţi nehotărâţi şi nu puteţi 
să găsiți sensul vieţii, veţi căuta cauza în faptul că v-aţi 
neglijat sufletul. Fata frumoasă a regelui este corpul 
nostru, pentru care ne sacrificăm în cursul întregii vieți. 
Filosofi, scriitori, politicieni, predicatori, toţi trăiesc doar 
pentru corpul lor, fiindcă, pentru noi, lucrul cel mai 
important este să ne satisfacem corpul: ce o să mâncăm 
sau o să bem, cum va fi preparată masa şi cu ce, carne 
sau vegetale, friptă sau fiartă etc. Organizăm banchete şi 


zicem că asta e filosofia vieţii! Eu vă răspund: asta e 
filosofia stomacului. Voi ziceţi: „Să ameliorăm viața 
socială”, dar vreţi să spuneţi: să vă amelioraţi stomacul 
social. Dacă aveţi stomacul deranjat, viaţa economică şi 
politică este şi ea deranjată. Întrebaţi un medic dacă o 
persoană care are stomacul deranjat are posibilitatea să 
filosofeze sau să facă politică. 

Acum câţiva ani, înapoindu-mă de la Kniajevo, am 
văzut un bancher în tramvai şi l-am auzit plângându-se 
unui prieten că, de la o vreme, nu i se dădea nimic de 
mâncare, doar puţin lapte. Prietenul l-a întrebat: 

- Dar de ce? Tu eşti stăpânul tău. 

- Da, dar am stomacul deranjat. 

- Atunci, o să suporti consecinţele. 

Răul la stomac îl face pe om să cedeze în fața 
oricărei filosofii. Stomacul administrează sentimentele şi 
acțiunile majorităţii oamenilor. 

lubirea cosmică este o lege importantă care 
distribuie activităţile tuturor forțelor din conştiinţa 
noastră într-un mod atât de armonios, încât oferă hrana 
potrivită necesară fiecărui lucru pe care îl creează: 
minţii, gândurile potrivite, inimii, dorinţele potrivite, 
voinţei, acţiunile potrivite. Doar mama te poate învăța 
acțiunea de a Iubi. Când mama construieşte organismul 
copilului său, îi oferă iubire graţie iubirii sale 
dezinteresate. Doar cel care se sacrifică trăieşte, 
deoarece simte bucuria care îl însufleţeşte. Mulţi bulgari 
bogaţi din epocile trecute nu mai trăiesc în memoria 
naţională, dar Botev(Hristo Botev (1847-1876), mare poet 
și revoluționar bulgar  (n.ed.)), Rakovski (Gheorghi 
Rakovski (1821-1867), unul dintre liderii Mișcării 
Nationale de Eliberare de sub jugul otoman (n.ed.)) şi 
alţii, care s-au sacrificat, au supravieţuit în memoria 


naţională fiindcă au învăţat legea sacrificiului. Dar unii 
vor obiecta: „Da, dar Botev nu era credincios”. E puţin 
important dacă cineva crede la fel ca noi; important este 
că a înţeles şi a aplicat legea sacrificiului pentru 
aproapele lui. Asta este important şi necesar pentru 
evoluţia noastră ulterioară. Când mi se spune despre o 
persoană că nu crede, că are concepţii excentrice, întreb 
dacă concepţiile o înalţă, dacă înalță societatea. Dacă 
da, n-are importanță că oamenii o consideră 
necredincioasă. 

Dacă eu port o lumânare aprinsă şi altul poartă o 
lumânare neaprinsă, vă întreb care dintre noi este în 
dreapta credinţă. Cei care poartă o lumânare aprinsă 
sunt adevăraţi creştini. Când vedeţi pe cineva că poartă 
o lumânare  neaprinsă, spuneţi-i să-şi aprindă 
lumânarea, şi atunci va fi un credincios adevărat. 

Le spun preoţilor,  predicatorilor, cetățenilor, 
socialiştilor, comuniştilor, tuturor, să-şi aprindă 
lumânarea ca să fie credincioşi adevărați. Aprindeți-vă 
toți lumânările, de la cel mai mare la cel mai mic, ca să 
nu mai fie nimeni cu o lumânare neaprinsă, fiindcă 
lumea are nevoie de lumină! Când lumina va străluci şi 
căldura va pătrunde în inimă, toată ura care există 
acum, precum şi dorința de a deveni mare sau mic vor 
dispărea. 

În conştiinţa cosmică, nu rezolvăm problemele din 
punctul de vedere al unui popor, ci al unei mari legi care 
dă elan şi sens vieţii noastre. Fiecare tată, fiecare 
profesor care educă copiii trebuie să aplice într-un mod 
reuşit noile metode de educaţie şi de formare ca să-şi 
poată ajuta descendenţii. Părinţii care îşi trimit copiii la 
şcoală o fac nu numai pentru ca ei să dobândească 
cunoştinţe, ci şi pentru ca să poată aplica în viaţă aceste 


cunoştinţe. Institutorii trebuie să-şi înveţe întâi elevii 
cum să mănânce, ce să mănânce, care sunt calităţile şi 
proprietăţile alimentelor, care sunt alimentele cele mai 
utile pentru sănătate; apoi, trebuie să-i înveţe cum să 
respire ca să poată trage în plămâni aer curat. Prin 
cuvântul „aer” înţeleg toate gândurile, indiferent care 
sunt ele, cu condiţia să aducă motivații şi impulsuri 
nobile pentru sufletul omenesc. Să nu credeţi că vreau 
să fac din voi credincioşi adevăraţi. Aveţi libertatea să 
gândiţi şi să acţionaţi cum doriţi. Nu vreau decât să vă 
arăt metode noi de viaţă, ca să nu ajungeţi într-o zi într- 
o situaţie echivocă. 

Compar situaţia în care se găseşte societatea din 
zilele noastre cu situaţia unei omizi care se hrăneşte cu 
frunze. Dar vine momentul în care omida se 
metamorfozează în fluture. Cum se va hrăni atunci? Nu 
se va mai hrăni cu frunze, ci va învăţa să-şi folosească 
aripile ca să-şi ia zborul şi să se înfrupte din seva 
florilor. Societatea de astăzi, conform legii evoluţiei, trece 
dintr-o stare în alta. Să nu credeţi că veţi trăi aşa cum 
aţi trăit până în prezent. Nu, Dumnezeu v-a lipsit deja 
de frunze, după cum scrie în legea divină. Dumnezeu nu 
vă mai permite să vă hrăniţi cu frunze când va veni 
pentru voi perioada fluturilor - veţi zbura şi veţi culege 
nectarul, va trebui să vă folosiți trompa. Cu alte cuvinte, 
oamenii trebuie să înveţe să iubească. 

Această învăţătură aduce cultura nouă care va crea 
rasa nouă despre care omenirea din zilele noastre nici 
măcar n-are habar. Oamenii care vor veni vor fi mari în 
toate privinţele: virtute, dreptate, iubire, înţelepciune, 
adevăr. Vă veţi deschide casele pentru ei, veţi sta fără 
teamă în faţa lor, nu va fi nevoie ca jandarmii şi armata 
să vă protejeze, nu vă vor impune prin forță convingerile 


lor, iar dezacordurile de astăzi nu vor mai exista. Va 
exista o cultură nouă; alții vor rămâne în situația 
omizilor, dacă îşi vor păstra vechea mentalitate. Nu vă 
reproşez asta, ci vă spun ca să ştiţi ce este o mare lege 
pe care natura o aplică fără ezitare, fiindcă este cât se 
poate de dreaptă în acţiunile ei. 

Când pune omul într-o anumită fază a evoluţiei, ea 
vrea rezultate şi nu-l va aştepta, el trebuie s-o aştepte. 

Când vă vorbesc în acest fel, să nu credeţi că sunt 
împins de dorinţa de a face adepţi ai acestei învățături, 
ci vă previn că vă paşte un mare necaz, că, dacă vă 
înşelați şi rămâneţi câţiva ani în situaţia de omidă, nu 
vor mai exista frunze pentru voi. Vă sfătuiesc să vă 
transformați în fluturi cu zece zile mai devreme şi să 
începeți să vă hrăniţi în noul fel. Dacă lăsaţi o boală să 
se dezvolte prea mult şi tot sângele vi se otrăveşte, ce va 
zice doctorul? „E prea târziu, trebuia să mă chemaţi mai 
din timp.” Mulţi politicieni ocupă poporul bulgar cu ce 
n-are nevoie în acest moment. Înţelegeţi că fiecare popor 
are o misiune predestinată şi, dacă n-o îndeplineşte cum 
trebuie, e pierdut, nimic nu-l poate salva. Fiecare individ 
are şi el o misiune bine determinată. Veţi obiecta: „Dacă 
recuperăm Macedonia, Tracia şi Dobrogea, nu mai avem 
nevoie de nimic altceva”. Nu, oamenii, oamenii sunt 
necesari, ca să guverneze corect un popor! Dacă vă 
vorbesc astfel, asta nu înseamnă că trebuie să vă 
repeziţi să deveniți membri ai vreunui partid. Am un 
punct de vedere destul de larg despre viaţă. Pentru 
mine, viaţa omului şi viaţa socială reprezintă un copac 
mare, dar acest copac are măcar o frunză, măcar o 
floare? Dacă aş avea timp, v-aş vorbi în detaliu cum 
arată fiecare partid. Fiecare partid, cu ideile şi dorinţele 
lui, corespunde unei crengi, unei frunze sau unui fruct 


dintr-un pom mare. Cât timp poate să trăiască o frunză 
a acestui pom dacă nu e pe creangă? Când vine toamna, 
ea se usucă şi vântul o ia cu el. 

Vă întreb acum unde vreţi să trăiţi, sus în copac sau 
jos pe pământ. Se spune despre cineva: „Omul acesta 
trăieşte”. Trăieşte, dar jos pe pământ şi în voia vântului. 
Omul care are Viaţă în el este întruna jovial. Când o 
persoană spune că se simte indispusă, asta înseamnă că 
a căzut la poalele copacului. A căzut pentru ca sucul ei 
să fie absorbit de rădăcinile copacului şi să se 
reincarneze într-o frunză nouă. Este reincarnarea de 
care unii sunt jenaţi şi pe care o contestă. Hristos a zis: 
„Dacă nu vă naşteţi din nou, nu veți intra în împărăţia 
lui Dumnezeu”. Asta înseamnă: dacă nu vă reîncarnați, 
dacă nu intrați în cultura nouă, nu veţi deveni membri 
ai acelei rase mari care aduce condiţii pentru dezvoltare 
şi viaţă tuturor. Împărăţia lui Dumnezeu se află în acea 
Cultură. În acea împărăție nu există morţi, servicii 
funebre, monumente şi toată lumea este veselă. Toţi 
oamenii mari vor apărea în această cultură nouă, vor 
aduce idei noi, vor fi mesagerii învățăturii noi. Se spune: 
„Botev nu mai e, dar spiritul lui e aici”. Unde e spiritul 
lui? Ce trebuie să înțelegem când zicem „spirit'? Se 
cunoaşte legea principală a lui Lavoisier, că nimic nu se 
pierde în natură, iată de ce fiecare lucru care este 
manifestat trăieşte. Unele lucruri pot să se manifeste 
pentru cineva şi să rămână invizibile pentru altcineva, 
dar, dacă nu văd un lucru, oare asta înseamnă că acel 
lucru nu există? Un număr mare de teologi, de filosofi 
studiază această problemă destul de abstractă: Oare 
Dumnezeu există, sau nu? Pentru mine, Dumnezeu 
există. El este acţiunea de a Iubi pe care o văd peste tot 
şi pe care o înţeleg foarte bine. Nu numai eu, ci şi toţi cei 


care îl slujesc pe Dumnezeu îl văd zilnic şi discută cu El. 
Acest Dumnezeu trăieşte în noi. Nu există om în care să 
nu sălăşluiască Dumnezeu. Nu trebuie să spuneţi nimic 
rău despre mine, nici eu despre voi, pentru că în mine şi 
în voi stă Dumnezeu, care nu poate fi vorbit de rău. 
Faptul că veniţi să mă ascultați arată că Dumnezeu a 
venit cu voi. 

Vă vorbesc despre ceva ce nu este nou, îl aveţi în voi 
de secole. Unii zic: „Domnul Deunov propovăduieşte o 
învățătură nouă”. Este nouă doar pentru epoca în care 
se manifestă. De exemplu, călătoresc cu trenul de la 
Sofia la Târnovo şi obiectele se perindă repede prin faţa 
mea. Unele rămân în trecut, altele sunt reale şi altele 
sunt în viitor. Oare aceste obiecte nu există simultan? 
lată de ce trecutul, prezentul şi viitorul există simultan 
şi prezintă o realitate în lume. Cei ce au decedat, cei ce 
trăiesc acum şi cei ce vor veni în viitor sunt şi ei o 
realitate. Voi lăsa această problemă, aveţi 350.000 de 
ani ca s-o rezolvaţi. Voi reveni după această perioadă şi 
voi vedea dacă ați rezolvat-o. N-o vom rezolva acum, 
fiindcă nu e din timpul nostru şi cere multe mii de ani 
ca să fie rezolvată. 

Problemele timpului nostru sunt că oamenii duc 
acum lipsă de pâine, de lemne, de sare, de zahăr, de 
locuinţe igienice etc. Pentru ca oamenii să fie satisfăcuţi 
şi ceilalți să fie raţionali, unii cred că trebuie ca vinovăţii 
să fie spânzurați, să fie bătute femeile care seamănă 
discordie şi creează alte probleme, să declarăm război 
duşmanilor ca să ne răzbunăm. Oare femeile nu erau 
bătute până acum? Nu existau masacre, spânzurători, 
războaie? „Să schimbăm judecătorii.” Credeţi că noii 
judecători vor fi mai buni? Şi mai e un lucru care 
şchiopătează. Dacă mă îmbăt şi văd lucrurile într-un 


mod diferit, înseamnă oare că lumea mea e cherchelită? 
Semănăm cu bulgarul Ivan care, ducându-se în vizită la 
o familie, a fost tratat cu băutură. A băut cât a putut, 
dar, la un moment dat, a fost forţat să bea în sănătatea 
mamei, a fiului, a fiicei. Ivan a băut în sănătatea tuturor 
şi s-a îmbătat atât de rău, încât abia a putut să ajungă 
la fântână ca să-şi adape calul. După ce calul şi-a potolit 
setea, s-a oprit, dar Ivan a insistat: „Bea în sănătatea 
mea!”. Dar calul s-a tras într-o parte. Atunci, Ivan i-a 
zis: „Tu înţelegi viața mai bine decât mine. Nu bei în 
sănătatea cuiva mai mult decât e necesar!” Noi facem ca 
Ivan. Ne adunăm ca să petrecem şi bem ori pentru 
binele unui partid, ori pentru binele unei organizaţii de 
femei, ori pentru binele femeilor etc. Facem 
compromisuri de mai multe ori până în momentul în 
care începem să semănăm cu Ivan beţivul şi apoi 
spunem că n-am înţeles nimic. 

Omul din zilele noastre trebuie să-şi înţeleagă 
sarcinile față de societate, ca s-o slujească cum se 
cuvine. 

Puteţi să aveţi întotdeauna în voi lubirea cosmică. 
Sunteţi nefericiţi, v-a murit copilul sau v-aţi pierdut 
avutul. De ce sunteţi nefericiți? Pentru că Iubirea 
cosmică nu lucrează în voi. 

Unul şi-a pierdut minţile, altul s-a descurajat. De 
ce? Fiindcă au pierdut lubirea cosmică. Când această 
Iubire intră în noi, devenim puternici şi putem să facem 
orice. Omul în care ea acţionează nu se descurajează, ci 
zice că toate eşecurile, toate necazurile sunt umbre în 
viață. Nu vă temeţi de aceste umbre. Înţeleg necazurile 
din viaţă în felul următor: imaginaţi-vă un copac mare 
cu mii de frunze, care trăieşte liniştit. Se stârneşte o 
furtună şi frunzele încep să se lovească unele de altele şi 


să se certe: „De ce eşti atât de grosolană şi mă împingi?”. 
După ce furtuna trece, reîncep să trăiască în pace. În 
acest caz, cauza care a stârnit cearta este exterioară. 
Dacă acel copac ar înţelege marea lege a Iubirii cosmice 
de a se evita cearta, s-ar transforma treptat în animal; 
dacă animalul ar înţelege lubirea cosmică, s-ar 
transforma în om, iar omul, în înger. Şi, când omul 
capătă această formă mai elevată, poate să stăpânească 
forţele naturale şi să depăşească toate necazurile. 
Trebuie să înţelegeţi această lege imitându-i pe copiii 
voştri. Ce fac când vor ceva de la mamă? O îmbrățișează, 
o mângâie, o sărută şi-i zic tandru „mămico”. Ce 
înseamnă îmbrăţişarea? Copilul îi transmite iubirea lui 
cu mâna stângă şi mintea, cu mâna dreaptă. În felul 
ăsta, introduce în mamă forţa lui şi ea este gata să facă 
orice pentru el. De aceea copiii sunt iubiți. Adulții spun: 
„Dacă sărut, nu iau cumva vreo boală?. Copiii nu 
filosofează prea mult; dacă trebuie să sărute pe cineva, 
sărută şi gata. Dacă sărutarea mea ar vindeca pe un om, 
l-aş săruta. Dacă nu poate să facă asta, nu l-aş săruta. 
Fiecare sărutare trebuie să aducă cu ea ceva bun. 

Când cineva vizitează o persoană, nu trebuie să 
meargă cu mâinile goale, ci cu un dar. Când mergeţi la o 
femeie săracă, nu vă umpleţi portofelul cu bancnote, ci 
umpleţi-vă sacoşa cu pâine şi fructe. Asociaţiile 
caritabile trebuie să facă la fel. Şi acum există oameni 
care strâng bani de ici şi de colo şi organizează activităţi 
caritabile. Nu, dragă prietene, nu trebuie să fii generos 
cu bunurile altuia, nu poți să trăieşti cu ceea ce aparţine 
altuia, în vremea culturii noi. Asociaţiile caritabile le 
împart bani săracilor şi apoi vor să li se plătească 
munca. Nu, nu trebuie plătit nimic. Când slujesc, 
trebuie să slujesc cu lubire. Când veţi veni la mine, o să 


vă primesc bine, o să vă dau de mâncare, o să vă spăl 
mâinile şi picioarele, o să vă dau tot ce aveţi nevoie, vă 
voi face toate serviciile aşa cum i le-aş face unui prieten. 
Asta cere cultura nouă. Şi acum, când cineva 
călătoreşte, vizitează un prieten o zi, apoi trebuie să 
meargă la hotel. 

Ştiţi în ce situaţie suntem noi, oamenii din ziua de 
astăzi? O să vă dau un exemplu. Un derviş (Membru al 
unei confrerii musulmane / Şef religios musulman (n.ed.)) 
s-a dus la baie, s-a spălat bine şi, când să plece, a văzut 
că n-avea bani să plătească. S-a adresat atunci 
proprietarului băii, i-a zis „mulţumesc” şi a plecat. 

- Stai, şi banii? l-a întrebat proprietarul băii. 

- N-am bani. 

- Atunci, de ce-ai venit? 

Dervişul a fost foarte încurcat, şi-a îndreptat gândul 
spre Dumnezeu şi a zis: „Doamne, dă-mi bani sau 
distruge această baie”. 

În acel moment s-a auzit un zgomot mare. Baia s-a 
prăbuşit şi proprietarul a dat fuga să vadă ce se 
întâmpla. Dervişul a plecat liniştit. Şi, mergând el aşa, a 
văzut un imam” care se ruga şi i-a zis: 

- Ştiu că te rogi ca să ai bani. 

Societatea din zilele noastre suferă de dorința de a 
avea mulți bani. 

Iubirea cosmică spune: „Lucrează pentru inima ta şi 
plantează acolo dorințe bune, fiindcă fiecare dorinţă 
bună dă un fruct bun. Plantează în mintea ta gânduri 
bune, fiindcă fiecare gând bun e un pom fructifer. 
Plantează acţiuni bune cu voința ta, fiindcă fiecare 
acţiune bună e un pom fructifer”. 

Iubirea cosmică mai spune: „Nu te îndoi de tine, 
fiindcă fiecare îndoială este o plagă”. Şi conchide: „Fii 


curajos şi decis în viaţă şi în luptele care apar. Nu 
considera lupta o nenorocire, ci un proces de muncă. 
Încearcă să înţelegi procesul interior al vieţii, să găseşti 
acele legi după care este construit corpul, legile la care 
se supun stomacul, plămânii, creierul etc., ca să le poţi 
organiza corect”. 

Trebuie să avem condiţii acceptabile ca să se 
manifeste în noi acţiunea de a Iubi. Aceste condiţii le 
avem în viață, ne-au fost date. Dacă nu le folosim, nu 
vom putea să ne eliberăm de consecinţele negative. 
Suferințele arată că ne-am pierdut energia vieţii. Vom 
suferi până când se va restabili echilibrul. 

Vă voi da un exemplu care arată că credinţa şi lipsa 
noastră de credință produc două rezultate contrare. La 
Roma trăia un mare pictor. El a hotărât să deseneze 
imaginea ideală a lui Hristos. A plecat să se plimbe prin 
oraş ca să caute pe cineva care să poată exprima acea 
idee. A găsit un tânăr care avea 22-23 de ani şi a 
început să-l deseneze. Desenul a fost foarte reuşit. Trei- 
patru ani mai târziu, pictorul a hotărât să-l deseneze pe 
Iuda Iscariotul. A plecat din nou prin oraş să caute un 
model potrivit. L-a găsit şi i-a propus să-l deseneze ca 
Iuda. Tânărul, mirat, i-a spus: „Domnule, e ceva foarte 
ciudat în treaba asta. Acum patru ani, mi-aţi propus să 
vă pozez ca să-L desenaţi pe Hristos şi acum vreţi să vă 
pozez pentru Iuda”. În ultimii ani, acel tânăr dusese o 
viață atât de vicioasă, încât îşi deformase foarte mult 
imaginea şi pictorul nu-l recunoscuse. Da, noi ne creăm 
caracterul şi trebuie să fim stăpâni pe noi înşine şi să 
nu aşteptăm ajutor din afară. Salvarea e în interiorul 
nostru. 

Iubirea cosmică este un atelier perfect şi produce cu 
ce i se dă. Ea va lucra lâna pe care i-o aduceţi şi va zice: 


„Am fructificat ce mi-ai dat”. Ca să fiu mai clar, voi 
încheia conferința făcând o comparaţie cu o întâmplare. 
Un tânăr pe nume Stoian era în slujba unui comerciant 
bogat. Era cinstit şi tot ce câştiga împărțea săracilor. 
Stăpânul, văzând ce făcea servitorul, l-a certat şi l-a 
sfătuit să păstreze ceva ca să aibă la bătrâneţe, când nu 
va avea pe nimeni să aibă grijă de el. Când primea 
aceste observaţii, Stoian nu zicea nimic sau murmura: 
„Dumnezeu e milostiv”. Într-o zi, stăpânul a căzut într- 
un somn adânc şi a avut un vis: se plimba într-un loc 
frumos şi în mijlocul acelei naturi splendide a remarcat 
o vilă foarte frumoasă. A întrebat-o pe una dintre 
persoanele prezente a cui era acea vilă. 

- A servitorului tău, i s-a răspuns. 

- Dar e sărac, de unde a luat atâta bănet ca să 
cumpere această vilă frumoasă? 

- E adevărat că e sărac, dar tot ce câştigă pe Pământ 
trimite aici şi a construit o vilă frumoasă. 

Continuându-şi plimbarea, stăpânul a trecut prin 
locuri aride şi deşertice, a văzut o cabană mică şi 
sărăcăcioasă şi a întrebat: 

- A cui este această cabană? 

- E a ta, pentru că n-ai făcut nimic pentru săraci, i 
s-a răspuns. 

Povestea aceasta este adevărată în sensul că atâta 
cât dă mama copiilor în această lume, tot atâta va primi, 
şi va construi în cealaltă lume ori o vilă, ori o cabană. 
Dacă e generoasă în iubirea ei față de copii, va avea un 
palat. Prin „palat” înţeleg caracterul omului. Dacă 
introducem în lumea de astăzi această lege nouă, multe 
necazuri vor dispărea. 

Noul va veni şi noi, ca reprezentanţi ai culturii noi, 
vom începe să trăim fără ură, fără răutate. Fie ca 


acţiunea de a Iubi şi Iubirea să fie cele două stele 
călăuzitoare care să ne îndrume viața pe Pământ. 
Veliko 'Târnovo, 24 august 1919 

